অভিজ্ঞতাৰ সঁফুৰা .. Abhigotar Xofura: March 2013\nমোৰ এমুঠি গীত...মোৰেই কন্ঠত\nPosted by Makhan lal Das at 22:39\nPosted by Makhan lal Das at 06:15\nজাগা বন্ধু জাগা...\nPosted by Makhan lal Das at 14:07\nমাহী আৰু হাঁহি\nগুৱাহাটীত তিনিগৰাকী মাহী থাকে৷\nতাৰে এগৰাকী মাহীৰ ঘৰলৈ প্ৰায়েই গৈছিলো কটন কলেজ আৰু অসম অভিযান্ত্ৰিক মহাবিদ্যালয়ত পঢ়ি থকা সময়ত৷ মাহীৰ ল’ৰা-ছোৱালীকেইটাৰ স’তে আমি প্ৰায় সমনীয়া হোৱা বাবে, একেলগে উমলি-জামলি ডাঙৰ হৈছিলো বুলি ক’ব পাৰি৷ পঢ়া-শুনাত আমাৰ ফলাফল খুব ভাল হৈছিল বাবে মহা-মাহীহঁতে আমাক লৈ বৰ গৌৰৱ অনুভৱ কৰিছিল৷\nকালক্ৰমত আমি চাকৰি কৰিবলৈ ল’লো৷ মই সোমাই পৰিলো অসম অভিযান্ত্ৰিক মহাবিদ্যালয়ত, এজন প্ৰবক্তা হিচাবে৷ ইতিমধ্যে মাহীৰ সৰুটো ল’ৰাও ডাঙৰ হৈ আহিল৷ সি পঢ়া-শুনা নকৰে, কেৰম, ক্ৰিকেট আদি খেলি ঘূৰি ফুৰে, তাৰ যে কি হ’ব? মহা-মাহীৰ খুব চিন্তা৷ মই মহাক এদিন ক’বলৈহে পালো,\n“চিন্তা নকৰিব, খেলি থাকিব দিয়ক, সি ভালেই হ’ব,” মহা একেবাৰে জাঙুৰ খাই উঠিল৷ মোকেই গালি পাৰিব ধৰিলে ল’ৰাটোৰ হৈ ওকালতি কৰা বুলি৷\nল’ৰাটো এদিন অসম অভিযান্ত্ৰিক মহাবিদ্যালয়ৰ ছাত্ৰ হৈ পৰিল৷ মোৰেই ছাত্ৰ৷ মহা-মাহীক ক’লো, “এতিয়া সি মোৰ ছাত্ৰ, আপোনালোকে একো নক’ব আৰু৷”\nসময় বাগৰি গ’ল৷ ল’ৰাটিয়ে ভালদৰেই পাছ কৰিলে৷ মহা-মাহীৰ মুখত হাঁহি বিৰিঙিল৷ ভাল চাকৰি পালে৷ এটাৰ পাছত এটাকৈ চাকৰি সলাই সলাই বিদেশ পালেগৈ৷ তাক লৈ সকলোৱে গৌৰৱবোধ কৰিবলৈ ধৰিলে৷\nমাহীৰ ঘৰলৈ যোৱাটো কম হৈ আহিল, নিজৰ পৰিয়ালক লৈ ব্যস্ত হৈ পৰিলো৷ প্ৰায় দুবছৰ মান বিৰতিৰ পাছত এদিন মাহীৰ ঘৰলৈ গ’লো৷ নান ধৰণৰ কথা বতৰা চলিল৷ কিবা এটা কথা প্ৰসঙ্গত মাহীয়ে মন্তব্য কৰিলে, “ ইমান ভাল ৰিজাল্ট কৰি তোৰনো কি হ’ল?”\nমই মিচিকিয়া হাঁহি এটা মাৰি মনে মনে থাকিলো৷\nঘৰলৈ ওভটাৰ সময়ত বাৰে বাৰে মনটোক আমনি কৰিবলৈ ধৰিলে, মাহীৰ মন্তব্যটোৱে৷\n“ এৰা, মোৰনো কি হ’ল? মই অসম অভিযান্ত্ৰিক মহাবিদ্যালয়ৰ এজন সাধাৰণ শিক্ষকহে হ’লো৷ আমেৰিকা, অস্ট্ৰেলিয়া আদি দেশত কাম কৰিবলৈ যোৱা সকলহে আচল মানুহ৷” চিন্তা কৰি কৰি কেতিয়া আহি মহাবিদ্যালয়ৰ চৌহদত প্ৰবেশ কৰিলো গমকে নাপালো৷\nহাত-মুখ ধুই , নিশাৰ আহাৰ খাই, পঢ়া মেজত বহি পৰিলো৷\n“অহাকালি হীট-ত্ৰেন্সফাৰৰ ক্লাচ আছে৷” মনত পৰিল৷\nকিতাপ দুখনমান মেলি লৈ, হাতত কাগজ কলম লৈ ক্লাচ-নোট বনোৱাত ব্যস্ত হৈ পৰিলো৷ মুখত বিৰিঙি উঠিল এটি হাঁহি৷\nPosted by Makhan lal Das at 00:21\nDo you keep telling yourself how difficult life is? If you do, you will always see difficulties everywhere.\nDo you keep telling yourself how poor you are? If you do, your subconscious mind will always be busy justifying these thoughts.\nChange the words and sentences you use, and you will get different results. The way you phraseasentence will always affect the results, and some results could be quite dramatic.\nThis applies to words you repeat in your mind, words you say aloud, and words you read.\nDifferent words affect people and differently and cause different reactions. This applies to work interviews, dating, advertising, relationships, conversations and every sort of communication.\nThe words you repeat in your mind, in your inner conversations, also haveatremendous power. If you change them, you can change your life, and also how people treat you.\nPay attention to the words you constantly repeat in your mind. Be aware of what is going on in your mind, when you are not too busy, such as while waiting in line, travelling by bus or train, walking, or at any other time you are mentally not busy.\nWhat kind of words do you repeat in your mind?\nChange the words, and instead say:\nThisasolvable challenge\nSay these words with faith and conviction, not just uttering them without believing them. This might be difficult at first, but if you persist, the inner resistance will get weaker, and the words would sink into your subconscious mind. When this happens, things would start changing in your life.\nRemember that words have power:\nWords affect how you feel\nWords affect how you react\nWords affect how you treat people, and how you treat them\nDifferent words bring different results\nAre you seeking to improve your life, earn more money, develop new habits, achieve success, or make changes in your life?\nLearn how to use affirmations effectively. This is easy and simple.\nEverything you need to know about affirmations and how to use them for every goal and situation.\nPosted by Makhan lal Das at 22:07\nThe Millionaire and Three Beggars...\nThere wasagood natured millionaire in the town. Three beggars thought of approaching him for help.\nThe third type he merely prays to the Lord: "O Lord, Thou art Existence-Absolute, Knowledge-Absolute, Bliss-Absolute, etc., etc." What does he want? Nothing. But the Lord is highly pleased with his spirit of renunciation, of desirelessness and of self-surrender. Therefore, He makes him eat His own food, I.e., He grants this man Supreme Devotion to Himself. Over and above this, He makes the devotee to live in His own House For ever afterwards this devotee dwells in the Lord's Abode asaLiberated Soul.\nPosted by Makhan lal Das at 03:11\nঅসম অভিযান্ত্ৰিক মহাবিদ্যালয়ত শিক্ষকতা কৰি থকা সময়ৰ কথা ৷ জালুকবাৰীৰ পৰা ফাঁচীবজাৰলৈ যাবৰ বাবে চিটিবাছ এখনত বহি আছো৷ গুৱাহাটীৰ যানজঁটৰ পৰা হাত সাৰিবলৈ প্ৰায়েই চিটিবাছেৰে অহাযোৱা কৰাৰ অভ্যাস আছিল৷ সেইদিনাও চিটিবাছ এখনত বহি পৰিলো আবেলি সময়ত৷ বাছৰ ভিতৰত তিনি-চাৰিজনমানহে মানুহ৷ গতিকে বাছখন চলিবলৈ যথেষ্ট সময় আছে বুলি বুজি পালো৷\nদ্ৰাইভাৰজনো বহি আছিল নিজৰ আসনত৷ কাষত থকা পথালি আসনখনত আন এজন মানুহ৷ দুয়ো বাৰে বিংকৰা কথা পাতি আছিল ৷ তেওঁলোকৰ কথা শুনি শুনি সময়খিনি সোনকালেই পাৰ হ’ব বুলি বুজিলো৷\nকথাৰ মাজতে অতি বিজ্ঞৰ দৰে দ্ৰাইভাৰজনে মন্তব্য কৰিলে,\n“যোৱাহে, আজিকালি মহাত্মা গান্ধীৰ দিন নাই৷”\nতাৰপাছত আৰু কিবা কিবি কথা চলিল , ময়ো শুনি শুনি আমোদ ল’লো৷\nঅলপ পাছত লাহে লাহে, চলো নচলোকৈ বাছখন আগবাঢ়িল৷ আদাবাৰী, মালিগাওঁ, পেট্ৰল পাম্প, কামাখ্যা, ভূতনাথ পাৰ হ’লো৷ শান্তিপুৰ স্টপেজ পাৰ হোৱাৰ পাছতে দেখিলো অসম পুলিচৰ চিপাহী এজনে দ্ৰাইভাৰজনক বাছখন ৰখাবলৈ ইঙ্গিত দিছে৷ দ্ৰাইভাৰজনে লগে লগে বাছখন নৰখাই মূৰটো লৰাই ইঙ্গিত দিলে যে অকণমান আগত ৰখাব আৰু সেইমতেই বাছখন ৰখাই দিলে৷\nবাছখন ৰ’বলৈহে পালে৷ চিপাহীজন ধুমুহাৰ দৰে বাছৰ ভিতৰলৈ সোমাই আহিল আৰু দ্ৰইভাৰজনক দিলে এটা প্ৰচন্ড কাণতলীয়া চৰ৷\n“সি মোক ইঙ্গিত দিব আহে….*****..” সকলোৱে শুনাকৈ চিপাহীজনে নিজৰ বীৰত্ব তথা কৰ্তৃত্ব জাহিৰ কৰি ক’লে৷\nবেচেৰা দ্ৰাইভাৰজন লাজতে আধামৰা হ’ল৷\n“হয়তো, দ্ৰাইভাৰ মানুহ৷ চিপাহী দৌতা সকলৰ আদেশ উলংঘা কৰাৰ সাহস কৰিব লাগেনে? বাটে-পথে তেৰাসকলক ভগবান বুলি মানি নচলিলে কাণতলীয়া চৰতকৈও বহু কিবা কিবি আশীৰ্বাদ পাব লগীয়া হ’ব পাৰে৷” মনতে ভাবিলো৷\nদ্ৰাইভাৰজনলৈ পুতৌ হ’ল৷ কিন্তু হঠাতে তেওঁ অলপ আগতে কৰা মন্তব্যটো মনত পৰিল:\nনিজে কোৱা কথাৰ প্ৰমাণ আধাঘন্টাৰ ভিতৰতে পালে বেচেৰা দ্ৰাইভাৰজনে, কাণতলীয়া চৰৰ যোগেৰে৷\nমুখেৰে মিচিকিয়া হাঁহি এটাহে ওলাই আহিল৷ এটি সংজ্ঞাবিহীন হাঁহি৷\nPosted by Makhan lal Das at 08:51


আলেঙে আলেঙে.. | Assamese True Story - Status In Assamese অসমীয়া ষ্টেটাছ | Assamese status | Assamese Quotes | Whatsapp Status | FB Status\nHome Assamese True Story আলেঙে আলেঙে.. | Assamese True Story\nআলেঙে আলেঙে.. | Assamese True Story\nতাই লাহে লাহে ভাতবোৰ লিৰিকি-বিদাৰি ৰৈ আছে। খুব মনোযোগ দি তাই বাপেকৰ কাঁহীখনলৈ চাইছে। বগা ভাতখিনি লাহে লাহে সেউজীয়া হৈ পৰিছে। ক্ৰমাৎ সেউজীয়া হৈ পৰিব ধৰিছে তাইৰ মনটো। চৰম উৎকণ্ঠা বুকুত সামৰি ৰৈ আছে তাই। অৱশেষত সেউজীয়া হোৱা ভাতখিনিৰ পৰা এগৰাহ ভাত বাপেকে মুখত তুলি ল'লে। তাৰ পিছত এগৰাহ..পুনৰ এগৰাহ...টু এটা শব্দ নকৰাকৈ বাপেকে ভাতখিনি খাবলৈ ধৰিলে। তাইৰ মুখত এটি পৰিতৃপ্তিৰ হাঁহি বিয়পি পৰিল।\n" তই পাৰিবি জানো মাজনী ? কিবা অলপ উনৈছ-বিছ হ'লেই বাপেকটোৱে তাল-ফাল লগাব। তাকো নিজৰ প্রিয় ব্যঞ্জনসাজ। তাতকৈ ময়েই কৰো দে।" উদ্বিগ্ন স্বৰেৰে মাকে ক'লে।\n"নালাগে দিয়া মা, মই পাৰিম। দেউতাই খাই ভালপায় বাবেইতো মই শিকিব খুজিছোঁ।" নিম্নস্বৰত কোৱা তাইৰ কথাখিনি শুনি মাকৰ মনটো টনটনাই উঠিল।\nমাক-বাপেকহালৰ পেটমচা জীয়ৰী তাই। তাইৰ আগতে তিনিজনীকৈ সিরা।এইবাৰ অন্তত ল'ৰা এটা হ'ব বুলি পৰম আশাৰে বাট চাই থকা বাপেকে আকৌ এজনী ছোৱালী হোৱাৰ খবৰ পাই চাবলৈকে যোৱা নাছিল তাইক। সেই তেতিয়াৰে পৰা মাকে আলেঙে-আলেঙে ৰাখিয়েই ডাঙৰ কৰিলে তাইক বাপেকৰ পৰা। আৰু সেইজনী তায়েই আজি বাপেকৰ প্রিয় ব্যঞ্জন ৰঙালাও পাতৰ চাটনি মাকৰ পৰা শিকি বনাবলৈ বুলি তৎপৰ হৈ উঠিছে। কথাটো ভাবি মাকে নীৰৱে নিজৰ চকুদুটা চাদৰৰ আগটোৰে মোহাৰি ল'লে।\nবাপেকৰ ভাতখোৱা শেষ হ'ল। তাইও খাবলৈ ল'লে নিজেহাতে বনোৱা, দেউতাকৰ প্রিয় ৰঙালাও পাতৰ চাটনি। বেয়া নাই হোৱা, প্ৰায় মাকৰ দৰেই হৈছে। তাই মনতে ভাবিলে। নহ'বনো কিয়? কম যত্নেৰে বনাইছেনে তাই? দেউতাকে খাই ভাল পালে মুখেৰে একো নক'লেও অন্ততঃ মনতে সন্তোষ কৰিব। আৰু সেই সন্তোষকে বুকুত সাৱটি তাই দেউতাৰ মৰমখিনি অনুভৱ কৰিবলৈ যত্ন কৰিব...আলেঙে-আলেঙে...


দীঘলনেজী - অসমীয়া ৱিকিপিডিয়া\nদীঘলনেজী (Northern Pintail)\nমতা আৰু মাইকী দীঘলনেজী\nপ্ৰজাতি: A. acuta\nপাতল সেউজীয়া;— বাহ সজা অঞ্চল\nনীলা;— শীতকালৰ বাসস্থান\nডাঠ সেউজীয়া;— স্থানীয় ভাৱে পোৱা অঞ্চল\nৰঙা;— বিৰলভাৱে পোৱা অঞ্চল\nদীঘলনেজী হাঁহ (ইংৰাজী: Northern Pintail, বৈজ্ঞানিক নাম-Anas acuta) সমগ্ৰ বিশ্বতে বহুলভাৱে বিস্তৃত হৈ থকা এবিধ হাঁহৰ প্ৰজাতি৷ ই সাধাৰণতে ইউৰোপ, এছিয়া আৰু উত্তৰ আমেৰিকাত প্ৰজনন কৰে আৰু শীতকালত বিষুৱীয় অঞ্চলসমূহলৈ পৰিভ্ৰমণ কৰে৷ ইয়াৰ মতা হাঁহটোৰ দীঘল আৰু জোঙা নেজডালৰ বাবে অসমীয়াত 'দীঘলনেজী' আৰু ইংৰাজীত 'Pintail" বুলি কোৱা হয়৷\nএই প্ৰজাতিটো পোনপ্ৰথমে কাৰ্ল লিনিয়াছে (Linnaeus) ১৭৫৮ চনত তেওঁৰ চিষ্টেমা নেচুৰী (Systema naturae) গ্ৰন্থত উল্লেখ কৰিছিল৷ ইয়াৰ বৈজ্ঞানিক নামটো দুটা লেটিন ভাষাৰ শব্দৰ পৰা লোৱা হৈছে, anasৰ অৰ্থ "হাঁহ" আৰু acuta ৰ উৎস হৈছে acuere, যাৰ অৰ্থ জোঙা (sharpen)৷ গতিকে ইংৰাজী নামৰ দৰে বৈজ্ঞানিক নামটোও ইয়াৰ জোঙা নেজৰ ভিত্তিত দিয়া হৈছে৷\nমতা দীঘলনেজী হাঁহ\nদীঘলনেজী এবিধ ডাঙৰ আকাৰৰ হাঁহ৷ ইয়াৰ ডেউকাৰ দৈৰ্ঘ্য ২৩.৬-২৮.২ ছে:মি:৷ মতা দীঘলনেজী হাঁহৰ দেহৰ দৈৰ্ঘ্য ৫৯-৭৬ ছে:মি: আৰু ওজন প্ৰায় ৪৫০-১৩৬০ গ্ৰাম পৰ্যন্ত হয়৷ আনহাতে মাইকী হাঁহৰ দেহৰ দৈৰ্ঘ্য ৫১-৬৪ ছে:মি: আৰু ওজন ৪৫৪-১১৩৫ গ্ৰাম হোৱা দেখা যায়৷  প্ৰজননৰ সময়ত মতা দীঘলনেজীৰ মূৰৰ ৰং চকলেটী-মুগা আৰু বুকু বগা হৈ পৰে৷ ইয়াৰ দেহৰ ওপৰ অংশ মটীয়া৷  দীঘলনেজীৰ ঠোঁট নীলা আৰু ঠেং দুখন নীলা-মুগা৷ \nপূণৰ্বয়স্ক মাইকী দীঘলনেজীৰ শেঁতা মুগা বৰণৰ৷ ইয়াৰ নেজ মতা হাঁহতকৈ চুটি৷ ইয়াৰ দেহৰ গঠন, দীঘল ডিঙি আৰু দীঘলীয়া মুগা ঠোঁটৰ সহায়ত চিনাক্ত কৰিব পাৰি৷  দীঘলনেজী মাটিত খোজকঢ়া আৰু পানীত সাঁতোৰা দুয়োটাতে পাৰ্গত৷ ই বৰ বেগেৰে উৰিবও পাৰে৷\nমতা দীঘলনেজীৰ মাতটো হুইছেলৰ দৰে- কোমল 'প্ৰু-উ-প- প্ৰু-উ-প' ধৰণৰ৷ আনহাতে মাইকীজনীৰ মাতটো ডাঙৰৰ পৰা সৰু হৈ যোৱা 'কোৱেক' ধৰণৰ৷\nশীতকালত ভাৰতলৈ পৰিভ্ৰমণ কৰা দীঘলনেজী হাঁহ\nএই হাঁহৰ প্ৰজাতিটোৱে ইউৰেছিয়াৰ উত্তৰৰ অঞ্চল সমূহৰ পৰা প'লেণ্ড, মংগোলিয়া,কানাডা, আলাস্কা, আমেৰিকা আদি দেশত প্ৰজনন কৰে৷  ৷ সাধাৰণতে ই বিষুৱীয় অঞ্চল যেনে পানামা, আফ্ৰিকা আৰু দক্ষিণ এছিয়া লৈ শীতকালত পৰিভ্ৰমণ কৰে৷ তাৰোপৰি কিছুসংখ্যক দীঘলনেজী হাঁহে প্ৰশান্ত মহাসাগৰৰ বিভিন্ন দ্বীপসমূহ যেনে- হাৱাই দ্বীপপুঞ্জলৈ পৰিভ্ৰমণ কৰা দেখা যায়৷\nদীঘলনেজীয়ে সাধাৰণতে মুকলি জলাশয় যেনে, পানীপূৰ্ণ ঘাঁহনি, হ্ৰদ আদিত বাস কৰে৷ ইহঁতে সাধাৰণতে জাক পাতি চৰে৷ প্ৰায়ে নিজৰ প্ৰজাতিৰ বাহিৰেও অন্য প্ৰজাতিৰ হাঁহৰ লগত একেলগে খাদ্যৰ সন্ধান কৰে৷ \nএযোৰ মতা-মাইকী দীঘলনেজী হাঁহ\nদীঘলনেজীৰ মতা-মাইকী উভয়ে এবছৰ বয়সত পূৰ্ণবয়স্ক হৈ উঠে৷ মাইকী চৰাইজনীক মতা দীঘলনেজীয়ে কাষে কাষে সাঁতুৰি, মূৰ তললৈ কৰি আৰু নেজ দাঙি আকৰ্ষিত কৰিবলৈ চেষ্টা কৰে৷\nএপ্ৰিল আৰু জুন মাহত ইহঁতে সাধাৰণতে প্ৰজনন কৰে৷ ই পানীৰ পৰা কিছু আঁতৰত শুকান অঞ্চলত মাটিত বাহ সাজে৷ বাহটো সাজিবলৈ ই উদ্ভিদৰ বিভিন্ন অংশ ব্যৱহাৰ কৰে৷ মাইকী দীঘলনেজীয়ে সাতৰ পৰা নটাকৈ ক্ৰীম ৰঙৰ কণী পাৰে৷ প্ৰথমবাৰত কণীকেইটা চিকাৰীৰ আক্ৰমণত ধ্বংস হ'লে মাইকীজনীয়ে আকৌ জুলাই মাহত কণী পৰা দেখা যায়৷\nমাইকীজনীয়ে অকলেশৰেই কণীৰ যত্ন লয় আৰু উমনি দিয়ে৷ কণী ফুটি ওলোৱা পোৱালিৰ চকু মেল খাই থাকে আৰু জন্মৰ পিছতে খোজ দিব পৰা হয়৷\nদীঘলনেজীয়ে অগভীৰ পানীত আন্ধাৰ হোৱাৰ পিছত ডুব দি দি খাদ্যৰ সন্ধান কৰে৷ সেয়ে ই দিনৰ বেছিভাগ সময় জিৰণি লৈ থাকে৷ ইয়াৰ দীঘল ডিঙিটোৱে পানীত ডুব দি তলৰ পৰা খাদ্য বিচাৰি অনাত বিশেষভাৱে সহায় কৰে৷\nদীঘলনেজীয়ে প্ৰধানকৈ জলজ উদ্ভিদৰ বিভিন্ন অংশ যেনে শিপা, গুটি আদি খাই জীয়াই থাকে৷ প্ৰজনন কালত ই অৱশ্যে বিভিন্ন অমেৰুদণ্ডী প্ৰাণীও খাদ্য হিচাপে গ্ৰহণ কৰে৷ \nদীঘলনেজী সমগ্ৰ বিশ্বতে বহুল ভাৱে বিস্তৃত হৈ আছে আৰু বৰ্তমান ইয়াৰ সংখ্যা ৫.৩-৫.৪ নিযুত বুলি ধাৰণা কৰা হয়৷  সেয়ে আই. ইউ. চি. এন এ ইয়াক সংকটৰ পৰা মুক্ত বুলি স্বীকৃতি দিছে৷\n↑ BirdLife International (2012). "Anas acuta". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/100600457। আহৰণ কৰা হৈছে: 16 July 2012.\n↑ লেটিন Linnaeus, Carolus (1758). Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.. Holmiae. (Laurentii Salvii).. পৃষ্ঠা. 126. "A. cauda acuminata elongata subtus nigra, occipite utrinque linea alba"\n↑ 5.0 5.1 5.2 5.3 5.4 5.5 Robinson, Jerry; Johansson, Carl (editor) (2002). "Anas acuta". Animal Diversity Web. University of Michigan Museum of Zoology. http://animaldiversity.ummz.umich.edu/site/accounts/information/Anas_acuta.html। আহৰণ কৰা হৈছে: 13 January 2008.\n↑ 6.0 6.1 6.2 6.3 6.4 6.5 6.6 Madge, Steve; Burn, Hilary (1988). Wildfowl: An Identification Guide to the Ducks, Geese and Swans of the World (Helm Identification Guides). Christopher Helm. পৃষ্ঠা. 222–224. ISBN 0-7470-2201-1.\n↑ 7.0 7.1 7.2 Gooders, John; Boyer, Trevor (1997). Ducks of Britain and the Northern Hemisphere. Collins & Brown. পৃষ্ঠা. 58–61. ISBN 1-85585-570-4.\n↑ Mullarney, Killian; Svensson, Lars, Zetterstrom, Dan; Grant, Peter. (2001). Birds of Europe. Princeton University Press. pp 48–9 ISBN 0-691-05054-6\n↑ "Northern Pintail species description". Bird Guide. Cornell Lab of Ornithology. http://www.allaboutbirds.org/guide/Northern_Pintail/id। আহৰণ কৰা হৈছে: 14 January 2008.\n↑ "Pintail Anas acuta [Linnaeus, 1758"]. BTOWeb BirdFacts. British Trust for Ornithology. http://blx1.bto.org/birdfacts/results/bob1890.htm। আহৰণ কৰা হৈছে: 2008-01-13.\n↑ "Northern Pintail Anas acuta". BirdLife International. http://www.birdlife.org/datazone/speciesfactsheet.php?id=457। আহৰণ কৰা হৈছে: 2011-04-16.\nদীঘলনেজী এনচাইক্লপেডিয়া অৱ লাইফত\n"https://as.wikipedia.org/w/index.php?title=দীঘলনেজী&oldid=316528"ৰ পৰা অনা হৈছে\nএই পৃষ্ঠাখন ১৪ মাৰ্চ, ২০২২ তাৰিখে ০৬:০৮ বজাত অন্তিম সংশোধন কৰা হৈছিল।


মোৰ অনুভৱ: পৰীক্ষা\nএই পৰীক্ষা আহিলেই মোৰ বেয়া লাগে – দিনৰ দিনটো পঢ়ি থাক – মূৰত সোমালে বাৰু থিকেই আছে কিন্তু নুসোমালে একা ৷৷ মাথা চাথা একেবাৰে বেয়া হৈ যায় ৷৷ কেতিয়াবা কেতিয়াবা ভাবো – নপঢ়াকৈয়ে দি দিও নেকি বাৰু পৰীক্ষাটো – দেখা যাওক কৰ পানী কলৈ যায় –\nআগতে তেনে নকৰা নহয় - এবাৰ কৰিছিলোঁ – নপঢ়াকৈয়ে পৰীক্ষা দিছিলোঁ –\nইঞ্জিনিয়াৰিংৰ প্ৰথম বৰ্ষ – ফিজিক্সৰ পেপাৰ – আমাৰ পৰীক্ষাৰ ফাইনেল মূল্যাংকনত দুটা ক্লাছ টেষ্টৰ মাৰ্কো যোগ হয়৷ এন্ড টাৰ্ম ৫০ নম্বৰ, দুটা ক্লাছ টেষ্টৰ ২X২০= ৪০ নম্বৰ আৰু এচাইনমেন্টৰ ১০ নম্বৰ মুঠ ১০০ মাৰ্কচ৷\nদুয়োটা ক্লাচ টেষ্ট এন্ড টাৰ্ম হোৱাৰ আগতেই হৈ যায়, গতিকে ক্লাচ টেষ্টত ভাল নম্বৰ পালে আৰু এন্ড টাৰ্মলৈ চিন্তা নাই৷ তাতে এচাইনমেন্টত ১০ ভিতৰত কমেও ৫ মাৰ্কচ মান পোৱাৰ তো নিশ্চয়তা থাকেই –\nপ্ৰথম ক্লাছ টেষ্টত ২০ ৰ ভিতৰত ১৭ পালো৷ বেয়া নাছিল মাৰ্ক৷ দ্বিতীয় টোতো ২০ ৰ ভিতৰত ১৪ পালো৷ গতিকে দুয়োটা ক্লাছ টেষ্ট মিলাই মোৰ মাৰ্ক হ’ল ৪০ ৰ ভিতৰত ৩১৷ মনে মনে হিচাপ এটা কৰি চালো – এচাইনমেন্টত যদি ৫ ও পাও তেতিয়াও মই ৫০ মাৰ্কৰ ভিতৰত ৩৫ ৰ ওপৰত এন্দ টাৰ্ম নিদিয়াকৈ পাই আছো– বাকী এন্দ টাৰ্মৰ ৫০ মাৰ্কৰ পৰাও কিবা এটা নহয় কিবা এটাটো আনিমেই –\nমানে মই এন্ড টাৰ্ম নিদিয়াকৈয়ে এই পেপাৰখনত পাছ হৈ আছো৷ কেনে আৰু !!!!\nকথাটো ভাবি মনটো ফূৰ্ত্তি লাগি গ’ল৷ পাছ বুলি জনাৰ পাছত কিহতেনো মই পঢ়ো আৰু?? মই আৰু এন্ড টাৰ্মৰ কাৰণে নপঢ়িলো – গোটেই ৰাতিটো লগৰকেইটাৰ লগত আড্ডা দি ৰাতিপুৱা পৰীক্ষা দিবলৈ গ’লোঁ – প্ৰশ্নকাকত দেখিহে থৰ কাছুটি হেৰাল – প্ৰশ্নবোৰ জনা জনা যেন লাগিছে কিন্তু মনলৈ দেখোন একো উত্তৰ অহা নাই –দুই ঘন্টা মান যুজি যুজি কিবা কিবা লিখি পৰীক্ষা হ’ল পৰা ওলাই গুচি আহিলো –\nফলাফল আহিলত দেখিলো – ৫০ ৰ ভিতৰত মই মাত্ৰ ১১ হে পালো সেই বিষয়টোত- দুয়োটা ক্লাছ টেষ্টত ২০ নম্বৰৰ পৰীক্ষাটোত মই তাতোতকৈ বেছি নম্বৰ পাইছিলোঁ -\nPosted by manash dutta at 1:29 AM\nআজিকালিৰ ছোৱালী চোৱা\nমা তোমাৰ কোলাত ওমলিম-\nশিশুদিৱস, কিছু নিৰ্ভেজাল ধেমালি আৰু মোৰ ল'ৰালিকাল\nপাচপৰ্ট এপ্লিকেচন -- অসম আৰু কেৰেলা


সদস্য:Psneog/editorial1 - অসমীয়া ৱিকিপিডিয়া\nstyle="width: 30%;" valign="top" rowspan="5"\n“ এখন মুক্ত আৰু বৃহৎ বিশ্বকোষ এটা প্ৰগতিকামী জাতিৰ সংস্কৃতিৰ পৰিচয় আৰু উন্নতিৰ মাপদণ্ড হ'ব পাৰে। অসমীয়া ৱিকিপিডিয়াৰ দৰে এক মহৎ প্ৰচেষ্টাৰ ভাগীদাৰ হ'বলৈ পাই মই গৌৰবান্বিত।.....অসমীয়া ৱিকিপিডিয়া অসমীয়া জাতিৰ সুস্থ জাতীয়তাবাদৰ প্ৰতীক হওক। ”\nএজন স্কুলীয়া ল'ৰা, তৃতীয় কি চতুৰ্থ শ্ৰেণীত পঢ়ে। আখৰ দেখিলেই হ'ল, চাইনব'ৰ্ডৰ পৰা আৰম্ভ কৰি গল্প, কবিতা, উপন্যাস, প্ৰবন্ধ আদি যিয়েই নাপাওক পঢ়ি পেলায়। কাৰোবাৰ ঘৰলৈ গ'লে পঢ়িবলৈ একো নেপালে সেইঘৰৰৰ দাদা, বাইদেউ আদিৰ স্কুল-কলেজৰ পাঠ্য-কিতাপকে পঢ়ে। লিখেও। গল্প, কৱিতা আনকি "কমিক" পৰ্য্যন্ত "লিখে"। বিশেষকৈ সেই সময়ত চলি থকা অসম আন্দোলনৰ আৱেগৰ সময়ত জাতিয়তাবাদী কবিতা লিখি অনেকৰ পৰা প্ৰশংসাও লভিছিল। তেওঁৰ মাক-দেউতাকেও সীমিত সামৰ্থ্যৰে যেনেকৈ পাৰে যিমান পাৰে তেওঁক পঢ়িবলৈ যোগাৰ কৰি দিছিল।\nসেই উৎসাহত ভেটাও নপৰাকৈ থকা না্ছিল। মূল বাধা আছিল ঘৰৰ অৰ্থনৈতীক অৱস্থা। এবাৰ তেওঁ কিবা কামত এজন মানুহৰ পৰা তেওঁলোকৰ ফাটি-ছিটি যোৱা অভিধানখন বিচাৰোঁতে কটু কথা শুনি মনত বৰ দুখ পাই্ছিল।\nঅসমৰ চুকে কোণে বিচাৰিলে এনে ছাত্ৰ কিজানি ডজনে ডজনে ওলাব। তেওঁলোকৰ কাৰণে আমি কি কৰিব পাৰোঁ?\nআংশিক উত্তৰ হৈছে ইন্টাৰনেট। সুলভ আৰু সস্তা। আজিকালি ধনী-দুখীয়া নিৰ্বিশেষে অনেক ল'ৰা ছোৱালীক মবাইলেৰে "ফেচবুক কৰা" দেখা পাওঁ। আমাৰ সেই ল'ৰাজন আজিৰ দিনত হোৱাহ'লে নিশ্চৰ কমদামী বা চেকেণ্ড হেণ্ড মবাইল এটা কিনি বা খুজি আনি "পঢ়িলেহেঁতেন"। কিন্তু কি পঢ়িলেহেঁতেন? অসমীয়া ভাষাৰ তথাকথিত "গাঁৱলীয়া স্কুল"ত পঢ়া খেতিয়কৰ ল'ৰাটোক পঢ়িবলৈ দিবলৈ ইন্টাৰনেটত অসমীয়া ভাষাৰ কিবা সমল আছেনে? সেয়া পৰ্য্যাপ্তনে?\nএদিন পুৰণি কিতাপ খুচৰি ফুৰোঁতে মোৰ হাত পৰিছিল দেউতাই কোনোবা কাহানিয়েই কিনি থোৱা ৰিডাৰ্চ ডাইজেষ্টে প্ৰকাশ কৰা তিনিটা খণ্ডৰ এখন বিশ্বকোষত। মই যেন ৰত্নভাণ্ডাৰ এটাহে বিচাৰি পালোঁ! অসমীয়া মাধ্যমত পঢ়া কাৰণে তেতিয়া ইংৰাজী পঢ়িব নোৱাৰি্ছিলোঁ, সেয়ে দেউতাই পঢ়ি দিছিল। কিতাপকেইখন এতিয়াও সযতনে থৈ দিয়া আছে।\nসেয়ে ইংৰাজী ৱিকিপিডিয়াৰ পৰা আঁত ধৰি যেতিয়া অসমীয়া ৱিকিপিডিয়াৰ ৱেবচাইট টো বিচাৰি পালোঁ মোৰ মন আনন্দত ভৰি পৰিল। মোৰ প্ৰশ্নৰ দ্ৱিতীয় অংশৰ উত্তৰ পাই গ'লোঁ। এখন বিনামূলীয়া বিশ্বকোষতকৈ জ্ঞানৰ বিশাল ভাণ্ডাৰ আৰু কি হ'ব পাৰে?\nএখন মুক্ত আৰু বৃহৎ বিশ্বকোষ এটা প্ৰগতিকামী জাতিৰ সংস্কৃতিৰ পৰিচয় আৰু উন্নতিৰ মাপদণ্ড হ'ব পাৰে। অসমীয়া ৱিকিপিডিয়াৰ দৰে এক মহৎ প্ৰচেষ্টাৰ ভাগীদাৰ হ'বলৈ পাই মই গৌৰবান্বিত। তাতোকৈ গৌৰবান্বিত হৈছোঁ মুষ্টিমেয় হ'লেও বহল দৃষ্টিভংগীৰ অসমীয়া ৱিকিপিডিয়ানসকলৰ লগত পৰিচয় হ'বলৈ পাই, কান্ধত কান্ধ মিলাই এক পৰিয়ালৰ দৰে অসমীয়া ভাষা আৰু জাতিৰ উন্নতিৰ বাবে এক অৰ্থবহ কাম কৰিবলৈ পাই। অসমীয়া ৱিকিপিডিয়া অসমীয়া জাতিৰ সুস্থ জাতীয়তাবাদৰ প্ৰতীক হওক।\nCol 5, row3Col 6, row 3\n(১) জানুৱাৰী · (২) ফেব্ৰুৱাৰী · (৩) মাৰ্চ · (৪) এপ্ৰিল · (৫) মে'\n"https://as.wikipedia.org/w/index.php?title=সদস্য:Psneog/editorial1&oldid=190869"ৰ পৰা অনা হৈছে\nএই পৃষ্ঠাখন ১৬ ফেব্ৰুৱাৰী, ২০১৯ তাৰিখে ১৬:২১ বজাত অন্তিম সংশোধন কৰা হৈছিল।


बाइबिल छंद विषय पर: ईश्वर को पहले रखना -> जिंदगी\nजिंदगी: [ईश्वर को पहले रखना]\nকিয়নো শুভবাৰ্তাত মই লাজ নাপাও; কাৰণ প্ৰথমে ইহুদী, পাছত গ্ৰীক লোকলৈ আৰু বিশ্বাস কৰা প্ৰত্যেক জনলৈ, এয়া পৰিত্রাণৰ অৰ্থে ঈশ্বৰৰ শক্তি।\nমই খ্ৰীষ্টে সৈতে ক্ৰুচত হত হ’লো; মই জীয়াই আছোঁ বুলিলেও, সেয়ে এতিয়া মই নহয়, খ্ৰীষ্টহে মোৰ লগত জীয়াই আছে; মোৰ শৰীৰত যি জীৱন এতিয়া আছে, ঈশ্বৰৰ পুত্ৰত কৰা বিশ্বাসতহে মই সেই জীৱন-যাপন কৰিছোঁ। তেওঁ মোক প্ৰেম কৰিলে আৰু মোৰ কাৰণে নিজকে সমৰ্পণ কৰিলে।\n এই হেতুকে কি খাম? কি পান কৰিম? বা কি পিন্ধিম? এই বুলি চিন্তা নকৰিবা। কিয়নো অনা-ইহুদী সকলেও এইবোৰ বিচাৰে আৰু এইবোৰ যে তোমালোকৰো প্ৰয়োজন, এই বিষয়ে তোমালোকৰ স্বৰ্গীয় পিতৃয়ে জানে। কিন্তু তোমালোকে প্ৰথমে ঈশ্বৰৰ ৰাজ্য আৰু ধাৰ্মিকতা বিচাৰা; তাতে এই সকলোবোৰ তোমালোকক দিয়া হ’ব।\n১ কৰিন্থীয়া 1:18\nবিনাশৰ পথত চলা লোক সকললৈ ক্ৰুচৰ শিক্ষা মূর্খতা। কিন্তু ঈশ্বৰে পৰিত্ৰাণ কৰা যি আমি, আমালৈ ই ঈশ্বৰৰ শক্তিস্বৰূপ।\nপ্ৰকাশিত বাক্য 2:4\nকিন্তু তোমাৰ বিৰুদ্ধে মোৰ কথা আছে, তুমি তোমাৰ প্ৰথম প্ৰেম এৰিলা।\nআহক আমাৰ বিশ্বাসৰ আদি আৰু সিদ্ধিকৰ্ত্তা যীচুলৈ চাই থাকোঁহঁক; তেওঁ তেওঁৰ আগত থকা আনন্দৰ কাৰণে অপমানকে হেয়জ্ঞান কৰি, ক্ৰুচ যন্ত্ৰণা সহন কৰি, ঈশ্বৰৰ সিংহাসনৰ সোঁফালে বহিল।\nকোনেও দুজন গৰাকীৰ ওচৰত সেৱাকৰ্ম কৰিব নোৱাৰে; কিয়নো তেওঁ এজনক ঘিণ কৰি আন জনক প্ৰেম কৰিব; নাইবা এজনত আসক্ত হৈ, আন জনক হেয়জ্ঞান কৰিব৷ তোমালোকে ঈশ্বৰ আৰু ধন, এই উভয়তে কৰ্ম কৰিব নোৱাৰা।\n এতেকে আপুনি যদি খ্ৰীষ্টৰ সৈতে তোলা হ’ল; তেনেহলে য’ত ঈশ্ৱৰৰ সোঁ হাতে খ্ৰীষ্ট বহি আছে, সেই ঠাইৰ বিষয়ে অনুসন্ধান কৰক৷ ওপৰৰ বিষয়বোৰ ভাবক, কিন্তু পৃথিৱীত যি আছে সেই বিষয়ে নাভাবিব; কিয়নো আপোনালোকৰ মৃত্যু হ’ল আৰু ঈশ্ৱৰে আপোনালোকৰ জীৱন খ্ৰীষ্টৰ সৈতে গুপ্ত ৰাখিছে। আমাৰ জীৱন স্বৰূপ খ্ৰীষ্ট যেতিয়া প্ৰকাশিত হ’ব, তেতিয়া তেওঁৰ সৈতে আপোনালোকো প্ৰতাপত প্ৰকাশিত হ’ব।\nকিয়নো ঈশ্ৱৰৰ সেই অদৃশ্য গুণবোৰৰ বিষয়ে, জগত সৃষ্টিৰ কালৰে পৰা তেওঁ সৃষ্টি কৰা সকলোকে বোধগম্য হৈ স্পষ্টকৈ দেখা গৈছে, যাতে তেওঁৰ অনাদি অনন্ত পৰাক্ৰম আৰু ঐশ্বৰিক স্বভাৱৰ বিষয়ে আপোনালোকৰ একো নজনাৰ কাৰণ নাথাকে;\n এতেকে আপোনালোকে যেন পবিত্ৰ আত্মাৰ শক্তিৰে আশাত উপচি পৰিব পাৰে, তাৰ বাবে আশাৰ আকৰ ঈশ্বৰে আপোনালোকক আৰু বিশ্বাস কৰাৰ সকলোকে আনন্দ আৰু শান্তিৰে পৰিপূৰ্ণ কৰক। হে মোৰ ভাই সকল, আপোনালোকৰ বিষয়ে মোৰ নিজৰো এই দৃঢ় বিশ্বাস আছে যে, আপোনালোক সকলোৱে জ্ঞানত আৰু পৰস্পৰক চেতনা দিবলৈ সমৰ্থ হৈ মঙ্গলভাৱত পৰিপূৰ্ণ হৈ আছে। কিয়নো ঈশ্বৰে মোক দিয়া এই অনুগ্ৰহৰ কাৰণে, আপোনালোকক পুনৰ সোঁৱৰাবলৈ কিছুমান বিষয়ত বেছি সাহসেৰে লিখিলোঁ৷ অনা-ইহুদী সকলে যেন পবিত্ৰ আত্মাৰ দ্বাৰাই পবিত্ৰীকৃত নৈবেদ্য স্বৰূপে পৰম গ্ৰহণীয় হয়, এই আশয়েৰে, মই অনা-ইহুদী সকলৰ বাবে খ্ৰীষ্ট যীচুৰ সেৱকৰূপে, ঈশ্বৰৰ শুভবাৰ্তাৰ পৰিচৰ্যা কৰিবলৈ পালোঁ৷ এতেকে, ঈশ্বৰ সম্বন্ধীয় কাৰ্যৰ বিষয়ে, খ্ৰীষ্ট যীচুত মোৰ শ্লাঘা আছে। কিয়নো মই যে কোনো কাম কৰিছোঁ, এনে কথা মই কোৱা নাই৷ মোৰ বাক্য আৰু কাৰ্যৰ দ্বাৰা অনা-ইহুদী সকলক ঈশ্বৰৰ বাধ্য কৰিবৰ বাবে খ্ৰীষ্টই মোৰ যোগেদি যি কৰিছে, ইয়াৰ বাহিৰে আন একো কথা কবলৈ সাহস নকৰোঁ৷ তেওঁ আচৰিত চিন আৰু আলৌকিক কার্য আৰু পবিত্ৰ আত্মাৰ শক্তিৰ দ্ৱাৰাই এই সকলো সাধন কৰিলে; তাতে মই যিৰূচালেমৰ পৰা ইল্লুৰিয়ালৈকে আৰু ইয়াৰ চাৰিওফালে খ্ৰীষ্টৰ শুভবাৰ্তা সম্পূৰ্ণৰূপে প্ৰচাৰ কৰিব পাৰিলোঁ৷\nঈশ্বৰে নিজৰ পৰাক্ৰম কাৰ্য সাধন কৰি মোক যি অনুগ্রহ দিলে, ঈশ্বৰৰ সেই বিশেষ অনুগ্ৰহ দানৰ ফলত শুভবার্তা প্রচাৰ কৰাৰ কাৰণে মই এজন দাস হ’লো।\nঈশ্বৰে, নিজ ক্ৰোধ দেখুৱাবৰ বাবে আৰু পৰাক্ৰম জনাবৰ ইচ্ছাৰে যদি বিনাশৰ কাৰণে যুগুত হোৱা ক্ৰোধৰ পাত্ৰ সকলক অধিক চিৰসহিষ্ণুতাৰে সহন কৰিলে,\nদ্বিতীয় বিবরণ 6:5\nআপোনালোক সকলোৱেই আপোনাৰ সকলো মন, সকলো প্ৰাণ, আৰু সকলো শক্তিৰে সৈতে নিজ ঈশ্বৰ যিহোৱাক প্ৰেম কৰক।\nতেওঁ বাঢ়ি বাঢ়ি যাব লাগে, কিন্তু মই হ’লে সৰু হৈ হৈ যাব লাগে।\n যি ঠাইত পোক আৰু মামৰে ক্ষয় কৰে, চোৰেও সিন্ধি দি চুৰ কৰে, এনে পৃথিৱীত নিজলৈ ধন নাসাঁচিবা; কিন্তু য’ত পোক আৰু মামৰে ক্ষয় নকৰে, চোৰেও সিন্ধি দিব নোৱাৰে, এনে স্বৰ্গত নিজৰ বাবে ধন সাঁচা। কিয়নো য’তে তোমালোকৰ ধন থাকিব, ত’তে তোমালোকৰ মনো হ’ব।\nকাৰণ অধৰ্ম অধিক হোৱাত, অনেকৰ প্ৰেম চেঁচা হৈ যাব।\nকিয়নো মাংস অনুসাৰে জীয়াই থকা সকলে মাংসিক বিষয় ভাবে; কিন্তু আত্মা অনুসাৰে জীয়াই থকা সকলে আত্মিক বিষয় ভাবে।\n২ কৰিন্থীয়া 12:7-10\n আৰু সেই প্ৰকাশিত বিষয়ৰ অনুপমতাত মই যেন অতিশয় দৰ্প নকৰোঁ৷ সেই কাৰণে মোৰ শৰীৰত এটা কাঁইট, অৰ্থাৎ, মোক ভূকূৱাবলৈ চয়তানৰ এক দূত দিয়া হ’ল; যাতে মই অধিক গর্বিত হৈ নপৰো৷ সি মোৰ পৰা যেন দূৰ হয় সেই বিষয়ে মই প্ৰভুৰ আগত তিনি বাৰ নিবেদন কৰিলোঁ। তাতে তেওঁ মোক ক’লে, ‘মোৰ যি অনুগ্ৰহ, সেয়ে তোমাৰ বাবে জুৰিব; কিয়নো দূৰ্ব্বলতাত মোৰ শক্তি সিদ্ধ হয়’; সেই বাবে মই মহা-আনন্দেৰে মোৰ নানা দূৰ্ব্বলতাত গৌৰৱহে কৰিম, কিয়নো তাতে খ্ৰীষ্টৰ শক্তি মোৰ ওপৰত বাস কৰে৷ এই হেতুকে খ্ৰীষ্টৰ কাৰণে মই দূৰ্ব্বলতা, অপমান, দৰিদ্ৰতা, তাড়না, সঙ্কট, এইবোৰত সন্তুষ্ট হওঁ; কিয়নো যেতিয়া মই দূৰ্বল, তেতিয়াই বলৱান।


জন্মস্থানতেই ধোঁৱাচাঙত উঠিল মুখ্যমন্ত্ৰীৰ দুৰ্নীতি বিৰুধী অভিযান – Dainandin Barta Live\nচাবুৱা ডি. ডি আৰ মহাবিদ্যালয়ৰ অধ্যক্ষৰ বিৰুদ্ধে তদন্ত কৰাৰ সাহস নাই জিলা প্ৰশাসনৰ\nছাত্ৰ মুক্তি সংগ্ৰাম সমিতিৰ আন্দোলনৰ হুংকাৰ\nদৈনন্দিন বাৰ্তা Live@ চাবুৱা , ৬ জানুৱাৰী : চাবুৱা ডি . ডি আৰ মহাবিদ্যালয়ৰ দুৰ্নীতিকাৰী অধ্যক্ষৰ বিৰুদ্ধে জিলা প্ৰশাসনে তদন্ত কৰাৰ সাহস নাই বুলি আজি গুৰুত্বপূৰ্ণ মন্তব্য কৰে ছাত্ৰ মুক্তি সংগ্ৰাম সমিতিয়ে । আজি সংগঠনটোৱে এক প্ৰেছ বিবৃতিত কয় যে বৃহত্তৰ চাবুৱা অঞ্চলৰ একমাত্ৰ উচ্চ শিক্ষানুষ্ঠান চাবুৱা ডি. ডি আৰ মহাবিদ্যালয়ৰ অধ্যক্ষগৰাকীৰ নেতৃত্বত ব্যাপক অনিয়ম সংঘটিত হোৱাৰ অভিযোগ উত্থাপন কৰি ছাত্ৰ মুক্তি সংগ্ৰাম সমিতি চাবুৱা অঞ্চলিক সমিতিয়ে এবছৰৰ পৰা ধাৰাবাহিক ভাৱে আন্দোলন কৰি আহিছে । শেহতীয়াকৈ যোৱা ২৩ নৱেম্বৰৰ পৰা ছাত্ৰ মুক্তি সংগ্ৰাম সমিতি , অসম জাতীয়তাবাদী যুৱ ছাত্ৰ পৰিষদ , এছ এফ আই , মটক যুৱ – ছাত্ৰ সন্মিলন , ডি ৱাই এফ আই , মানৱ অধিকাৰ সংগ্ৰাম সমিতি , বৃহত্তৰ অসমীয়া যুৱ মঞ্চ আৰু নিৱনোৱা পৰিষদ চাবুৱা আঞ্চলিক সমিতিয়ে অধ্যক্ষজনৰ বিৰুদ্ধে বিভিন্ন ধৰণৰ অনিয়ম আৰু দুৰ্নীতিৰ অভিযোগ উত্থাপন কৰি চাবুৱাৰ চাৰিআলিত আমৰণ অনশনৰ কাৰ্যসূচী লৈছিল ।\nসেই অনশন কাৰ্যসূচীৰ প্ৰতি সহাৰি জনাই চাবুৱাৰ বিধায়ক বিনোদ হাজৰিকাই মুখ্যমন্ত্ৰীৰ লগত আলোচনা কৰি সংগঠনকেইটাৰ সৈতে আলোচনাত বহাৰ সিদ্ধান্ত গ্ৰহণ কৰিছিল । সেই সিদ্ধান্তৰ অনুসৰি ২৯ নৱেম্বৰ তাৰিখে চাবুৱা ৰাজহ চক্ৰ বিষয়াৰ কাৰ্যালয়ত চাবুৱা ৰাজহ চক্ৰ বিষয়া , ডিব্ৰুগড় জিলাৰ অতিৰিক্তি উপায়ুক্ত আৰু ৮ টা সংগঠনৰ প্ৰতিনিধিৰ লগত আলোচনাত মিলিত হয় বিধায়ক গৰাকী । আলোচনাত বিধায়কগৰাকীক সংগঠনকেইটাই তথ্য সহকাৰে অধ্যক্ষগৰাকীয়ে কৰি অহা সকলো অনিয়ম অৱগত কৰাত বিধায়কগৰাকীয়ে আলোচনাত উপস্থিত থকা তদন্তকাৰী বিষয়াজনক ১ মাহৰ ভিতৰত তদন্ত সম্পূৰ্ণ কৰিবলৈ নিৰ্দেশ দিছিল । লগতে মহাবিদ্যালয়খনত অধ্যক্ষগৰাকীয়ে চলাই থকা আৰু বিভিন্ন ধৰণৰ অনিয়ম সন্দৰ্ভত বিধায়ক গৰাকীক সংগঠনকেইটাই অৱগত কৰাত বিধায়কগৰাকীয়ে সেই বিষয়কেইটাৰ ওপৰতো উচ্চপৰ্যায়ৰ তদন্তৰ কৰাৰ প্ৰতিশ্ৰুতি প্ৰদান কৰাৰ লগতে বিধায়ক গৰাকীয়ে দুৰ্নীতিৰ বিৰুদ্ধে সদায় ৰাইজৰ লগত থাকিম বুলি কৈ দুৰ্নীতিকাৰীসকলক একপ্ৰকাৰৰ হুংকাৰ প্ৰদান কৰিছিল । কিন্তু ১ মাহ পাৰ হৈ গ’ল কিন্তু আজিলৈকে তদন্ত তদন্ত হৈয়েই ৰ’ল । সংগঠনটোৱে বিবৃতিটোত লগতে কয় যে নিজকে শিক্ষামন্ত্ৰী হিমন্ত বিশ্ব শৰ্মাৰ ঘনিষ্ঠ বুলি জাহিৰ কৰি ফুৰা অধ্যক্ষজনৰ বিৰুদ্ধে তদন্ত কৰাৰ সাহস কৰিব পৰা নাই জিলা প্ৰশাসনে । যাৰ বাবে বাৰম্বাৰ তদন্তৰ নামত ভেকোঁভাওনা কৰি আছে ।\nএতিয়া মুখ্যমন্ত্ৰীৰ কথাতো কেৰেপ নকৰে ডিব্ৰুগড় জিলা প্ৰশাসনে । কিয়নো শিক্ষামন্ত্ৰীৰ লগত ভাল অধ্যক্ষৰ । সংগঠনটোৱে লগতে চাবুৱাৰ বিধায়ক বিনোদ হাজৰীকাক দুৰ্নীতিৰ বিৰুদ্ধে কথোৰ হ’বলৈ আহ্বান জনাই । অন্যথা পৰৱৰ্তী সময়ত তীব্ৰ গণতান্ত্ৰীক আন্দোলনৰ কাৰ্যসূচী লবলৈ বাধ্য হ’ম বুলি জিলা প্ৰশাসনক সকিয়াই দিয়ে ।


#JEC Part 25 – Arnab & Aastha\n#JEC Part 25\nJune 19, 2019 June 19, 2019 Indranee Sharma\nPrevious: #JEC Part 24\nচাহৰ প্লেটখন নি চেণ্টাৰ টেবুলখনত থলো।তেওঁ নাইচোন। বাহিৰলৈ ওলাই চালো। বাৰাণ্ডাৰ ওখ চিৰি কেইটা আইতাই উঠিব পৰা নাই। দেউতাই অাৰু তেওঁ ধৰি ধৰি আনিছে।ভিতৰলৈ আনি দৰ্জাৰ ওচৰতে থকা সৰু ছ’ফাখনত বহুৱাই দিলে।আইতাৰ সন্মুখত থকা ডাঙৰ ছ’ফাখনত দেউতা আৰু তেওঁ বহিছে। ওচৰতে থকা সৰু বিচনাখনত নিশা।\n:হব বোপাই, পাৰিম দিয়া, তুমি হবলা আমাৰ সৰু মাইনাৰ কলেচৰ ?\nআইতাই কলেজ তো কলেচ বুলি কয়। শুনি শুৱলা পাওঁ বাবে কোনেও শুধৰাই দিয়া নাই।\nআৰু কিবাকিবি সুধি আছে আইতাই, তেওঁ খুব উত্সাহেৰে উত্তৰবোৰ দিয়া যেন লাগিল। আচলতে আইতাৰ লগত কথা পাতি সকলোয়ে ভাল পায়। কেৱল আইতাৰ মাত এষাৰ লব লৈকে ওচৰ চুবুৰীয়া মানুহ প্ৰায় সদায় বৰদেউতাৰ আহে। কিন্তু তেওঁ আইতাৰ সৈতে এনেকে কথা পাতিব বুলি সপোনতো ভবা নাছিলো।\nভাবি কেতিয়াবা আচৰিত হওঁ। খং, অভিমান, জেদ কিয় এই সকলোবোৰ কেৱল মোৰ কাৰণেই? মোৰ ওচৰত কিয় বাৰে বাৰে সংযম হেৰুৱাই পেলায় তেওঁ?সুধিব বিচাৰো তেওঁক, কিন্তু নোৱাৰোঁ। ভয় লাগে। মোৰ প্ৰশ্নই যদি তেওঁৰ পুৰণা ঘাঁত আঘাত কৰে!\nচেনি নিদিয়াকৈ দুটা কাপত চাহ বাকিলো। দেউতাৰ ডায়েবেটিছ আছে, সেইবাবে মিঠা কমাই খায়। বাইদেউৰ দোকানত তেওঁ ও সদায় চেনি নিদিয়া চাহ বিচাৰে। নিশাৰ ভাষাত তেওঁ ফিটনেচ ফ্ৰিক। নাখায় যেতিয়া নিদিওঁ। চাহ কাপ আগবঢ়াই দিলো।\nআইতাৰ চাহকাপত চেনি এচামুচ গুলি কাঁহৰ বাটি এটাত ঢালি আগবঢ়াই দিলো, চাদৰৰ আঁচলটো আগলৈ টানি চাহৰ বাটিটো তাতে লৈ খোৱাটো আইতাৰ অভ্যাস।\n:মাজনী, এওঁক চেনি নিদিয়া চাহ দিলি যে।\n:মই মিঠা অলপ কমাই খাওঁ আংকল।\n:ওৱ ‘ আই, তোমাৰো হবলা আমাৰ সৰু পোনাৰ নিচিনাকৈ কিবা হেই চেনি বেছি হোৱা বেমাৰ আছে????\nহে প্ৰভূ, খং উঠিল ছাগে আকৌ।\nনিশাই পেটত ধৰি হাঁহি হাঁহি বিচনাখনতে পৰি দিছে।\nতেওঁ মোৰ ফালে চালে,মুখ খন ৰঙা। লাজত নে খঙত নাজানো।\nপৰিস্থিতি বিষম হোৱা আগতে চম্ভালিব লাগিব।\n:আইতা সেইবোৰ বাদ দিয়াচোন, চাহকাপ ভাল হৈছেনে? তুমি ভালপোৱা কাৰণে ইলাচি দি দিছো।\n:ভাল হৈছে আকৌ। বৰ সোৱাদ হৈছে।\nওচৰ চাপি আইতাৰ ছফাখনৰ হাত থোৱা জেগাখিনিত বহিলো।\n:এওঁক নিদিলি চোন? তোমাৰ কথা শুনিয়েই থাকো বুইছা, আজিহে দেখিলো। সৰু মাইনাৰ লগৰী ন।\nনিশা আহি আইতাৰ ভৰি চুই সেৱা কৰিলে।চাহৰ বাতিটো মোৰ হাতত দি নিশাক সাৱটি ধৰিলে আইতাই। গালে মুখে টপৰ টপৰ চুমা দুটামানো খালে। দিয়ক, অাৰু মৰমেৰে উপচাই দিয়ক তাইক। পৰা হলে মোৰ ভাগৰ মৰমখিনিও দিম মই তাইক। নোপোৱাৰ যাতনাই নিশাক খুলি খাবলৈ নিদিওঁ মই। তিৰবিৰাই থকা চকুকেইটাৰে তাই এবাৰ মোৰ ফালে চালে, সামৰি থ নিশা, এই মৰমবোৰ বৰ দুৰ্লভ।নিশাৰ লগতে মোকো ছপাই নি চুমা এটা খালে আইতাই। কিজানিবা মই অভিমান কৰোঁ।\n:তেনেই সৰুতে চুলি পকিলে হেৰৌ।তেল তোল অকণ ঘঁহিব লাগে। আমাৰ এইজনীক মই আগতে সদায় নাৰিকল তেল ঘঁহি দিওঁ। অাজি তোমাকো দিম দেই।\nগম পাইছিলো নিশাৰ highlight কৰা চুলি দেখি আইতাই তেনেকুৱা কিবা এটাই কব।\nনিশাই বেয়া পাইছে নেকি বুলি তাইৰ ফালে চালো, নাই, মুখ টিপি টিপি হাঁহি অাছে, অৰ্ণৱেও মাজে মাজে ৰখাব নোৱাৰি মুখ টিপি হাঁহিছে। নমো, আইতাই যেন মোৰ কথা একো নুলিয়াই।\n:ইচ ৰাম। আকৌ পৰিলাও নি কবাত। আঁঠু চোন চেল খাই আছে। কাপোৰো ফাটিলে দেহি। গেলা বতৰ বুইছা। গোটেইখন পিছল। বেছি দুখ পালা নি মাজনী। মই চিলাই দিম ৰবা।\nএইবাৰ আঁঠুৰ ওচৰতে ফটা পেন্ট টোলৈ চকু গল আইতাৰ।\n:তুমি আমাৰ এইৰ ভাগৰ কিবা এটা সলাই পিন্ধিব পাৰিবা। চোলা এটা তাইকো দে আকৌ সৰু মাইনা। নিজেও চোন মেখেলা চাদৰ সলোৱাই নাই। এইযোৰ কাপোৰ আকৌ মই দিছো বুইছা নাই। বোলো ওঠৰ বছৰীয়া হলি এতিয়া, মেখেলা চাদৰ হে দিম। কাইলে পৰহিলে বিয়া বাৰু দিলে চোন লাগিবই। পিছে এইক নো কেনেকে বিয়া দিম জানো। তেনেই কেঁচুৱা ছোৱালী নিচিনা হৈয়ে আছে। মই বোলো তোৰ বয়সত মই তিনিটা লৰা ছোৱালীৰ মাক হলো।\nলাজতে মৰো যেন লাগিছে। আইতাই কি কি কব এতিয়া ঠিক নাই। আঁৰ চকুৰে তেওঁৰ ফালে চালো। নাই আইতাৰ কথাবোৰ শুনা নাই। দেউতাৰ লগত কিবা গভীৰ আলোচনাত মগ্ন। ৰক্ষা।\n:আইতা কিনো কথাবোৰ কৈ থাকা।\nনিশাই কিন্তু বৰ ৰস পাইছে আইতাৰ কথাত। খুচৰি খুচৰি মোৰ কথা উলিয়াইছে। আইতাই এফালৰ পৰা সৱ গাই গৈছে।\n:এইজনী আমাৰ ঘৰখনৰ জীৱ টো বুইছা। কেতিয়াবা ভাবো বিয়া বাৰু নিদিওঁ,মোৰ ওচৰতে থাকক।\n:but why damn it?\nএকেজাপে বহাৰ পৰা উঠিলে। দেউতাই ধৰিবই পৰা নাই কি হল।\nমানে তেওঁ শুনিলে।\nইয়াৰ পিছৰখিনি মই নাভাবো।\n:তেনেই বেঙে জাপ মৰা দি জাঁপ মাৰি উঠিলা যে। অাৰু কথাষাৰ কিবা বিদেশী ভাষাত কলা হব পায়। বুজি নেপালো নহয়।\nএইবাৰ খং উঠিছে তেওঁৰ। কিয়? নাজানো।\n:আইতাই এনেই জমাই অাছে অৰ্ণৱ দা।takeachill man.\nনিশাৰ কথাত তেওঁ অলপ শান্ত হোৱা যেন লাগিল।\n:তোমালোক অকণ বহা, মই এওঁলোকক আগবঢ়াই আনোগৈ। বতৰো বেয়া। শৰাই সফুঁৰা সব লৈ আহিবলৈ দিগদাৰ হব। মই স্কুটাৰখন লৈ অলপ আগবাঢ়ি যাও।\n:বেয়া নাপায় যদি মোৰ লগতে বলক। গাড়ীখন লৈ গলে সুবিধা হব।\nমানুহজনৰ এই কথাবোৰ মোৰ ভাল লাগে। সহায় কৰি ভালপোৱা স্বভাৱ অাজিৰ দিনত বিচাৰি পোৱা টান। দেখি ভাল লাগে তেওঁ যেতিয়া বাইদেওক চিলিণ্ডাৰ তো উঠাই নিয়াত সহায় কৰি দিয়ে, দোকান বন্ধ কৰিবৰ সময়ত বস্তু কেইটা কঢ়িয়াই অটখনত উঠাই দিয়ে। কোমল মন এটা নহলে জানো এনেবোৰ কাম সম্ভৱ।\n:বৰ ভাল হব হে, ৰবা মই ভৰি হাত তিয়াই কাপোৰ কেইটা সলাই লওঁ,পূজা ঘৰলৈ যাম নহয়।\nদেউতা ভিতৰলৈ যোৱাৰ লগে লগে তেওঁ বাহিৰলৈ ওলাই গল। যাওঁতে চকুৰ ইংগিতেৰে মোকো মাতি থৈ গল। আইতা অাৰু নিশা নিজৰ কথাত মচগুল।\nলাহেকে আঁতৰি তেওঁৰ পিছে পিছে খোজ ললো। বৰদেউতাহঁতৰ ঘৰৰ ফালৰ ৱালখনত আউজি ৰৈ আছে । এইবাৰ অলপ চিন্তিত যেন লাগিল তেওঁক।\nঅলপ আঁতৰি ৰৈ আছো। একো কোৱা নাই। নকয় চাগে। ঘূৰি গুচি আহিব লওঁতেই বাওঁহাতখনত খামুচি ধৰিলে।\n:you can’t escape miss Astha.\nএকেটানে নি ওচৰ পোৱালেগৈ, গুলপীয়া কাপোৰযোৰতকৈ বেছি চাগে মোৰ গালখন হে গুলপীয়া হৈছে। কপালত টোপ টোপ ঘাম। পুজা ঘৰত দিয়া সেন্দুৰৰ ফোট টো বৈ গৈছে। তেওঁ হাতেৰে ঠিক কৰি দিব খুজিলে।\nনাই, অাৰু নোৱাৰোঁ। হাতখন আঁতৰাই দুখোজ পিছুৱাই আহিলো।\n:আইতাই কিয় তেনেকৈ কৈছে?\n:কি কলে নো?\n:তুমি জানা মই কি সুধিছো।\n:তুমি সদায় আইতাৰ লগতে থাকিবা?\nউফ্। আইতাই কিবা এটা এনেই কলে আৰু। সেইটো কথাতে ইমান খং উঠিব লাগেনে।\n:আইতাই ধেমালি কৰিছিলে।\n:মই নাই কৰা কিন্তু।\n:মানে কি তুমি জানা।\nএই মানুহজন কিয় ইমান অবুজন? সব কথাতে অধীৰ।\n:I need one more answer.\n:আইতাই সদায় এনেকে মৰম কৰে?\nসোঁ ফালৰ গালখনত আইতাই চুমা দিয়া ঠাই কণত আলফুলে হাত বুলাই দিলে তেওঁ।\nচকু মুদি সামৰি লৈছো ভালপোৱাৰ মিঠা অনুভৱ।\nৰৈ যা সময়। ৰৈ যা।\nবৈ যাব দে আবেগৰ পাৰভঙা নৈ খন।\nসপোনৰ সীমনাত দেও দি নাচিব দে মোক প্ৰথম প্ৰেমৰ মাতাল ৰাগীত।\n:আইতাই তো বহুত তামোল খাই, মই দেখিছো। তাত প্ৰব্লেম নাই? চিগাৰেট লৈ ইমান প্ৰব্লেম কিয়?\nএইটো কেনেকুৱা প্ৰশ্ন! সপোনৰ দেশৰ পৰা আহি দিঠক পালোহি।\nতেওঁ সঁচাকে বুজা নাই মই কিয় তেনেকে কলো। আইতা অাৰু তেওঁৰ মৰম একে হব পাৰে জানো।\n:আইতাই মোক বহুত মৰম কৰে।\n:Nothing. You will never understand.\nমোক তাতে এৰি গুচি অহিল, দেউতাৰ সৈতে গাড়ীত বহিলগৈ।\nএই অদ্ভুত মানুহজন! কি বিচাৰে মোৰ পৰা, কি নাইপোৱা তেওঁ জীৱনত?\nPrevious Post #JEC Part 24\nNext Post #JEC Part 26\n184 thoughts on “#JEC Part 25”\nMomi saikia says:\n26 to diok hunkale Ami hokoluye pohibole opekhiya Kori asu.bohut vl lagise pohi\nPranati Deka says:\nBohut Dhunia lagil Baa apunar story porhi.. Nextly wait Kori asu xunkale dibo ..\nAnkur Magazine says:\nভাল লাগিল পঢ়ি। আকৌ অপেক্ষা কৰিলোঁ…\nAbhilash Borah says:\nAbhi Karabir story tur dore lagise…\nNibha Moni das says:\nIt’sanice and good story of college life.we are proud of our writer.and we all thanks to this\nRamen Gogoi says:\nNext part r babe waiting Kori asu\nSmita Baishya says:\nBht dhunia lgl phi ❤❤.so Excited for next part\nBarasha kalita says:\nBor Val lagise story2 prhi………I jst can hold my patience for the nxt part….so excited………..\nDipjyoti Baishya says:\n26part tu xonkale deak sobai roy ase\nPlz mam next page tu joldi diyok…\nBaby Deka says:\nwow bhut val lagise pohi ..wait korisu next loi\nHimanshu jitupan says:\n26 part ahil nki buli chq kribo ahisilu..naie dia sun…plZ hunkale diok\nPriyanshi Limbu says:\n26 r babe wait korii aaxu..joldi diyok\nWaiting for 27\nTulya Chutia says:\nMadon Das says:\nলিখিব বহুত মন আছে কিন্তু এই লিখনিৰ বাবে ভাষা একেবাৰে কম বা ……..\nLakhsmi Gogoi says:\nPinki gogoi says:\nBaa iyer pisr part bur ketia koribo pam


বৄন্দাবনৰ প্ৰেম ৪-কাৰাগাৰৰ মধ্যে ভৈল অৱতাৰ(প্ৰতিম প্ৰতাপ বৰুৱা) - সাহিত্য ডট অৰ্গ\nবৄন্দাবনৰ প্ৰেম ৪-কাৰাগাৰৰ মধ্যে ভৈল অৱতাৰ(প্ৰতিম প্ৰতাপ বৰুৱা)\nশ্ৰীকৄষ্ণৰ বাল্যকালচোৱাৰ ৰস পান কৰাৰ আগতে ৰাম-লক্ষ্মণৰ মাতৃ কৌশল্যা আৰু সুমিত্ৰাৰ বিষয়ে দুষাৰ কথা জানি লওঁ |\nসুমিত্ৰাৰ দৰে মাতৃ আন কোন আছে ? সন্তানহীন ৰজা দশৰথক ঋষিয়ে আশীৰ্বাদ দিছিল – “এই ফল লৈ যোৱা, তোমাৰ ৰাণীক খাবলৈ দিবা | সন্তান হ’ব |” দশৰথে ফলটো দুটুকুৰা কৰি কৌশল্যা আৰু কৈকেয়ীক খাবলৈ দিলে | সুমিত্ৰাৰ ভাগত নপৰিল | কৌশল্যা আৰু কৈকেয়ীয়ে নিজৰ নিজৰ ভাগৰ পৰা এটুকুৰাকৈ কাটি সুমিত্ৰাক খাবলৈ দিলে | সুমিত্ৰাই দুইটুকুৰা ফল লৈ ক’লে – “এই ফলৰ প্ৰভাৱত মোৰ দুটি সন্তান জন্ম হ’ব | কিন্তু মোৰ সন্তান মোৰ হৈও মোৰ নহ’ব | চিৰদিন মোৰ এটা সন্তানে কৌশল্যাৰ সন্তানৰ আৰু আনটো সন্তানে কৈকেয়ীৰ সন্তানৰ সেৱা কৰিব |” কি মহান সেই নাৰী | দুটুকুৰা ফলৰ বিনিময়ত নিজৰ হবলগীয়া সন্তানৰ ভাগ্য নিৰ্ধাৰণ কৰি দিলে | সেয়ে লক্ষ্মণে ৰামৰ লগত আৰু শত্ৰুঘ্নই ভৰতৰ লগত চিৰজীৱন ছাঁৰ দৰে লাগি থাকিল | বিনিময়ত কৌশল্যাই কি কৰিলে ? ৰাম-ৰাৱণৰ যুদ্ধত মেঘনাদৰ বাণাঘাটত লক্ষ্মণ মৃতপ্ৰায় | হনুমানে সঞ্জীৱনী ঔষধ চিনি নাপাই গোটেই গন্ধমাদন পৰ্বতটোকে উঠাই আকাশীপথেদি ধাপলি মেলিছে | হনুমানে আকাশমাৰ্গেদি পাহাৰ উৰুৱাই লৈ যোৱা সেই অদ্ভুত দৃশ্য দেখা পালে ভৰতে | সেই সময়ত ভৰতে শ্ৰীৰামৰ পাদুকাযোৰকে সিংহাসনত থৈ ৰামৰ নামত অযোধ্যা শাসন কৰি আছিল আৰু নিজে বনৱাসীৰ দৰে জীৱন যাপন কৰিছিল | কোনোবা শত্ৰু বুলি ভাবি ভৰতে হনুমানক কাঁড়েৰে আঘাট কৰিলে আৰু হনুমান আহি তলত পৰিলহি | হনুমানৰ মুখে সকলো শুনি ভৰত তুৰন্তে সাজু হ’ল অযোধ্যাৰ সেনা লৈ ৰামৰ লগ লাগি ৰাৱণৰ সৈতে যুদ্ধ দিবলৈ | কিন্তু কৌশল্যাই ভৰতক বাধা দিলে আৰু হনুমানক ক’লে – “যোৱা হনুমান, মোৰ পুত্ৰ ৰামক ক’বা – সীতা আৰু লক্ষ্মণৰ দায়িত্ব অকল ৰামৰ ওপৰত | এই দুজনৰ এজনৰো যদি কিবা এটা হয় তেন্তে ৰাম অকলে অযোধ্যালৈ ঘূৰি আহিব নালাগে | ইয়াৰ পৰা যাওঁতে তেওঁলোক তিনিজন আছিল, ঘূৰি আহোতেও তিনিওজন থাকিব লাগিব |” লক্ষ্মণ আৰু সীতাৰ মৰমত কৌশল্যাই নিজৰ পুত্ৰ ৰামকে ত্যাগ কৰিব খুজিছিল |\nইয়াৰ তুলনাত আমি আৰু আমাৰ সমাজ কোনদিশে ? ভক্তিহীন, প্ৰেমহীন, ক্ষমাহীন এখন কঠোৰ সমাজৰ বাসিন্দা আমি | আজি আমাৰ সত্য আৰু ভগৱত্ প্ৰেমৰ কথা একেলেথাৰীয়ে দহমিনিট শুনিবলৈ ধৈৰ্য্য নাই, কিন্তু অবৈধ সন্তান, কুচক্ৰান্ত, বিবাহোত্তৰ প্ৰেম, শাহু-বোৱাৰীৰ কাজিয়া আদিৰে ভৰা টিভি চিৰিয়েলবোৰ ঘণ্টাৰ পিছত ঘণ্টা চাই থাকিব পাৰো | এবাৰ চাই হপাহ নপলায়, দিনে দুবাৰকৈ চাব পাৰো | টিভি চিৰিয়েল নিৰ্মাতাসকলক মোৰ সুধিবৰ মন যায় – নাতিয়েকৰ বয়স ২০ বছৰ হোৱাৰ পিছতো বুঢ়ী আইতাকৰ বিবাহোত্তৰ অবৈধ প্ৰেম দেখুৱাই ভাৰতীয় সমাজ আৰু সংস্কৃতিক তোমালোকে কোন দিশে লৈ যাব খুজিছা ?\nশ্ৰীমদ্ভাগৱতৰ কথা আৰম্ভ কৰি কথাৰ লাচত আহি কৰ’বাত পালোহি | পুনৰ ঘূৰি যাওঁ শ্ৰীকৃষ্ণৰ কথালৈ |\nকংসৰ কাৰাগাৰৰ এটা কোঠাত বন্দী বসুদেৱ আৰু দৈৱকী | কাষৰে আন এটা কোঠাত বন্দী মহাৰাজ উগ্ৰসেন | ইতিমধ্যে ছটি সন্তানক বসুদেৱ-দৈৱকীৰ চকুৰ আগতে কংসই কাৰাগাৰৰ বেৰত আচাৰি হত্যা কৰিছে | সপ্তম সন্তানক সংকৰ্ষণ প্ৰক্ৰিয়াৰে দৈৱকীৰ গৰ্ভৰ পৰা আনি বসুদেৱৰ আনগৰাকী পত্নী ৰোহিনীৰ গৰ্ভত স্থাপন কৰা হৈছে | ৰোহিনীয়ে আশ্ৰয় লৈছে বসুদেৱৰ মিত্ৰ নন্দ-যশোদাৰ ঘৰত গকুলত | অষ্টমবাৰৰ বাবে দৈৱকী সন্তানসম্ভৱা হৈছে | ইফালে কংসৰ অৱস্থা নাই – চিন্তাত, ভয়ত শুবও নোৱাৰা হ’ল | অলপ টোপনি আহিলেই সপোনত দেখে এটা শ্যাম বৰণীয়া সৰু লৰাই বুকুত বহি লৈ ডিঙিত চেপা মাৰি ধৰে | ইয়াৰ আগলৈকে বসুদেৱ-দৈৱকীক বন্দী কৰি থোৱা কাৰাগাৰৰ প্ৰহৰীৰ সংখ্যা আছিল দহহাজাৰ | ভয়তে কংসই প্ৰহৰীৰ সংখ্যা চৌধ্যহাজাৰলৈ বঢ়াই দিলে |\nঅৱশেষত বসুদেৱ-দৈৱকীৰ পৰম আকাঙ্খিত সেই দিনটো আহিল | ধৰ্ম্মৰ গ্লানি হোৱা দেখি, সাধুৰ পৰিত্ৰানাৰ্থে, দুষ্কৃতিক বিনাশ কৰিবলৈ, আৰু ধৰ্ম্মৰ পুনৰ সংস্থাপনাৰ্থে বসুদেৱ-দৈৱকীৰ অষ্টম সন্তানৰূপে শ্ৰীকৃষ্ণই অৱতাৰ ললে | সেইদিনা আছিল বুধবাৰ | সুৰদাসে গাইছে –\n“কৃষ্ণপক্ষৰ অষ্টমী, অৰ্ধৰাত্ৰি বুধবাৰ |\nকাৰাগাৰৰ মধ্যে ভৈল কৃষ্ণ অৱতাৰ ||”\nঅন্ধকাৰ কাৰাগাৰ এনেদৰে উজলি উঠিল যেন একেলগে এহেজাৰ সূৰ্য্যহে উদয় হৈছে | দেৱকীয়ে কেচুৱাটো বুকুত সুমুৱাই লৈছেহে মাত্ৰ – এনেতে আকাশবাণী হ’ল – “এই সন্তানক এতিয়াই ইয়াৰপৰা নি যমুনা পাৰ কৰি গকুলৰ নন্দৰ ঘৰত থৈ আহাঁগৈ |” বসুদেৱে ক’লে – কেনেকৈ যাম ? হাত ভৰিত শিকলি বন্ধা, কাৰাগাৰৰ বন্ধ দুৱাৰ, চৌপাশে প্ৰহৰী | কথাষাৰ শেষেই নহ’ল – বসুদেৱ-দৈৱকীৰ হাত ভৰিৰ শিকলি সুলুকি পৰিল, কাৰাগাৰৰ বন্ধ দুৱাৰ খোল খাই গ’ল আৰু চৌধ্যহাজাৰ প্ৰহৰী একেলগে গভীৰ নিদ্ৰাত পৰিল | কাষৰ কোঠাৰ পৰা মহাৰাজ উগ্ৰসেনে ক’লে – যোৱা বসুদেৱ, পলম নকৰিবা | দৈৱকীয়ে এটা পাচিত এখন মাত্ৰ কাপোৰ মেৰিয়াই শুৱাই দিলে সদ্যজাত কেচুৱাটো আৰু বসুদেৱে পাচিটো মুৰত তুলি ললে | আটাহ পাৰি উঠিল দেৱকী – “এবাৰ মাত্ৰ মোক কেচুৱাটো ভালকৈ চাই লব দিয়া |” পাচিটো মূৰত লৈ সেই মাজনিশা বসুদেৱ ওলাই গ’ল | পিছফালৰ পৰা চাই থাকিল দৈৱকীয়ে – কান্দি কান্দি চকুপানী শেষ হৈ গৈছে, নিজৰ ছটা সন্তানৰ মৃত্যু দেখি বুকু শিল হৈ গৈছে |\nবসুদেৱ বাহিৰ ওলাইছেহে মাত্ৰ, আৰম্ভ হৈ গ’ল গাজনি-বিজুলী-ধুমুহা-বৰষুণ | কাৰণ প্ৰকৃতিয়ে জানিছিল – আজি এই ধৰাত কোনে অৱতাৰ লৈছে | শ্ৰীহৰিৰ মুখ দৰ্শন কৰিবলৈ প্ৰকৃতি উত্ৰাৱল হ’ল | বিজুলীয়ে উজলালে চৌদিশ, যাতে তাৰে পোহৰত প্ৰকৃতিয়ে শ্ৰীহৰিক দৰ্শন কৰিব পাৰে | ধাৰাষাৰ বৰষুণে অভিশেষ কৰিলে শ্ৰীহৰিক | বসুদেৱৰ সন্মুখত সেয়া যমুনা নদী | যমুনায়ো জানিছিল আজি সেয়া কোন আহিছে | বসুদেৱে শ্ৰীহৰিক মুৰত লৈ যমুনা পাৰ হৈছে | বৰষুণৰ পৰা শ্ৰীহৰিক ৰক্ষা কৰিবলৈ বিশাল ফণা মেলি আগবাঢ়ি আহিল নাগৰাজ | ইফালে শ্ৰীহৰিক স্পৰ্শ কৰিবলৈ উন্মাদিনী হৈ পৰিল যমুনা | ফেনে-ফোটোকাৰে বাঢ়ি আহি বসুদেৱক বাৰে বাৰে আঘাট কৰিলে | শেষত বসুদেৱৰ অৱস্থা দেখি শ্ৰীহৰিয়ে নিজেই পাচিটোৰ পৰা এটা ভৰি ওলোমাই দিলে আৰু সেই শ্ৰীচৰণ স্পৰ্শ কৰি যমুনা শান্ত হৈ পৰিল |\nইফালে গকুলত নন্দই যেন বাটহে চাই আছিল | বসুদেৱ গৈ পালতে নন্দৰজাই ওলাই আহি হাত পাতি ললে বসুদেৱৰ সন্তানত | দুয়ো মিত্ৰৰ মুখত মাত নাই, নন্দৰ মুখত হাঁহি আৰু বসুদেৱৰ চকুত ধাৰাসাৰ পানী | অৱশেষত বসুদেৱে নিজৰ সন্তানটি এবাৰ স্পৰ্শ কৰি কোনোমতে ক’লে – মই যাওঁ মিত্ৰ | নন্দই ক’লে – ৰবা বসুদেৱ | শুদা হাতে কেনেকৈ যাবা ? এইমাত্ৰ যশোদাই এটি কণ্যা সন্তান জন্ম দিছে | বেচেৰী যশোদা অচেতন হৈ আছে | সন্তানৰ মুখ দেখাই নাই | মোৰ এই কণ্যা সন্তানটি তুমি লৈ যোৱা আৰু কাইলে ৰাতিপুৱা যেতিয়া কংস আহিব তুমি মোৰ সন্তানটিকে কংসৰ হাতত তুলি দিবা | জগতৰ মংগলৰ বাবে কৰা নন্দৰ এই কামৰ তুলনা নাই |\n← কাটাৰৰ ডায়েৰী ৮(ডাঃ ভূপেন্দ্ৰ শইকীয়া)\nঘৰ সংসাৰ ১৭(প্ৰদ্যুত্ জ্যোতি শ‍ইকীয়া) →


Covid Vaccine: শিশুৰ বাবে ভেকছিন কেতিয়াৰ পৰা উপলব্ধ হ'ব ?– News18 assam\nক'ৰোনা মহামাৰীৰ সংক্ৰমণ পৰিহাৰ কৰিবলৈ ক'ৰোনা ভেকছিন (Corona Vaccine) হৈছে আমাৰ আটাইতকৈ ডাঙৰ অস্ত্ৰ। ভাৰত বায়োটেকৰ এমডি ড০ কৃষ্ণ এলাই বৰ্ণনা কৰিছে যে আমি শিশুৰ ভেকছিনৰ বাবে ডিজিচিআইৰ পৰা অনুজ্ঞাপত্ৰৰ বাবে অপেক্ষা কৰি আছো।\nLast Updated : October 23, 2021, 16:27 IST\nক'ৰোনা মহামাৰীৰ সংক্ৰমণ পৰিহাৰ কৰিবলৈ ক'ৰোনা ভেকছিন (Corona Vaccine) হৈছে আমাৰ আটাইতকৈ ডাঙৰ অস্ত্ৰ। কেন্দ্ৰীয় আৰু ৰাজ্য চৰকাৰে টিকাকৰণ অভিযান দ্ৰুতগতিত আগুৱাই নিয়াৰ বাবে একেলগে কাম কৰি আছে। ভাৰতে সকলো অসুবিধাক প্ৰত্যাহ্বান জনাই ১০০ কোটি টিকাকৰণ (100 crore vaccination) সীমা অতিক্ৰম কৰিছে। দেশখনে বৰ্তমান ১৮ বছৰতকৈ অধিক বয়সৰ লোকসকলক ভেকছিন প্ৰদান কৰি আছে, কিন্তু এতিয়া সকলোৱে অতি সোনকালে শিশুৰ বাবে ভেকছিন অহাৰ বাবে অপেক্ষা কৰি আছে যাতে শিশুসকলকো সংক্ৰমণৰ পৰা সুৰক্ষিত কৰিব পৰা যায়।\nইফালে, কোভেকছিন মেনুফেকচাৰিং কোম্পানী ভাৰত বায়োটেকৰ এমডি ড০ কৃষ্ণ এলাই শিশুসকলৰ বাবে কোভিড ভেকছিনৰ বিষয়ে এক ডাঙৰ অন্তৰ্দৃষ্টি প্ৰদান কৰিছে। তেওঁ কয় যে চৰকাৰৰ পৰা নাগৰিকলৈকে সকলোৰে সামূহিক প্ৰচেষ্টাৰ ফলস্বৰূপে ভাৰতে ১০০ কোটি টিকাকৰণৰ আশ্চৰ্যজনক সীমা অতিক্ৰম কৰিছে। তেওঁ কৈছে যে আমি এতিয়া শিশুসকলৰ বাবে ভেকছিন অহাৰ বাবে অপেক্ষা কৰি আছোঁ। ডাঃ এলাই বৰ্ণনা কৰিছে যে আমি শিশুৰ ভেকছিনৰ বাবে ডিজিচিআইৰ পৰা অনুজ্ঞাপত্ৰৰ বাবে অপেক্ষা কৰি আছো।\nFirst published: October 23, 2021, 16:27 IST\nBharat Biotech’s Coronavirus VaccineChildCorona Vaccine\nপ্ৰেমৰ বাবেই তেওঁ অৰ্ডাৰ কৰিছিল ৪ কোটি টকাৰ আঙুঠি ! কিন্তু আঙুঠি দিয়াই নহ'ল প্ৰিয় প্ৰেমিকাক ...\nBharat Biotech: ১৫-১৮ বছৰীয়া শিশুসকলক কেৱল কোভেক্সিন দিয়ক ! স্বাস্থ্য কৰ্মীসকললৈ অনুৰোধ ভাৰত বায়োটেকৰ ...\nVirat Kohli Record: বিৰাটৰ বিৰাট ৰেকৰ্ড ! দেশৰ বাহিৰত বিৰাটে ভংগ কৰিলে শচীনৰ অভিলেখ ...\nKiran Dembla: ৪৭ বছৰ বয়সত এইগৰাকী মহিলাই ২৪ কিলো ওজন হ্ৰাস কৰে, বনাই ছিক্স পেক এবছ, কেনেদৰে সম্ভৱ হৈছিল এয়া?


কেব কি? কেবৰ সম্পৰ্কে কবলৈ একো নাই! মোৰ গাড়ীয়ে ক’লা, পতাকা দেখুৱাই লাভ নাইঃ হাগ্ৰামা মহিলাৰী - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nডিজিটেল সংবাদ, ওৰাংঃ অসমবাসীৰ প্ৰতিবাদক আওকাণ তৰি কেন্দ্ৰীয় কেবিনেটত অনুমোদন হোৱা কেবক লৈ ৰাজ্য জুৰি অব্যাহত আছে তীব্ৰ প্ৰতিক্ৰিয়া। নাগৰিকত্ব সংশোধনী বিধেয়ক কেন্দ্ৰীয় কেবিনেটত অনুমোদন হোৱাৰ পাছতো কেব কি নাজানো বুলি উদ্ভত মন্তব্য বিটিচি প্ৰধান হাগ্ৰামা মহিলাৰীৰ। বুধবাৰে পুৱাই প্ৰধানমন্ত্ৰী নৰেন্দ্ৰ মোদীৰ অধ্যক্ষতাত সংসদভৱনত অনুষ্ঠিত হৈছিল কেবিনেটৰ বৈঠক। কেবিনেটৰ বৈঠকত নাগৰিকত্ব সংশোধনী বিধেয়ক অনুমোদন জনোৱা হয়। কেন্দ্ৰীয় কেবিনেটৰ বৈঠকত নাগৰিকত্ব সংশোধনী বিধেয়কত অনুমোদন জনোৱাৰ পাছতে অহা ৯ আৰু ১০ ডিচেম্বৰত বিধেয়কখন ক্ৰমে লোকসভা আৰু ৰাজ্যসভাত উত্থাপন কৰাৰ সম্ভাৱনা আছে।\nকেবিনেটৰ বৈঠকত বিধেয়কখনে অনুমোদন লাভ কৰাক লৈ ৰাজ্যজুৰি প্ৰতিক্ৰিয়া সৃষ্টি হৈছে। তেনে সময়তে বিটিচি প্ৰধান হাগ্ৰামা মহিলাৰীয়ে বুধবাৰে মাজবাটত অনুস্থিত হোৱা বিপিএফৰ কৰ্মী সভাত উপস্থিত হৈ সাংবাদিকৰ আগত দায়সৰা মন্তব্য কৰে। তেওঁ কয় যে, “কেব কি নাজানো, কেবৰ সম্পৰ্কে কব লগা নাই। কেব ৰাম মন্দিৰ আৰু বাবৰি মছজিদৰ সমস্যাৰ দৰে সমাধান হ’ব লাগে। কেবৰ প্ৰভাৱ নপৰে বিটিচিত।” বুলি সাংবাদ মাধ্যমৰ আগত মন্তব্য প্ৰদান কৰে।\nইয়াৰ ওপৰিও হাগ্ৰামা মহিলাৰীক আছু আৰু অসম জাতীয়তাবাদী যুৱ ছাত্ৰ পৰিষদে ক’লা পতাকা প্ৰদৰ্শন কৰাক লৈ কয় যে, “মোক ক’লা পতাকা দেখুৱাই লাভ নাই। মোৰ গাড়ীয়ে ক’লা।” ইফালে ৰাজ্য চৰকাৰৰ কেবিনেট মন্ত্ৰী ৰিহণ দৈমাৰীয়ে কেবৰ সম্পৰ্কে অতি কৌশলী মন্তব্য প্ৰদান কৰে। তেওঁ কয় যে, “কেব আমাৰ কাৰণে বেয়া হ’ব নালাগে, ভালে হ’ব লাগে।”\nবিটিচি পৰিষদীয় নিৰ্বাচনৰ দিন চমু চাপি অহাৰ লগে লগে এতিয়া বৃদ্ধি পাইছে বিপিএফ দলৰ মাজত তৎপৰতা। বিপিএফ দলৰ কাৰ্যকৰ্তা সকলক লৈ বুধবাৰে মাজবাটৰ সাংস্কৃতিক মঞ্চত অনুস্থিত হয় কৰ্মী সভা। বিপএফ দলৰ এই কৰ্মী সভাত অংশ গ্ৰহণ কৰে ওদালগুৰি জিলাৰ বিপিএফ কৰ্মী সকলে। এই কৰ্মী সভাত উপস্থিত থাকে বিটিচি প্ৰধান হাগ্ৰামা মহিলাৰী, ৰাজ্য চৰকাৰৰ কেবিনেট মন্ত্ৰী তথা বিপিএফ দলৰ নেতা ৰিহণ দৈমাৰী, মাজবাট বিধানসভা সমষ্টিৰ বিধায়ক চৰণ বড়ো, পাচনৈ চেৰফাং সমষ্টিৰ কাৰ্যবাহী সদস্য শ্যাম চুণ্ডী, বিটিচি পৰিষদৰ কেইবাগৰাকীও কাৰ্যবাহী সদস্যৰ লগতে প্ৰায় দহ শতাধিক বিপএফ দলৰ কৰ্মী।


মুখ্যমন্ত্ৰী সৰ্বানন্দ সোণোৱালৰ জন্মদিনৰ দিনাই সীমান্ত সংঘাত দূৰ কৰাৰ কথা মিজো মুখ্যমন্ত্ৰীৰ, প্ৰধানমন্ত্ৰীয়ে জনালে শুভেচ্ছা– News18 Assam\nমুখ্যমন্ত্ৰী সৰ্বানন্দ সোণোৱালৰ জন্মদিনৰ দিনাই সীমান্ত সংঘাত দূৰ কৰাৰ কথা মিজো মুখ্যমন্ত্ৰীৰ, প্ৰধানমন্ত্ৰীয়ে জনালে শুভেচ্ছা\n»মুখ্যমন্ত্ৰী সৰ্বানন্দ সোণোৱালৰ জন্মদিনৰ দিনাই সীমান্ত সংঘাত দূৰ কৰাৰ কথা মিজো মুখ্যমন্ত্ৰীৰ, প্ৰধানমন্ত্ৰীয়ে জনালে শুভেচ্ছা\nUpdated:October 31, 2020, 6:41 PM IST\nআজি অসমৰ জনপ্ৰিয় মুখ্যমন্ত্ৰী সৰ্বানন্দ সোণোৱালৰ জন্মদিন। আজি ৫৯ বছৰত ভৰি দিলে মুখ্যমন্ত্ৰী সোণোৱালে।\nLast Updated: October 31, 2020, 6:41 PM IST\nআজি অসমৰ জনপ্ৰিয় মুখ্যমন্ত্ৰী সৰ্বানন্দ সোণোৱালৰ জন্মদিন। আজি ৫৯ বছৰত ভৰি দিলে মুখ্যমন্ত্ৰী সোণোৱালে। জন্মদিনৰ দিনটোত মুখ্যমন্ত্ৰীগৰাকীয়ে উজনি অসমতে বিভিন্ন চৰকাৰী কাৰ্যসূচীৰ মাজেৰে পাৰ কৰিলে। আজিৰ দিনটোত মুখ্যমন্ত্ৰীক বিভিন্ন জনে শুভেচ্ছা জনালে।\nBest wishes to Assam’s hardworking CM Shri @sarbanandsonwal Ji. Under his leadership, Assam is making remarkable progress in various sectors. I pray for his long and healthy life.\nপ্ৰধানমন্ত্ৰী নৰেন্দ্ৰ মোদীয়ে জন্মদিনৰ দিনটোত টুইটাৰ যোগে শুভেচ্ছা জনাই সৰ্বানন্দ সোণোৱালক। মুখ্যমন্ত্ৰীৰ সু-স্বাস্থ্য আৰু দীৰ্ঘায়ু কামনা কৰে প্ৰধানমন্ত্ৰীগৰাকীয়ে।\nসেইদৰে আজি কেইবাদিন ধৰি অশান্ত হৈ থকা অসম-মিজোৰাম সীমান্ত সমস্যাৰ সমাধানৰ বাবে দুয়োখন ৰাজ্যই উচিত সিদ্ধান্ত ল’ব লাগে বুলি উল্লেখ কৰে মিজোৰামৰ মুখ্যমন্ত্ৰী জেৰম থাংগাই। মিজোৰামৰ মুখ্যমন্ত্ৰীগৰাকীয়েও মুখ্যমন্ত্ৰী সোণোৱালক জন্মদিনৰ শুভেচ্ছা জনায়।\nFirst published: October 31, 2020, 6:41 PM IST\nSarbananda Sonowal Birthday


মহীৰূহৰ লেখাঃ ৰাফাল চুক্তিৰ ৰহস্য আৰু বিজেপিৰ সংকট:: ড° হীৰেন গােহাঁই - অসমীয়াৰ সুখ-দুখ\nHome CHINTAN DR-HIREN-GOHAIN MAHIRUH চিন্তন ডঃহীৰেন-গোহাঁই মহীৰূহ মহীৰূহৰ লেখাঃ ৰাফাল চুক্তিৰ ৰহস্য আৰু বিজেপিৰ সংকট:: ড° হীৰেন গােহাঁই\nxukhdukh.com October 07, 2018 CHINTAN, DR-HIREN-GOHAIN, MAHIRUH, চিন্তন, ডঃহীৰেন-গোহাঁই, মহীৰূহ,\nদেশজুৰি প্ৰধান মন্ত্রী আৰু বিজেপি দলৰ প্ৰতি ৰাইজৰ মােহভংগ হৈছে। ৰাইজক দিয়া প্রতিটো প্রতিশ্রুতি, ৰাইজক দেখুৱা প্ৰতিটো আশা কাৰ্য্যক্ষেত্ৰত বালিচাৰে ঢকা মৰুভূমিত পৰিণত হৈছে। নতুন নতুন আঁচনিয়ে পূর্বৰ বিশ্বাস ঘূৰাই আনিব পৰা নাই। চৰকাৰে দেশৰ অর্থনীতি বছৰি ৮%কৈ বঢ়া বুলি ঢােল বজাই থাকিলে কি হ'ব, সাধাৰণ মানুহৰ লগত কথা পাতি যি বুজিছোঁ, তেওঁলােকে দেখিছে নানা চেলুত চৰকাৰেই তেওঁলােকৰ কষ্টোপার্জিত ধন কাঢ়ি লৈ তেওঁলােকৰ জেপত এটা ফুটা কড়িও ৰাখিবলৈ দিয়া নাই।\nমানুহে সপােনৰ পৰা সাৰ পাই উঠাৰ দৰে সুধিছেঃ “আমি কত? কোনে আমাক ইয়ালৈ আনিলে?” আনহাতে বেংকৰ হেজাৰ-বিজাৰ টকা লুটি বিদেশলৈ পলাইছে অপৰাধী ব্যৱসায়ী। দেশত দপদপাই থকা বৃহৎ পুঁজিপতিবােৰেই ৰাষ্ট্ৰীয়কৃত বেংকবােৰৰ পৰা বহু লাখ কোটি টকাৰ ধাৰ লৈ একপয়চাও পৰিশােধ নকৰি ৰাইজৰ ধনৰ মহালুণ্ঠন কৰিছে। দেশৰ কেন্দ্ৰীয় বেংক ৰিজাৰ্ভ বেংকেই চৰকাৰৰ হাতত দাখিল কৰা এনে পুঁজিপতিৰ তালিকাৰ পৰা এজনৰাে জবাবদিহি কৰা নাই। বিখ্যাত আৰু পুৰণি আন্তর্জাতিক লেখক সংঘ PEN-এ মহাৰাষ্ট্ৰৰ পুনেত ৮৪তম অধিৱেশনত প্ৰস্তাৱ গ্ৰহণ কৰিছে এই বুলি যে ভাৰতত চিন্তাৰ স্বাধীনতা, মত প্রকাশৰ স্বাধীনতা স্বৈৰাচাৰী চৰকাৰৰ আক্ৰমণত বিধ্বস্ত হ'ব ধৰিছে। |এনে সময়তে মাৰাত্মক খেন-বােমাৰ দৰে যেন বিস্ফোৰণৰ পিনে আগবাঢ়িছে ৰাফাল বিমান ক্রয়ৰ ৰহস্য। দেশৰ আগশাৰীৰ প্ৰতিৰক্ষা বিষয়ৰ বিশেষজ্ঞ, সেনাবাহিনীৰ প্রাক্তন অভিজ্ঞ সেনাধ্যক্ষ, বিচক্ষণ সাংবাদিক, আইন-বিশেষজ্ঞ, সকলােৱেই একবাক্যে কৈছে যে ই এক অতি ভয়ানক কেলেংকাৰী, যাৰ তুলনাত বৰ্চ কামান এক অতি নগণ্য ঘটনা! বিজেপিৰ প্ৰধান সম্বল— প্রধান মন্ত্রী নৰেন্দ্ৰ মােদীৰ নিকা, দেশভক্ত ভাবমূর্তি ধূলিসাৎ কৰি তেওঁক এক অতি নিম্নক্তৰৰ অপৰাধ তথা নির্লজ্জ মিথ্যাবাদীৰ কলংকত নিমজ্জিত কৰাৰ আশংকা ঘটিছে। বিপক্ষৰ ৰাজনীতিবিদ বিলাকৰ ভাষ্যৰ কথা মই কোৱাই নাই।\nদুগৰাকী বর্ষিয়ান আৰু প্রবীণ ৰাজনীতিবিদ হৈছে (যিসকল এতিয়া সক্রিয় ৰাজনীতিৰ ক্ষেত্ৰত নাই) অৰুণ শ্ৰেীৰি আৰু য়শৱন্ত সিনহা। বিখ্যাত আইনজীৱী প্রশান্ত ভূষণৰ লগ লাগি আগষ্ট আৰু ছেপ্টেম্বৰ মাহত দুখন প্রেছ মেলৰ আয়ােজন কৰি তেওঁলােকে কেন্দ্ৰৰ বিজেপি চৰকাৰ তথা নৰেন্দ্ৰ মােদীৰ বিৰুদ্ধে এক ৰাজহুৱা অভিযােগনামা দাঙি ধৰি তুৰন্তে তেওঁৰ পদত্যাগ দাবী কৰিছে। তেওঁলােকৰ যুটিয়া অভিযােগনামাত কোৱা হৈছে ?\n“ঘটনাটোৰ প্ৰতিটো দিশেই আমাক পতিয়ন নিয়াইছে যে ইয়াত এক বিৰাট কেলেংকাৰী ঘটিছে, চৰকাৰী ক্ষমতাৰ নিকৃষ্ট অপব্যৱহাৰ হৈছে, আৰু সাংঘাতিক অপৰাধসূচক অনাচাৰৰ ("Monumental Criminal Misconduct") চেহেৰা ফুটি উঠিছে।” অৰুণ শ্ৰেীৰি আৰু য়শৱন্ত সিন্হা অটল বিহাৰীবাজপেয়ী চৰকাৰৰ কেবিনেট মন্ত্রী আছিল। সিনহা আছিল প্ৰতিৰক্ষা দপ্তৰৰে মন্ত্রী। তেওঁলােকৰ এই মন্তব্য কোনােমতেই টুলুঙা বুলি উৰাই দিব নােৱাৰি।\nসেয়ে অসমৰ ৰাইজেও ঘটনাৰ তলা-নলা বুজা উচিত। নিম্নোক্ত সকলােবােৰ তথ্য মই ইন্টাৰনেট যােগে বিভিন্ন নির্ভৰযােগ্য সূত্ৰৰ পৰা আহৰণ কৰিছোঁ। এটাও মােৰ নিজা ব্যক্তিগত অনুসন্ধানৰ দ্বাৰা লাভ কৰা নাই। বিভিন্ন সূত্রই সহমত প্রকাশ কৰা তথ্যহে ব্যৱহাৰ কৰিছে।\nৰাফাল বিমান কি?\nৰাফাল বিমান হৈছে আধুনিক অস্ত্র-শস্ত্ৰৰে সজ্জিত, অতি দ্রুতবেগী (অর্থাৎ শব্দৰ গতিবেগৰাে দুই-তিনিগুণ বেগৰ), দ্রুত গতিত যিকোনাে দিশে পাক ল'ব পৰা, অত্যাধুনিক যুঁজাৰু বিমান। ইয়াৰ সামর্থ্যও বিচিত্র, শত্রু বিমান ধ্বংস কৰাৰ পৰা মাটিত থকা লক্ষ্যত আক্রমণ কৰালৈ।\n২০০২ চন মানতে ভাৰতীয় বায়ুসেনাই ভাৰত চৰকাৰক জনাইছিল যে বায়ুসেনাবাহিনীৰ ঘাই যুঁজাৰু বিমানবােৰ— বিশেষকৈ মিগ-২১, মিগ-২৭ নামৰ ৰুছ যুঁজাৰু বিমান– আওপুৰণি তথা নতুন যুঁজাৰু বিমানৰ সৈতে ফেৰমাৰিব নােৱৰা হৈছে, সেয়ে ১২৬খন নতুন, আধুনিক, উন্নত যুঁজাৰু বিমানৰ প্ৰয়ােজন হৈছে। | বহু বিভাগীয় আলােচনাৰ পিছত ২০০৭ চনত এনে এখন যুঁজাৰু বিমানৰ বাবে আন্তর্জাতিক নিবিদা আহ্বান কৰা হয়। নিবিদা পৰীক্ষা কৰি দাম আৰু সক্ষমতাৰ পিনৰ পৰা চাৰিখন দেশত নির্মিত চাৰিখন যুঁজাৰু বিমান উৎকৃষ্ট বুলি বিবেচনা কৰা হয়। সেনাবাহিনীয়ে সেই চাৰিখনক কাৰ্য্যক্ষেত্ৰত বিস্তৰ পৰীক্ষা-নিৰীক্ষা কৰি কর্মক্ষমতাৰ (perfomance) পিনৰ পৰা দুখন উপযােগী বুলি নির্বাচন কৰে— ফ্রান্স নির্মিত “ফাল”, আৰু আন এখন “ইউৰাে-ফাইটাৰ”। ২০১১ চনত দামৰ পিনৰ পৰা “ৰাফাল”খনেই অধিক গ্রহণযােগ্য বুলি বিবেচনা কৰি প্রতিক্ষা অধিগ্রহণ পৰিষদে (Defence Procurement council) তাকে ক্রয় কৰিবলৈ চৰকাৰক চুপাৰিছ কৰে। ফ্রান্সৰ লগত হােৱা চুক্তি অনুযায়ী তাৰে ১৮খন সম্পূর্ণ সজ্জিত ৰূপত কিনি লৈ অনা হব। বাকী ১০৮খন ভাৰতৰ Hindustan Aeronautics Ltd (HAL)-এ ভাৰততে নির্মাণ কৰি প্ৰযুক্তিও আয়ত্ত কৰিব। | ৰাফাল চুক্তিৰ বাটকেণা।\nইমান দীর্ঘস্থায়ী আৰু কঠোৰ প্ৰক্ৰিয়াৰ মাজেৰে চূড়ান্ত ৰূপ লােৱা ‘ফাল চুক্তি’ শিলৰ ৰেখাৰ দৰে নিশ্চিত হব লাগিছিল। | ২০১৫ চনৰ মাৰ্চ মাহতাে ডাছাড কোম্পানি কর্মকর্তা (CEO) ইমানুৱেল ত্ৰাপিয়ে’ৰে (Trappier) প্রত্যয়েৰে ঘােষণা কৰিছিল যে চুক্তিখনৰ ৯৫% ইতিমধ্যে খাটাং কৰা হৈছে, মাত্র ৫% কামহে বাকী। HALৰ লগত হােৱা বন্দোৱস্ততাে তেওঁ সম্পূর্ণ আস্থা আৰু সন্তোষ প্ৰকাশ কৰিছিল। মন কৰিবলগীয়া কথা যে সেই মাহতে ভাৰতৰ তৎকালীন প্রতিক্ষামন্ত্রী পাৰিকাৰে সংসদত ঘােষণা কৰিছিল যে অবিলম্বে ৰাফাল চুক্তি কাৰ্য্যকৰী কৰা হব। পুৰণা চুক্তি বাতিল কৰি প্রধান মন্ত্রীয়ে বিদেশত নতুন চুক্তি ঘােষণা কৰাৰ দুদিন আগতে ভাৰতৰ বৈদেশিক সচিবেও সাংবাদিকক কৈছিল যে ৰাফাল চুক্তি অনুযায়ী ১২৬খন যুঁজাৰু-বিমান ক্রয় কৰাৰ যাে-জা কৰা হৈছে। কিন্তু দুদিন পিছত সকলােকে স্তম্ভিত কৰি, পেপুৱা লগাই প্রধান মন্ত্রীয়ে পেৰিছত ফ্ৰান্সৰ তৎকালীন ৰাষ্ট্রপতি চোৱা য়লাঁডক (Francois Yollande) অকলে সাক্ষাৎ কৰি উঠি ঘােষণা কৰিলে যে পুৰণা চুক্তি বাতিল কৰি এক নতুন চুক্তি কৰা হৈছে। মন্ত্রীসভাৰ হতভম্ব সদস্যবিলাকে যথাৰীতি ওলােটা খৰ মাৰি নতুন চুক্তিৰ জয়গান গােৱাত লাগিল!!\nৰাফাল-নির্মাণকাৰী ফ্ৰান্সৰ ডাছাউ (Dassault) কোম্পানি লগত ভাৰত চৰকাৰৰ সংশ্লিষ্ট বিভাগৰ সুদীর্ঘ আৰু স্বাভাৱিকতে জটিল আলাপ-আলােচনা (negotiation) চলিছিল কেবা বছৰাে ধৰি। ভাৰতৰ বাবে লাভজনক হ’বলৈ ১২৬খন বিমানৰ ১৮খন সম্পূর্ণ সজ্জিত আৰু কর্মক্ষম ৰূপত ফ্রান্সতে কিনি বাকী ১০৮খন ভাৰতৰ HAL (Hindusthan Aeronautics Ltd.) নামৰ ৰাজহুৱা খণ্ডৰ নিগমৰ দ্বাৰা ভাৰতত নিৰ্মাণ কৰাৰ ব্যৱস্থা কৰা হয়। সেই নির্মাণে এনেধৰণে কৰাৰ ব্যৱস্থা কৰা হ’ল যাতে তাৰ গােপনীয় অংশকে ধৰি সমস্ত অংশ ভাৰতে তৈয়াৰ কৰি তাৰ প্ৰযুক্তিও (Technology) আয়ত্ত কৰিব পাৰিব। এই সকলাে নির্ধাৰিত দামৰ ভিতৰতে কৰিব লাগিব। মন কৰিবলগীয়া কথা এয়ে যে HALএ ইতিমধ্যে জাগুৱাৰ, মিৰাজ ২০০০, চুখই-৩০ আদি উন্নত যুঁজাৰু-বিমান সম্পূর্ণকৈ নির্মাণ কৰিছে।\nঅনুমান কৰা হয় যে এনেকৈ প্ৰতিখন ৰাফাল বিমানৰ বাবে ভাৰতে ৬৭০ কোটি টকা ভৰিব লাগিব। এতিয়া তাৰ ঠাইত হঠাতে এক নতুন চুক্তি কৰা হ’ল। সংশ্লিষ্ট আন কাৰাে অপৰিহাৰ্য্য মতামত নােলােৱাকৈয়ে। আৰু সেই মর্মে ১২৬খনৰ ঠাইত ৩৬খনহে ভাৰতে সম্পূর্ণ সুসজ্জিত তৎক্ষণাৎ কাৰ্য্যক্ষম ৰূপত ক্ৰয় কৰিব। HALৰ লগত প্রযুক্তি হস্তান্তৰ কৰি ভাৰতত ১১৮খন নির্মাণ কৰাৰ কথা উৰি গ'ল। এই কথাও প্রকাশ পালে যে ভাৰতত ডাছাউৰ লগত সহযােগিতা কৰিব HALৰ ঠাইত অনিল আম্বানিৰ RelianceDefence Ltd. নামৰ এনে এক কোম্পানিয়ে, যাক নতুন চুক্তিৰ মাত্র পােন্ধৰ দিন পূর্বে গঠন কৰা হৈছিল !! এই কথাও সদৰি হয় যে এই যাত্ৰাত প্রধান মন্ত্রীৰ সহযাত্রী আছিল অনিল আম্বানি। বিমানৰ প্ৰতিখনৰে দামাে নির্ধাৰিত হ'ল ১৬০০ কোটি টকা।\nনতুন চুক্তিৰ নিহিত তাৎপৰ্য্য প্রধান মন্ত্রীয়ে যে একক সিদ্ধান্তৰে সংশ্লিষ্ট আৰু দায়িত্বত থকা আনসকলােৰে অগােচৰে পুৰণা চুক্তি বাতিল কৰি ততা-ভুকুতাকৈ এই নতুন চুক্তি কৰিলে, সেই বিষয়ে আৰু সন্দেহৰ থল নাই। তেওঁ এনেদৰে এই বিষয়ে সিদ্ধান্ত ল'ব পাৰে নে নােৱাৰে সেই বিষয়ে স্বাভাৱিকতে সন্দেহৰ থল ওলায়। দেশত এক Defence Procurement Policy বা প্রতিক্ষা বিষয়ক সামগ্রী ক্রয়ৰ বাবে এক | নির্ধাৰিত নীতি আছে, যাক বিস্তৰ আলাপ-আলােচনাৰ জৰিয়তে সংসদৰ দুয়াে সদনে গ্ৰহণ কৰিছিল। সেই মতে এনে এক সিদ্ধান্ত প্রধান মন্ত্ৰীয়ে অকলে ল’বই নােৱাৰে। বিভিন্ন বিশেষজ্ঞ সমিতিৰ ডেওনা পাৰ হৈ অহাৰ পিছতহে Defence Acquisition Council বা প্রতিৰক্ষা ক্রয় পৰিষদত এনে সিদ্ধান্ত ল'ব পাৰি। তাৰ অবিহনে চূড়ান্ত দুর্নীতি আৰু দেশৰ নিৰাপত্তাৰ প্রতি গুৰুতৰ ভাবুকি আহিব পাৰে। কিন্তু কোনাে প্রমাণ এতিয়ালৈকে ওলােৱা নাই যে প্রধান মন্ত্রীয়ে। প্ৰতিৰক্ষাৰ দায়িত্বত থকা শীর্ষ মহলৰ কাৰাে লগত কিবা পৰামর্শ কৰিছিল। বিত্তমন্ত্রী অৰুণ জেইলিয়ে লৰালৰিকৈ উদ্যোগ লৈ এমাহ পিছতহে Defence Acquisition Council বা প্রতিক্ষা ক্রয় পৰিষদৰ সন্মতি আদায় কৰিছিল, যিটো নির্ধাৰিত নীতি অনুযায়ী বিধি-সন্মত নহয়। এইটোও স্পষ্ট যে বায়ুসেনা প্রধান বিষয়াৰ পৰা পূর্ব চুক্তি সম্পর্কে কোনাে আপত্তি বা সংশয় উত্থাপন কৰা হােৱা নাছিল। এইটোৱে প্রধান মন্ত্ৰীৰ নিতান্ত ব্যক্তিগত অভিপ্রায় থকাৰ সন্দেহ ঘনীভূত কৰিছে।\nদ্বিতীয় গুৰুতৰ অভিযােগ এয়ে যে চুক্তিৰ চৰ্ত্ত মতে যুঁজাৰু বিমানখনৰ যিবােৰ কাম ভাৰতত হােৱাৰ কথা (যেনে দুই-এপদ অংশ ভাৰতত নির্মাণ) সেইবােৰ অতি অযুক্তিকৰভাৱে অনিল আম্বানিৰ কোম্পানিক গতাই দিয়া হ'ল। ২১,০০০ কোটি টকাৰ কথা। অথচ আম্বানিয়ে ভাৰতৰ নৌ-বাহিনীৰ পৰাহে ভাৰতৰ উপকূলত পহৰা দিয়া কেইখনমান পহৰাদাৰী তৰণীৰ (Patrolboat) ফর্মাইচ পাইছিল। সেইকেইখনাে সময় মতে নির্মাণ কৰিব নােৱৰা বাবে এতিয়া সমালােচনাৰ পাত্ৰ হৈছে। অভিজ্ঞতা এইখিনিয়েই। এনেস্থলত উন্নত যুঁজাৰু-বিমান? সেয়ে প্রধান মন্ত্রীয়ে সহযাত্রী অনিল আম্বানিৰ প্রতি অন্যায় পক্ষপাতিত্ব আৰু স্বজন-তােষণ কৰাৰ তুমুল অভিযােগ উঠিছে। HALৰ দৰে অভিজ্ঞতাৰে সমৃদ্ধ নিৰ্ভৰযােগ্য প্রতিস্থানক কি যুক্তিত এলাগী কৰা হ'ল?\nপূর্বৰ চুক্তি অনুযায়ী প্রতিখন বিমানৰ দাম ৬৭০ কোটি টকা আছিল। নতুন চুক্তি অনুযায়ী প্রতিখনৰ দাম ১৬০০ কোটি টকা, অর্থাৎ প্রায় আঢ়ৈগুণ বেছি হব বুলি সমালােচক মহলে অভিযােগ কৰিছে। এই হিচাব চৰকাৰপক্ষই অস্বীকাৰ কৰা নাই। বৰং কৈছে যে ভাৰতত ব্যৱহাৰ কৰিবলৈ আৰু বিমানখনৰ সামর্থ্য বৃদ্ধি কৰিবলৈ বহু নতুন যান্ত্রিক সমল সংযােজন কৰা বাবে দাম বাঢ়িছে। অথচ নতুন চুক্তি প্রকাশিত ৰূপত স্পষ্টকৈ কোৱা হৈছে যে আগৰ চুক্তিত থকা বিমানৰ যান্ত্রিক বৈশিষ্ট্য, কাৰিকৰী দিশ, অস্ত্র-শস্ত্ৰৰ কোনাে হেৰফেৰ নহব!\nএইদৰে অসত্যৰ আশ্রয় লােৱাৰ উপৰি চৰকাৰ পক্ষই ৩৬খন বিমানৰ মুঠ ক্রয়মূল্য প্রকাশ কৰিব খােজা নাই। চাফাই গাইছে যে চুক্তিৰ গােপনীয়তা চৰ্ত্ত (Confidentiality clause) অনুসৰি সেইটো গােপনীয়। কিন্তু বিশেষজ্ঞ সকলৰ মতে বিমানখনৰ কাৰিকৰী খুটিনাটি আৰু অস্ত্রসজ্জাহে গােপনীয়, ক্রয়মূল্যকে ধৰি ব্যৱসায়িক দিশত কোনাে গােপনীয়তা নাথাকে। এইদৰে চৰকাৰে দিয়া এটাৰ পিছত এটা যুক্তি বালিৰ বান্ধৰ দৰে খহি আছে।\nঅনিল আম্বানি কেনেকৈ সােমাল ?\nআগতেই কোৱা হৈছে যে অনিল আম্বানিৰ মালিকানাধীন কোনাে কোম্পানিৰে আধুনিক যুঁজাৰু-বিমান নির্মাণ কৰাৰ কাৰিকৰী অভিজ্ঞতাৰ নামমাত্রও নাই। বিশেষকৈ যুঁজাৰু বিমান, যাৰ প্ৰতি অংশত নিহিত থাকে উচ্চস্তৰীয় বৈজ্ঞানিক গৱেষণাৰ ফল। যিকোনাে বিশেষজ্ঞ সমিতিয়ে পােনচাতেই অনিল আম্বানিৰ নাম নাকচ কৰিলেহেঁতেন। তেন্তে ? চৰকাৰ পক্ষই ক’বলৈ লৈছে যে অনিল আম্বানিক চুক্তিৰ Offset চৰ্ত্ত সাপেক্ষে দায়িত্ব দিয়া সিদ্ধান্ত চৰকাৰৰ নহয়। ই ডাছাউ কোম্পানিৰ নিজা ব্যৱসায়িক সিদ্ধান্ত। কিন্তু HALএ ডাছাউ কোম্পানিৰ পৰা ১০ এপ্রিলৰ পূর্বে এনে আনুষ্ঠানিক পত্র পােৱা নাছিল যে ৯৫ শতাংশ খাটাং হােৱা পুৰণা চুক্তিখন বাতিল কৰি HALৰ লগত ডাছাউ কোম্পানিয়ে সম্পর্ক ছেদ কৰিছে। অৱশ্যে ব্যৱসায়িক স্বার্থত এতিয়া ডাছাউ কোম্পানিয়েও চাফাই গাইছে যে তেওঁলােকেই অনিল আম্বানিৰ Reliance Defence Ltdক নির্বাচন কৰিছে। ফাকতে ২১,০০০ কোটি টকা অনিল আম্বানিয়ে লাভ কৰাৰ চৰ্ত্ত হেনাে তেওঁলােকৰ সিদ্ধান্ত।\nকিন্তু এই কথা এইবাবেই বিশ্বাস কৰা নাযায় যে ফ্ৰান্সৰ তৎকালীন ৰাষ্ট্রপতি য়লাডে Mediapat নামৰ সংবাদ-পত্ৰক সম্প্রতি দিয়া সাক্ষাৎকাৰত কৈছে যে ভাৰত চৰকাৰে এনেদৰে (আম্বানিৰ) নাম প্রস্তাৱ কৰিছিল যে ফ্রান্সে তাক প্রত্যাখ্যান কাৰ উপায় নাছিল!! ফ্রান্স সাম্প্রতিক ৰাষ্ট্ৰপতি মাত্রই (Macron) কৈছে যে এই নাম নির্বাচনত ফৰাচী চৰকাৰৰ কোনাে ভূমিকা নাই। অর্থাৎ এই কথাও কোৱা নাই যে আম্বানিক ডাছাউৱে নির্বাচন কৰাটো সঁচা!! পৰিস্থিতি ইমান পাক লগা হৈছে যিবােৰ পাক সাম্প্রতিক ভাৰত চৰকাৰ তথা শাসক দলেই লগাইছে যে জঁট ভাঙিবলৈ গৈ চৰকাৰে নতুন নতুন কি দিয়া বুলি ধাৰণা জন্মে। স্বাধীন ভাৰতত ইমান বিপুল অংকৰ ধনৰ চৰকাৰী কেলেংকাৰী হােৱা নাই। তাত প্রধান মন্ত্ৰীৰ ভূমিকাও ঘােৰ সন্দেহৰ আবৰ্ত্তত। ই বিজেপি চৰকাৰক মহা-সংকটৰ সন্মুখীন কৰিছে।\n(লেখাটি আমাৰ অসম কাকততো প্ৰকাশ পাইছে। ইউনিকোড সংস্কৰণ লেখকৰ মৌখিক সন্মতিক্ৰমে সুখ-দুখৰ পাততো প্ৰকাশ কৰা হৈছে।)\nTags # CHINTAN # DR-HIREN-GOHAIN # MAHIRUH # চিন্তন # ডঃহীৰেন-গোহাঁই # মহীৰূহ\nBy xukhdukh.com on October 07, 2018\ncareer in assam October 15, 2018 at 12:27 PM\nthanks to the admin for write an article on it


এজন ব্যস্ত দালালৰ ৰোমাঞ্চ (মূল: অ’ হেনৰী) – অনুবাদ: নীলাক্ষী কাকতি – ফটাঢোল\nFebruary 1, 2019 অনুবাদ\t13 Comments\nএজন ব্যস্ত দালালৰ ৰোমাঞ্চ (মূল: অ’ হেনৰী) – অনুবাদ: নীলাক্ষী কাকতি\nযেতিয়া থমাচ মেক্সুৱেলে নিজৰ ব্যক্তিগত সহায়িকা মিচ লেজলীৰ সৈতে ৰাতিপুৱা ৯:৩০ বজাত একেলগে অফিচত প্ৰৱেশ কৰিলে, তেতিয়া কেৰাণী পিটচাৰে অকণমান উৎসুকতাৰে মূৰ তুলি চালে৷ পিটচাৰক সুপ্ৰভাত জনাই খৰ খোজেৰে মেক্সুৱেলে নিজৰ কোঠাৰ ফালে এনেদৰে দৌৰা-দৌৰিকৈ সোমাই গ’ল যেন তেওঁ অফিচৰ ফাইলসমূহৰ ওপৰত জঁপিয়াইহে পৰিব৷\nমিচ লেজলী অফিচত প্ৰায় এবছৰ ধৰি কাম কৰি আছে৷ সাধাৰণ সহায়িকাতকৈ তেওঁ কিছু বেলেগ৷ তেওঁ অতি সাধাৰণ পোচাক পৰিধান কৰে৷ কোনোধৰণৰ গহণা নিপিন্ধে৷ সেইদিনা তেওঁ এযোৰ ধোঁৱা বৰণৰ পোচাক পিন্ধিছিল৷ মূৰত আছিল ভাটৌৰ পাখি লগোৱা টুপী৷ অইন দিনাতকৈ লেজলীৰ আজি মুখখন সপ্ৰতিভ দেখাইছে আৰু চকযুৰি তিৰবিৰাইছে৷ তেওঁৰ গালখন ৰঙচুৱা হৈ আছে৷ তেওঁৰ ভাব-ভংগীবোৰত সুখৰ অনুভূতি প্ৰকট হৈ ধৰা পৰিছিল৷\nপিটচাৰে তেতিয়াও উৎসুকতাৰে তাইক চায়ে আছিল৷ নিজৰ কোঠাত প্ৰৱেশ কৰাৰ পৰিৱৰ্তে লেজলীয়ে কিছু সময় অফিচৰ বাহিৰৰ কোঠাটোতে ৰ’ল৷ তাৰ পিছত তেওঁ মেক্সুৱেলৰ কোঠাত প্ৰৱেশ কৰিলে৷\nথমাচ হাৰ্ভে মেক্সুৱেল পেশাত এগৰাকী নিউয়ৰ্কৰ ষ্টক মাৰ্কেটৰ অতি ব্যস্ত দালাল৷ তেওঁ এটা চকা আৰু স্প্ৰিং লগোৱা মেচিনৰ দৰে কাম কৰে৷ লেজলীয়ে তেওঁৰ ওচৰত থিয় হৈ থকাত ফাইলৰ দ’মবোৰৰ পৰা মূৰ তুলি অতি উদাসীনভাৱে মেক্সুৱেলে শুধিলে,\n: কিবা প্ৰয়োজনীয় কাম আছে নেকি?\nহাঁহি এটা মাৰি লেজলী কোঠাটোৰ পৰা ওলাই গ’ল৷ কোঠাৰ পৰা ওলাই আহি তাই পিটচাৰকো শুধিলে,\n: মেক্সুৱেলে ব্যক্তিগত সহায়িকাৰ নিয়োগ সম্পৰ্কে কিবা নিৰ্দেশ দিছে নেকি?\n: হয়৷ তেওঁ কৈছিল আৰু মই এই বিষয়ে কথা পাতি কেইগৰাকীমান যুৱতীক সাক্ষাৎকাৰৰ বাবে আহিবলৈ দিছিলোঁ৷ কিন্তু এতিয়া ৯:৩০ বাজিল আৰু এতিয়ালৈ কাৰোৰে দেখা দেখি নাই৷\n: ঠিক আছে তেন্তে, মই আগৰ দৰেই কামবোৰ কৰি যাওঁ যেতিয়ালৈ কিবা এটা ঠিক নহয়৷\nএইবুলি কৈ লেজলীয়ে নিজৰ কোঠালৈ সোমাই গ’ল৷ নিউয়ৰ্কৰ ষ্টক এক্সচেঞ্জৰ দালালসকলৰ দৰে কোনোবা ব্যস্ত মানুহ বোধহয় পৃথিৱীত নাই৷ আজি এই দিনটোও মেক্সুৱেলৰ বাবে অতি ব্যস্ততাপূৰ্ণ দিন৷ টেলিপ্ৰিণ্টাৰে নেৰা-নেপেৰাকৈ বাৰ্তাসমূহ পঠিয়াবলৈ আৰম্ভ কৰিছে৷ টেলিফোনটো অবিৰাম বাজি আছে৷ অফিচটোত মানুহেৰে ঠাঁহ খাই পৰিছে৷\nহঠাতে এগৰাকী গাভৰুৰ সৈতে পিটচাৰে মেক্সুৱেলৰ ৰূমত প্ৰৱেশ কৰিলে৷\n: এখেত আমাৰ অফিচত খালী হোৱা পদৰ বাবে সাক্ষাৎকাৰ দিবলৈ আহিছে৷\n: কি পদ?\nবিৰক্তিকৰ এক চাৱনিৰে মেক্সুৱেলে শুধিলে৷\n: ব্যক্তিগত সহায়িকা৷\nপিটচাৰে উত্তৰ দিলে৷\n: তোমাৰ মূৰৰ কিবা বিকৃতি ঘটিছে নেকি পিটচাৰ? মিচ লেজলীয়ে ইমান সন্তোষজনকভাৱে আমাৰ অফিচত কাম কৰি আছে৷ মেডাম, আমাৰ অফিচত কোনো পদ খালী নাই৷ ক্ষমা কৰিব৷ পিটচাৰ ইয়ালৈ আৰু কাকো নপঠিয়াবা৷\nকিছু বিৰক্তি আৰু খঙেৰে মেক্সুৱেলে ক’লে৷\nগাভৰুগৰাকীয়ে খঙেৰে কোঠাটোৰপৰা ওলাই গ’ল৷ পিটচাৰে মনতে ভাৱিলে এই ‘বুঢ়া’জনে দিনে দিনে বেছিকৈ কথা পাহৰিব ধৰিছে৷ ষ্টক এক্সচেঞ্জৰ এই নিৰস পৃথিৱীখনত যেন সাধাৰণ মানুহৰ আৱেগ অনুভূতিৰ বাবে কোনো স্থান নাই৷ হঠাতে দুপৰীয়া আহাৰৰ বাবে বাজি উঠা সংকেতত এই হুলস্থূলবোৰ সাময়িকভাৱে কিছু শাম কাটিল৷\nহাতত এসোপামান টেলিগ্ৰাম আৰু চিঠি, সোঁকাণত এটা কলম লৈ মেক্সুৱেলে থিয় হ’ল৷ তেওঁৰ কোঠাৰ খিৰিকীখন খোলা আছিল৷ খিৰিকীখনেৰে লাইলেকৰ সুৱাস সোমাই আহিল৷ সেয়া লেজলীৰ পোচাকৰ পৰা আহিছিল৷ গোন্ধটোৱে কিছুসময়ৰ বাবে মেক্সুৱেলক মোহাছন্ন কৰি তুলিলে৷ কিছুসময়ৰ বাবে মিচ লেজলীৰ মুখখন মেক্সুৱেলৰ মুখত ভাঁহি উঠিল৷\n: হে প্ৰভু! মই এতিয়াই এই কামটো কৰিম৷ আগতেই এই কামটো কিয় কৰা নাছিলোঁ?\nমনতে মেক্সুৱেলে ভোৰভোৰালে৷ লগে লগে তেওঁ লেজলীৰ কোঠালৈ সোমাই গ’ল৷ লেজলীয়ে মুখত এমোকোৰা হাঁহিৰে তেওঁৰ ফালে চালে৷ তাইৰ মুখখনে অলপ সেন্দুৰীয়া বৰণ ল’লে৷ তাইৰ চকুযুৰি যথেষ্ট শান্ত দেখা গৈছিল৷ মেক্সুৱেলে কিলাকুটি দুটাৰে মেজখনত ভৰ দি ৰ’ল৷ এতিয়াও মেক্সুৱেলৰ হাতত আছে কিছুমান চিঠি আৰু কাগজ আৰু কাণত কলমটো৷\nদৌৰাদৌৰিকৈ তেওঁ আৰম্ভ কৰিলে,\n: মিচ লেজলী, মোৰ হাতত সময় বৰ কম৷ তুমি বাৰু মোৰ পত্নী হ’বানে? মই অইনৰ নিচিনাকৈ যদিও তোমাক মোৰ ভালপোৱা দেখুৱাব নোৱাৰোঁ তথাপিও কৈছোঁ মই তোমাক বৰ ভাল পাওঁ৷ সোনকালে উত্তৰ দিয়া৷ মই বৰ ব্যস্ত৷\n: আপুনি এয়া কি কৈছে?\nএকপ্ৰকাৰ আৰ্তনাদ কৰি উঠিল লেজলীয়ে৷\n: তুমি এতিয়াও বুজা নাইনে? মই তুমি মোৰ লগত বিয়া হোৱাটো বিচাৰোঁ৷ মই তোমাক বহুত ভালপাওঁ লেজলী৷ মই তোমাক বহুদিনৰ পৰা ক’ম বুলি ভাবিয়েই আছিলোঁ৷ এয়া চোৱা! আকৌ ফোনটো বাজিছে৷ পিটচাৰ অলপ ৰ’ব দিয়া৷ কোৱা লেজলী, মই উত্তৰ বিচাৰিছোঁ৷\nলেজলীয়ে প্ৰথমে বৰ আচৰিত হোৱা যেন দেখা গ’ল৷ ইয়াৰ পিছত চকুযুৰিৰে চকুপানী বৈ আহিল৷ তাই লাহেকৈ মেক্সুৱিলৰ ডিঙিত হাতখন থৈ ক’লে,\n: মই এতিয়া বুজিছোঁ৷ তোমাৰ এই পুৰণা কামটোৱে তোমাৰ মনৰ পৰা সকলো কথা বাহিৰ কৰি দিছে৷ মই প্ৰথমতে ভয় খাইছিলোঁ৷ তোমাৰ অকণো মনত নাইনে মেক্সুৱেল? কালি সন্ধিয়া আঠ বজাত সৌ কেঁকুৰীটোৰ কাষৰ সৰু গীৰ্জাটোত আমাৰ বিয়া হৈ গৈছে!\n« মহাপলায়ন পৰ্ব (ষষ্ঠ খণ্ড) – অভিজিত কলিতা\n‘ক’লা শণিবাৰ; ব্লেক চেটাৰডে’ – অভিজিত কলিতা »\nভাল লাগিছে পঢ়ি বা।\nখুব ভাল লাগিল পঢ়ি নীলাক্ষি, আগলৈও এইদৰে পঢ়িবলৈ পাই থাকিম বুলি আশা ৰাখিলো\nবহুত ভাল লাগিল নিলাক্ষী ।\nগল্প নিৰ্বাচন আৰু অনুবাদ, দুয়োটাই সুন্দৰ হৈছে ।


ব্যোমিত্ৰা - অসমীয়া ৱিকিপিডিয়া\nব্যোমিত্ৰা (ইংৰাজী: Vyom Mitrā); হৈছে এগৰাকী নাৰীসদৃশ মহাকাশভ্ৰমণকাৰী হিউমনয়ড ৰবট৷ ভাৰতীয় মহাকাশ গৱেষণা সংস্থাৰ দ্বাৰা ইয়াক নিৰ্মাণ কৰা হৈছে৷ এই ৰব'টটোক গগনযান নামৰ মানৱসজ্জিত এখন কক্ষপথীয় মহাকাশযানত ব্যৱহাৰ কৰা হ'ব৷ বাংগালোৰস্থিত মানৱ মহাকাশযাত্ৰা আৰু অনুসন্ধানকাৰী আলোচনাচক্ৰত (Human Spaceflight and Exploration symposium)ত ২০২০ চনৰ ২২ জানুৱাৰীত ব্যোমিত্ৰাক পোনপ্ৰথমবাৰৰ বাবে উন্মোচন কৰা হৈছিল৷\n↑ Dwarakanath, Nagarjun (22 January 2020). "Gaganyaan mission: Meet Vyommitra, the talking human robot that Isro will send to space" (en ভাষাত). https://www.indiatoday.in/science/story/gaganyaan-vyommitra-talking-humanoid-isro-space-1639077-2020-01-22.\n↑ "IAA-ISRO-ASI Symposium on Human Space Flight and Exploration was organised at Bangalore". 2020-01-24. https://www.isro.gov.in/update/24-jan-2020/iaa-isro-asi-symposium-human-space-flight-and-exploration-was-organised-bangalore। আহৰণ কৰা হৈছে: 2020-01-25.\n"https://as.wikipedia.org/w/index.php?title=ব্যোমিত্ৰা&oldid=269805"ৰ পৰা অনা হৈছে\nএই পৃষ্ঠাখন ০২ এপ্ৰিল, ২০২১ তাৰিখে ১০:৫৮ বজাত অন্তিম সংশোধন কৰা হৈছিল।


ঘৰচিৰিকা - অসমীয়া ৱিকিপিডিয়া\n(ঘনচিৰিকাৰ পৰা পুনঃনিৰ্দেশিত)\nঅষ্ট্ৰেলিয়াত এটা মতা ঘৰচিৰিকা চৰাই\nইংলেণ্ডত এটা মতা ঘৰচিৰিকা চৰাই\nপ্ৰজাতি: Passer domesticus\nঘৰচিৰিকা বা ঘনচিৰিকা (ইংৰাজী: House Sparrow, বৈজ্ঞানিক নাম: Passer domesticus) হৈছে Passeridae গোত্ৰৰ বিশ্বৰ প্ৰায় সকলো ঠাইতে দেখিবলৈ পোৱা সৰু আকাৰৰ চৰাই। এই চৰাইবিধ মানুহৰ সৈতে বসবাস কৰাত বিশেষভাৱে অভ্যস্ত। ইহঁতক নগৰ-চহৰ আৰু গাঁৱে-ভূঞে সকলোতে বসবাস কৰা দেখা যায়। ঘৰচিৰিকাই মূলতঃ গুটি, পোক-পতংগ আদি খাই জীয়াই থাকে। ঘৰচীয়া মেকুৰী, ফেঁচা আদি ইহঁতৰ প্ৰধান ভক্ষক (predator)।\nঘৰচিৰিকা এবিধ সৰু আকাৰৰ চৰাই, সাধাৰণতে ইয়াৰ দেহৰ দৈৰ্ঘ্য ১৬ ছে: মি: হয়। ইয়াৰ মূৰটো ঘূৰণীয়া, ঠোঁট শকত আৰু নেজডাল চুটি,প্ৰায় ৫.২-৬.৫ ছে:মি: দৈৰ্ঘ্যৰ। ঘৰচিৰিকাৰ দেহৰ ওজন প্ৰায় ২৪-৩৯.৫ গ্ৰাম। মাইকী ঘৰচিৰিকাৰ দেহৰ ওজন মতাৰ তুলনাত কম হয়। ঘৰচিৰিকাৰ দেহৰ বৰণ ঠাইভেদে মুগাৰ পৰা মটিয়াধৰণৰ হোৱা দেখা যায়। মতা আৰু মাইকী চৰাইৰ বৰণ ভিন্ন। মাইকী ঘৰচিৰিকা সাধাৰণতে পাতলীয়া বৰণৰ-মতাৰ দেহৰ ৰং গাঢ় আৰু পৃষ্ঠ অংশ ৰঙচুৱা। মতা ঘৰচিৰিকাৰ ঠোঁটৰ পৰা পিঠিলৈকে গাঢ় ধোৱা বৰণৰ আৰু মূৰৰ দুইকাষে ৰঙচুৱা মটিয়া বৰণৰ হয়।\nঘৰচিৰিকাৰ গোত্ৰ Passer আৰু এই গোত্ৰ ২৫ বিধ প্ৰজাতিৰ সমষ্টি। এই প্ৰজাতিসমূহৰ বহুতো উপ-প্ৰজাতি পোৱা যায়। তাৰে উল্লেখযোগ্য বাৰ বিধ উপ-প্ৰজাতিৰ চমূ বৰ্ণনা তলত দিয়া হ’ল-\nP. d. domesticus-ইউৰোপ আৰু উত্তৰ এছিয়া\nP. d. balearoibericus – দক্ষিণ ফ্ৰান্স আৰু বেলেৰিক দ্বীপ-পূঞ্জ (Balearic Islands)\nP. d. tingitanus (Loche, 1867)-লিবিয়া, মৰ'ক্কো আৰু আলজেৰিয়া (Algeria)\nP. d. niloticus Nicoll and Bonhote, 1909- ইজিপ্ট আৰু\nP. d. persicus Zarudny and Kudashev, 1916- ইৰাণ আৰু আফগানিস্তান\nP. d. biblicus Hartert, 1910-পেলেষ্টাইন, তুৰ্কী, কুৱেইট\nP. d. hyrcanus Zarudny and Kudashev, 1916- ইৰাণ>\nP. d. bactrianus Zarudny and Kudashev, 1916-কাজাখস্তান, ইৰান আৰু আফগানিস্তান\nP. d. parkini Whistler, 1920- কাশ্মীৰ, ভাৰত আৰু নেপাল\nP. d. indicus Jardine and Selby, 1831- ভাৰত, শ্ৰীলংকা আৰু উত্তৰ ইৰাণ\nP. d. hufufae Ticehurst and Cheeseman, 1924- চৌদি আৰবীয়া\nP. d. rufidorsalis C. L. Brehm, 1855- চুডান\nঘৰচিৰিকাৰ উৎপত্তি হৈছিল মধ্যপ্ৰাচ্যত আৰু তাৰ পৰাই সমগ্ৰ বিশ্বত ই বিয়পি পৰে। নতুন নতুন ঠাইত এই চৰাইবিধ সংযোজন কৰি (introduction) মানুহেও ঘৰচিৰিকাৰ বিস্তাৰত গুৰুত্বপূৰ্ণ অংশ লৈছে। এনে নতুনকৈ ঘৰচিৰিকা সংযোজিত কৰা স্থানবোৰ হৈছে আমেৰিকা, পশ্চিম আফ্ৰিকা, অষ্ট্ৰেলিয়া, নিউজিলেণ্ড আৰু বিশ্বৰ বিভিনন্ন দ্বীপ সমূহ।\nঘৰচিৰিকা চৰাই মানুহৰ সৈতে বসবাস কৰাত অভ্যস্ত এবিধ প্ৰজাতি।\nঘৰচিৰিকাই প্ৰায়ে পানীত (বাওঁফালৰ চিত্ৰ) বা ধূলিত (সোঁফালৰ চিত্ৰ) গা ধুৱে\nঘৰচিৰিকাই জাক পাতি থাকি ভাল পায়। ইহঁতে পানী বা ধূলিত জাক পাতি গা ধোৱে আৰু সমজুৱাকৈ গান গায় (social singing)। খোৱাৰ সময়ত আৰু বাঁহত সাধাৰণতে মাইকী ঘৰচিৰিকাৰ আধিপত্য বেছি থাকে।\nফিনলেণ্ডত বাহ সাজি থকা ঘৰচিৰিকাই মাতি থকা অৱস্থাত\nঘৰচিৰিকাৰ মাত সাধাৰণতে চুটি আৰু নোৰোৱাকৈ মতা চি-ৰ-ৰ-প (chirrup), চি-ল-প (tschilp), বা ফি-লি-ল-প (Philip) ধৰণৰ হয়। জাকত থকা বা বাঁহ সাজি থকা চৰায়ে ইটোৱে সিটোৰ সতে যোগাযোগ কৰিবলৈ, মতা ঘৰচিৰিকাই বিশেষ স্থানত নিজৰ আধিপত্য প্ৰকাশ কৰিবলৈ আৰু মাইকী ঘৰচিৰিকাক আকৰ্ষিত কৰিবলৈ মাতে। প্ৰজননৰ সময়ত ইয়াৰ তীব্ৰতা বৃদ্ধি পায়। পূৰ্ণবয়স্ক ঘৰচিৰিকাই সাধাৰণতে বিভিন্ন গুটি খায়। নগৰ অঞ্চলত খাদ্যৰ বাবে মানুহৰ ওপৰত ইঁহত নিৰ্ভৰশীল হৈ পৰে। তদুপৰি ইহঁতে বিভিন্ন পোক-পতংগ, কেঁচু, ভেকুলী বা জেঠী আদিও খায় পোৱালি চৰাইক জন্মৰ পোন্ধৰ দিনলৈকে খুউৱা হয়\nজাৰ্মানীত মাইকী ঘৰচিৰিকা চৰি থকা অৱস্থাত\nচানফ্ৰান্সিছকোত এটা মতা ঘৰচিৰিকা চৰায়ে মাতি থকা অৱস্থাত\nঘৰচিৰিকা একগামী, অৰ্থাৎ এহাল চৰায়ে আজীৱনযোৰ পাতি বাস কৰে। ইহঁতে বিভিন্ন ঠাইত বাঁহ সাজে, যেনে-গছৰ খোৰোং, ঘৰৰ বিভিন্ন সুৰুঙা আদিত। সাধাৰণতে এবাৰত চাৰিৰ পৰা পাচোঁটাকৈ কণী পাৰে। বছৰত ইহঁতে চাৰিৰ পৰা সাতবাৰ পৰ্য্যন্ত কণী পাৰিব পাৰে। কণীবোৰ দেখাত বগা বা নীল-বগা বা সেউজ-বগা ধৰণৰ হয়- তাত মুগা বা মটিয়া দাগ থাকে। এটা কণীৰ দৈৰ্ঘ্য ২০-২২ মি:মি: আৰু প্ৰস্থ ১৪-১৬ মি:মি:আৰু ওজন ২.৯ গ্ৰাম হোৱা দেখা যায়।\nঘৰচিৰিকাৰ পোৱালি সাধাৰণতে ১১-২৩ দিনলৈকে বাহত থাকে। এই সময়ত পিতৃ-মাতৃয়ে দুয়ো মিলি পোৱালিক খাদ্য খুৱায়। জন্মৰ চাৰি দিনৰ পিছত পোৱালিয়ে চকু মেলে আৰু আঠ দিনৰ পিছত প্ৰথম পাখি গজে।\nঘৰচিৰিকাৰ মুখ্য ভক্ষক হৈছে মেকুৰী, মাংসভোজী চৰাই আৰু কেৰ্কেটুৱা।\nঘৰচিৰিকাৰ বহুল বিস্তৃতি তথা জনসংখ্যাৰ বাবে ইয়াক আই ইউ চি এন ৰঙা তালিকাত Least Concern হিচাপে অন্তৰ্ভুক্ত কৰা হৈছে। অৱশ্যে শেহতীয়া তথ্য অনুসৰি ঘৰচিৰিকাৰ জনসংখ্যা বিশ্বৰ বিভিন্ন অঞ্চলত দ্ৰুতগতিত হ্ৰাস পাইছে।\nকলকাতাত P. d. indicus উপ-প্ৰজাতিৰ অন্তৰ্গত এটা মতা ঘৰচিৰিকা\nইষ্টানবুলত P. d. balearoibericus উপ-প্ৰজাতিৰ এটা মতা ঘৰচিৰিকা চৰাই\nপোহনীয়া মেকুৰীয়ে মতা ঘৰচিৰিকা খাই থকা অৱস্থাত\nপোৱালিক খুৱাই থকা অৱস্থাত\nঘৰচিৰিকাৰ সদ্যোজাত পোৱালি\nকণীৰে সৈতে ঘৰচিৰিকাৰ বাঁহ\nকলকাতাত এহাল ঘৰচিৰিকা সহবাসৰ সময়ত\nনিউজিলেণ্ডত এটা ঘৰৰ চালত ঘৰচিৰিকা\nএৰিজ'নাত কেকটাছত ঘৰচিৰিকাৰ বাঁহ\n↑ 1.0 1.1 BirdLife International (2012). "Passer domesticus". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106008367। আহৰণ কৰা হৈছে: 16 July 2012.\n↑ Summers-Smith 1988, পৃষ্ঠা 307–313\n↑ 3.0 3.1 "House Sparrow". All About Birds. Cornell Lab of Ornithology. Archived from the original on 8 December 2010. http://www.webcitation.org/5upHx7vY8.\n↑ Summers-Smith 1988, পৃষ্ঠা 116–117\n↑ Clement, Harris & Davis 1993, পৃষ্ঠা 443\n↑ 6.0 6.1 Summers-Smith 1988, পৃষ্ঠা 118–121\n↑ 7.0 7.1 7.2 উদ্ধৃতি ত্ৰুটি: অবৈধ <ref> টেগ; Groschupf নামৰ refৰ বাবে কোনো পাঠ্য প্ৰদান কৰা হোৱা নাই\n↑ Felemban, Hassan M. (1997). "Morphological differences among populations of House Sparrows from different altitudes in Saudi Arabia" (PDF). The Wilson Bulletin খণ্ড 109 (3): 539–544. http://elibrary.unm.edu/sora/Wilson/v109n03/p0539-p0544.pdf.\n↑ Clement, Harris & Davis 1993, পৃষ্ঠা 444\n↑ 10.0 10.1 10.2 10.3 10.4 Summers-Smith, J. Denis (2009). "Family Passeridae (Old World Sparrows)". In del Hoyo, Josep; Elliott, Andrew; Christie, David. Handbook of the Birds of the World. Volume 14: Bush-shrikes to Old World Sparrows. প্ৰকাশক Barcelona: Lynx Edicions. ISBN 978-84-96553-50-7.\n↑ Summers-Smith 1988, পৃষ্ঠা 121–122\n↑ 12.0 12.1 12.2 Summers-Smith 1988, পৃষ্ঠা 126–128\n↑ 13.0 13.1 Mackworth-Praed & Grant 1955, পৃষ্ঠা 870–871\n↑ Cramp & Perrins 1994, পৃষ্ঠা 289\n↑ Vaurie, Charles (1956). "Systematic notes on Palearctic birds. No. 24, Ploceidae, the genera Passer, Petronia, and Montifringilla". American Museum Novitates (1814). সাঁচ:Hdl.\n↑ Anderson 2006, পৃষ্ঠা 5, 9–12\n↑ উদ্ধৃতি ত্ৰুটি: অবৈধ <ref> টেগ; Anderson5 নামৰ refৰ বাবে কোনো পাঠ্য প্ৰদান কৰা হোৱা নাই\n↑ Hobbs, J. N. (1955). "House Sparrow breeding away from Man" (PDF). The Emu খণ্ড 55 (4): 202. http://www.publish.csiro.au/?act=view_file&file_id=MU955302.pdf.\n↑ Wodzicki, Kazimierz (May 1956). "Breeding of the House Sparrow away from Man in New Zealand" (PDF). Emu খণ্ড 54: 146–147. http://www.publish.csiro.au/?act=view_file&file_id=MU956143.pdf.\n↑ Anderson 2006, পৃষ্ঠা 247\n↑ Summers-Smith 1988, পৃষ্ঠা 139–142\n↑ McGillivray, W. Bruce (1980). "Communal Nesting in the House Sparrow" (PDF). Journal of Field Ornithology খণ্ড 51 (4): 371–372. http://elibrary.unm.edu/sora/JFO/v051n04/p0371-p0372.pdf.\n↑ Johnston, Richard F. (1969). "Aggressive Foraging Behavior in House Sparrows". The Auk খণ্ড 86 (3): 558–559. http://elibrary.unm.edu/sora/Auk/v086n03/p0558-p0559.pdf.\n↑ Kalinoski, Ronald (1975). "Intra- and Interspecific Aggression in House Finches and House Sparrows" (PDF). The Condor খণ্ড 77 (4): 375–384. doi:10.2307/1366086. http://elibrary.unm.edu/sora/Condor/files/issues/v077n04/p0375-p0384.pdf.\n↑ Summers-Smith 1963, পৃষ্ঠা 26–30\n↑ Cramp & Perrins 1994, পৃষ্ঠা 291\n↑ Summers-Smith 1963, পৃষ্ঠা 101\n↑ 28.0 28.1 উদ্ধৃতি ত্ৰুটি: অবৈধ <ref> টেগ; Anderson273–275 নামৰ refৰ বাবে কোনো পাঠ্য প্ৰদান কৰা হোৱা নাই\n↑ Summers-Smith 1988, পৃষ্ঠা 159–161\n↑ Gavett, Ann P.; Wakeley, James S. (1986). "Diets of House Sparrows in Urban and Rural Habitats". The Wilson Bulletin খণ্ড 98. http://elibrary.unm.edu/sora/Wilson/v098n01/p0137-p0144.pdf.\n↑ Vincent 2005, পৃষ্ঠা 2–3\n↑ Anderson 2006, পৃষ্ঠা 141–142\n↑ 33.0 33.1 Lowther, Peter E.; Cink, Calvin L. (2006). "House Sparrow (Passer domesticus)". In Poole, A.. The Birds of North America Online. http://bna.birds.cornell.edu/bna/species/012। আহৰণ কৰা হৈছে: 21 April 2010.\n↑ "BTO Bird facts: House Sparrow". British Trust for Ornithology. http://blx1.bto.org/birdfacts/results/bob15910.htm। আহৰণ কৰা হৈছে: 24 November 2009.\n↑ 35.0 35.1 Glutz von Blotzheim & Bauer 1997, পৃষ্ঠা 60ff\n↑ "Even sparrows don't want to live in cities anymore". Times of India. 13 June 2005. Archived from the original on9August 2011. http://www.webcitation.org/60oQlp6vN.\n↑ Daniels, R. J. Ranjit (2008). "Can we save the sparrow?" (PDF). Current Science খণ্ড 95 (11): 1527–1528. Archived from the original on 24 September 2011. http://www.webcitation.org/61wuwOX3E.\n↑ De Laet, J.; Summers-Smith, J. D. (2007). "The status of the urban house sparrow Passer domesticus in north-western Europe:areview". Journal of Ornithology খণ্ড 148 (Supplement 2): 275–278. doi:10.1007/s10336-007-0154-0.\nAnderson, Ted R. (2006). Biology of the Ubiquitous House Sparrow: from Genes to Populations. প্ৰকাশক Oxford: Oxford University Press. ISBN 0-19-530411-X.\nBarrows, Walter B. (1889). "The English Sparrow (Passer domesticus) in North America, Especially in its Relations to Agriculture". United States Department of Agriculture, Division of Economic Ornithology and Mammalology Bulletin (Washington: Government Printing Office) (1). http://www.archive.org/details/cu31924022537298.\nBirkhead, Tim (2012). Bird Sense: What It's Like to BeaBird. প্ৰকাশক New York: Walker & Company. ISBN 978-0-8027-7966-3.\nBrisson, Mathurin Jacques (1760) (French ভাষাত). Ornithologie ou Méthode contenant la division des oiseaux en Ordres, Sections, Genres, Especes & leurs Variétés:aLaquelle onajoint une Description exacte de chaque Espece, avec les Citations des Auteurs qui en ont traité, les Noms qu'ils leur ont donnés, ceux que leur ont donnés les différentes Nations, & les Noms vulgaires. IV. প্ৰকাশক Paris: Bauche. http://books.google.com/books?id=_2hJAAAAYAAJ.\nCocker, Mark; Mabey, Richard (2005). Birds Britannica. প্ৰকাশক London: Chatto & Windus. ISBN 0701169079.\nClement, Peter; Harris, Alan; Davis, John (1993). Finches and Sparrows: an Identification Guide. প্ৰকাশক London: Christopher Helm. ISBN 0-7136-8017-2.\nCramp, S.; Perrins, C. M., eds. (1994). The Birds of the Western Palearctic. Volume 8, Crows to Finches. প্ৰকাশক Oxford: Oxford University Press.\nDavies, Nick B. (2000). Cuckoos, Cowbirds, and Other Cheats. illustrated by David Quinn. প্ৰকাশক London: T. & A. D. Poyser. ISBN 0-85661-135-2.\nHaverschmidt, François (1949). The Life of the White Stork. প্ৰকাশক Leiden: E. J. Brill. http://books.google.com/?id=J-UUAAAAIAAJ.\nHoulihan, Patrick E.; Goodman, Steven M. (1986). The Natural History of Egypt, Volume I: The Birds of Ancient Egypt. প্ৰকাশক Warminster: Aris & Philips. ISBN 0-85668-283-7.\nHume, Allan O.; Oates, Eugene William (1890). The Nests and Eggs of Indian Birds. II (2nd. সম্পাদনা). প্ৰকাশক London: R. H. Porter. http://www.archive.org/details/nestseggsofindia02humerich.\nJobling, James A. (2009). Helm Dictionary of Scientific Bird Names. প্ৰকাশক London: Christopher Helm. ISBN 1-4081-2501-3.\nLinnaeus, Carolus (1758) (Latin ভাষাত). Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. I (10th revised সম্পাদনা). প্ৰকাশক Holmius: Laurentius Salvius.\nMackworth-Praed, C. W.; Grant, C. H. B. (1955). African Handbook of Birds. Series 1: Birds of Eastern and North Eastern Africa. 2. প্ৰকাশক Toronto: Longmans, Green, and Co..\nMorris, F. O.; Tegetmeier, W. B. (1896). A Natural History of the Nests and Eggs of British Birds. II (4th. সম্পাদনা). http://www.archive.org/details/nathisteggs02morrrich.\nMullarney, Killian; Svensson, Lars; Zetterstrom, Dan; Grant, Peter (1999). Collins Bird Guide (1st. সম্পাদনা). প্ৰকাশক London: HarperCollins. ISBN 0-00-219728-6.\nOberholser, Harry C. (1974). The Bird Life of Texas. 2. প্ৰকাশক Austin, Texas: University of Texas Press. ISBN 0-292-70711-8.\nOgilvie-Grant, W. R. (1912). Catalogue of the Collection of Birds' Eggs in the British Museum (Natural History) Volume V: Carinatæ (Passeriformes completed). প্ৰকাশক London: Taylor and Francis. http://www.biodiversitylibrary.org/item/75367.\nSnow, David; Perrins, Christopher M., editors (1998). The Birds of the Western Palearctic.2(Concise সম্পাদনা). প্ৰকাশক Oxford: Oxford University Press. ISBN 0-19-854099-X.\nSummers-Smith, J. Denis (1963). The House Sparrow. New Naturalist (1st. সম্পাদনা). প্ৰকাশক London: Collins.\nSummers-Smith, J. Denis (1988). The Sparrows. illustrated by Robert Gillmor. প্ৰকাশক Calton, Staffs, England: T. & A. D. Poyser. ISBN 0-85661-048-8.\nSummers-Smith, J. Denis (1992). In Search of Sparrows. illustrated by Euan Dunn. প্ৰকাশক London: T. & A. D. Poyser. ISBN 0-85661-073-9.\nSummers-Smith, J. Denis (2005). On Sparrows and Man: A Love-Hate Relationship. প্ৰকাশক Guisborough. ISBN 0-9525383-2-6.\nSwainson, William (1885). Provincial Names and Folk Lore of British Birds. প্ৰকাশক London: Trübner and Co.. http://books.google.com/books?id=2IwMAAAAYAAJ.\nVincent, Kate E. (October 2005). Investigating the causes of the decline of the urban House Sparrow Passer domesticus population in Britain. http://www.katevincent.org/thesis/HouseSparrows%20(final%20version).pdf। আহৰণ কৰা হৈছে:2December 2009.\nWilkinson, John Gardner (1847). The manners and customs of the ancient Egyptians. 5. প্ৰকাশক Edinburgh: John Murray.\nৱিকিমিডিয়া কমন্সত ঘৰচিৰিকা সম্পৰ্কীয় মিডিয়া ফাইল আছে।\nHouse Sparrow সম্পৰ্কীয় মিডিয়া চাওক আৰ্কহাইভত\n"https://as.wikipedia.org/w/index.php?title=ঘৰচিৰিকা&oldid=274606"ৰ পৰা অনা হৈছে\nএই পৃষ্ঠাখন9মে' 2021 তাৰিখে ০৭:২১ বজাত অন্তিম সংশোধন কৰা হৈছিল।


সাতসৰী/চোৰ - ৱিকিউৎস\nসধবা নে বিধবা নে কুমাৰী→\nতেতিয়া চঞ্চল মিচিকিয়া হাহি বসুমতীৰ ৰঙ্গচুৱা ওঁঠ এৰি আতৰি গৈছিল; ফুল-বছা আকাশী ওৰণিৰ তলত গালৰ গোলাপী ৰহণ শেতা হৈ পৰিছিল; কলকণ্ঠ বিহগৰ কোমল সঙ্গীত ক্ৰমশঃ ক্ষীণ হৈ আহি নিস্তদ্ধতাত মাৰ গৈছিল; আৰতিৰ মধুৰ ধ্বনিয়ে ভক্তৰ প্ৰাণত ঈশ্বৰ-প্ৰেমৰ সোঁত বোৱাইছিল; হজুৱা মানুহে কামৰ সঁজুলি ভাৰ বান্ধি ঘৰলৈ খোজ লৈছিল, আৰু ভাল মানুহবিলাকে প্ৰকৃতিৰ অস্থিৰ আচলৰ জুৰ বতাহত গা ঘেলাইছিল।\nএই সমীৰণ-সেবীসকলৰ ভিতৰত এজন ডেকা অতি লাহে লাহে ফুৰিছিল। তেওঁৰ কপালত চিন্তাৰ ৰেখা জিলিকি পৰিছিল আৰু মূৰ দোঁ খাইছিল। ডেকাজনৰ গঢ়-পিত চকুত-লগা; মুখখন যদিও শেঁতা, তথাপি সুগঠিত আৰু ল-নি; কাপোৰ-কানি অলপীয়া মূল্যৰ হলেও পৰিষ্কাৰ আৰু পৰিপাটি। তেওঁ সেই একে খোজেৰে অলপ সময় ফুৰাৰ পিচত নন্দেশ্বৰ বৰুৱাৰ পদূলিয়েদি সোমাই গ'ল। নন্দেশ্বৰ বৰুৱা তেতিয়া ঘৰত নাছিল; তিৰুতা মানুহৰ লগত চ’ৰা ঘৰৰ সম্বন্ধ নাই বুলিলেই হয়। তেওঁ কাকো নেদেখি নিজে নিজে মাচিয়া এখন টানি লৈ চৰা ঘৰতে বহিল আৰু মেজৰ ওপৰত থকা বাতৰি কাকত এখন লৈ ওপৰে ওপৰে চকু ফুৰাবলৈ ধৰিলে। তেওঁ এনেকৈ থাকেঁতেই লাহে [ ১৭ ] লাহে দহ মিনিট, পোন্ধৰ মিনিট, কুৰি মিনিট, আধা ঘণ্টা পাৰ হৈ গ'ল; কিন্তু নন্দেশ্বৰ তেতিয়াও ঘূৰি নাহিল। তেওঁ কাকতখন আকৌ মেজৰ ওপৰতে থৈ যাবলৈ ওলাল। হঠাৎ তেওঁৰ চকুত পৰিল,—এটা জালমোনা; মোনাৰ ভিতৰৰ পৰা পৰিষ্কাৰ ৰৌপ্য মুদ্ৰাৰ শ্বেত ৰশ্মি বাহিৰ হৈ জিলিকি আছে। দেখা মাত্ৰেই তেওঁৰ গাত কিবা এটা অপূৰ্ব্ব উত্তেজনাৰ বিজুলী-সোঁত বৈ গ'ল; গোটেই শৰীৰ কঁপি উঠিল; কিবা এটা দৈৱিক শক্তিয়ে যেন তেওঁৰ সংজ্ঞা হৰণ কৰিল। তেওঁ মোনাটো হাতত লৈ লাহে লাহে বাহিৰ ওলাল; দোখোজমান যোৱাৰ পিচত কিবা এটা ভাবি হঠাৎ থমক খাই ৰ'ল; যেন কিবা এটা অদৃশ্য ছবি দেখি তেওঁ ভয় খালে। তাৰ পিচত তেওঁ আকৌ যাবলৈ ধৰিলে; লাহে লাহে বেগ বেচি হৈ আহিল আৰু শেহত প্ৰাণ-কাতৰে লৰিবলৈ ধৰিলে। তেতিয়া চাৰিওফালে আন্ধাৰ হৈছিল; অলপ পিচতে তেওঁ সেই আন্ধাৰৰ অঙ্গ হৈ পৰিল।\nডেকাজন উচ্চবংশীয়। তেওঁৰ উপৰি পুৰুষসকল ধনী, মানী আৰু প্ৰতাপী আছিল; ⸻ এতিযাও তেওঁলোকৰ বংশৰ প্ৰতিপত্তি শুনিবলৈ পোৱা যায়। কি কালৰ কুটিলা গতি! চিৰকাল কাৰো সমানে নাযায়। তেওঁৰ পিতামহৰ দিনতে তেওঁলোকৰ পূৰ্ব্ব-গৌৰৱৰ অন্ত পৰল। তেওঁৰ পিতৃ-পুৰুষ যদুনাথ ফুকন যদিও সকলো পৈতৃক গুণৰ অধিকাৰী হৈছিল, তথাপি পৈতৃক ধন-সম্পত্তিৰ অধিকাৰী হবলৈ নাপালে। সেই কাৰণে ধনৰ লগে লগে তেওঁৰ মান-সম্মানৰ তাৰতম্য ঘটি আহিল। [ ১৮ ] যদুনাথে ত্ৰিচ টকীয়া আমোলা হৈ বৰ কষ্টেৰে কাল কটাবলৈ ধৰিলে। এনে দুখময় সংসাৰৰ বোজা লৈ তেওঁৰ একমাত্ৰ মাতৃহীন সন্তান ৰঘুনাথক 'এণ্ট্ৰেন্স পাচ’ কৰোৱা তেওঁৰ পক্ষে কিমান কস্টকৰ হৈছিল, তাক সহজে অনুমান কৰিব পাৰি। তথাপি তেওঁ পুতেকক কলেজলৈ পঠিয়ালে।\nকলেজত ৰঘুনাথৰ প্ৰায় এবছৰ হওঁ হওঁ; চহৰ বন্ধলৈ মুঠেই দুসপ্তাহ বাকী;⸺এনেতে তেওঁ বিদুলী-ডাকত বাতৰি পালে যে তেওঁৰ পিতাকৰ টান নৰিয়া, তেওঁৰ উপস্থিতিৰ নিতান্ত আৱশ্যক।\nবাতৰি পাই ৰঘুনাথৰ গোটেই শৰীৰ কঁপি উঠিল;— যেন তেওঁৰ দেহ-বন্ধন ছিন্ন হৈ গ'ল;— হৃদয়-তন্ত্ৰীত এটি শোকময় সুৰ বাজি উঠিল, বিষাক্ত চকু-লো টপ্-টপকৈ বাগৰি দুয়ো গাল তিয়াই পেলালে। তেতিয়াই তেওঁ ঘৰলৈ যাবলৈ প্ৰস্তুত হ’ল আৰু আবেলি জাহাজত উঠিল।\nপিচ দিনা ৰঘুনাথে ঘৰ পালেহি। কিন্তু ঘৰ পাই কি দেখিলে! দেখিলে,—সংসাৰৰ একমাত্ৰ আশ্ৰয় তেওঁৰ স্নেহময় পিতাৰ অন্তিম অৱস্থা। হায়! এয়েনে ৰঘুৰ ললাটৰ লিখন।\nদুৰ্ভগীয়া ৰঘুক সংসাৰত আশ্ৰয়শূন্য আৰু সম্বলবিহীন কৰি তেওঁৰ পিতৃয়ে চিৰকালৰ নিমিত্তে চকু মুদিলে। ৰঘুৱে শ্ৰাদ্ধাদি [ ১৯ ] কাৰ্য্য যথানিয়মে সমাধা কৰি সংসাৰৰ গুৰু ভাৰ কান্ধত ললে। কিন্তু হায়! এই ভাৰত যে চাৰি শ টকা ধাৰৰ বোজা এটাও আছে! সেই যদুনাথ মৰিল, টকাৰ গৰাকীয়ে দিনৌ ৰঘুক আমনি কৰিবলৈ ধৰিলে , কিন্তু তেওঁ দিয়ে কৰ পৰা! তেওঁ যে কৰ্পদ্দক-হীন! তেওঁ নিৰুপা্য়, হৈ উত্তমৰ্ণক কাকূতি মিনতি কৰি দুবছৰমান বাট চাবলৈ ধৰিলে; কিন্তু দুখীয়াৰ প্ৰতি কোনে চকু মেলি চায়! তেওঁ সমূলি অপেক্ষা নকৰি আদালতৰ সাহায্যেৰে টকা ডিক্ৰী কৰালে। এতিয়া ৰঘুৰ মহা শঙ্কট উপস্থিত হল। টকা দিব নোৱাৰিলে যে পৈতৃক মাটি-ভেটিও যাৰ! তেওঁ ধনী মানুহৰ ঘৰে ঘৰে ধন বিচাৰি ফুৰিলে; কিন্তু ফলত অপমানৰ বাহিৰে আন একো নাপালে; ৰঘুৰ সজ চৰিত্ৰ, সজ গুণে একো কাম দিব নোৱাৰিলে। সেই দেখিহে দুখীয়া কবিযে দুখ আৰু অভিমানেৰে এদিন টানি কৈছিল, “দাৰিদ্ৰ্য-দোষো গুণৰাশিনাশী।”\nৰঘুৰ ঘৰৰ পৰা অলপ দূৰৈতে নন্দেশ্বৰ বৰুৱাৰ ঘৰ। নন্দেশ্বৰ এজন ধনী মানুহ, কিন্তু অৰ্থ-পিশাচ। তেওঁৰ পুত্ৰ নাই; একমাত্ৰ কন্যা যমুনায়েই তেওঁৰ যথাসৰ্ব্বস্ব আৰু উত্তৰাধিকাৰিণী। তথাপি তেওঁক ধনকেহে লাগে; ধনেই তেওঁৰ সুখ- শান্তিৰ স্থান, ধনেই তেওঁৰ জীৱন-সঙ্গী। আৰ্চী যেন নিৰ্ম্মল ৰৌপ্য মুদ্ৰাৰ সংঘষত তেওঁ আপোন-পাহৰা হয়; তাৰ মধুৰ ধ্বনিয়ে তেওঁৰ শ্ৰৱনেন্দ্ৰিয়ৰ ওপৰত একাধিপত্য স্থাপন কৰে। নিজৰ গাৰ তেজ-মঙ্গহতকৈও টকাহে যেন তেওঁৰ প্ৰিয়। বয়স [ ২০ ] তিনি কুৰিৰ ওচৰ চাপিছে, দাঁত সৰহখিনি সৰিছে, মূৰৰ চুলি বগা হৈছে, কিন্তু ধন ঘটিবৰ হেপাহ হলে তেওঁৰ অলপপ কমা নাই। যেনে উপায়েৰেই হওক টকা পাবৰ সুবিধা দেখিলে তেওঁ নেৰে; যেন ধনেই তেওঁৰ ইহ-পৰকালৰ লগৰীয়া! এই নন্দেশ্বৰৰ পৰা সাহায্য পোৱা অসম্ভব বুলি ভাবিয়েই ইমান দিনলৈকে ৰঘু তেওঁৰ ওচৰ চপা নাছিল; কিন্তু সকলো ঠাইতে বিফল-মনোৰথ হৈ এবাৰ তেওঁৰ ওপৰলৈকো যাবলৈ ৰঘুৱে স্থিৰ কৰিলে। ৰঘুনাথে নন্দেশ্বৰৰ ওচৰত প্ৰথমে সাহায্য নিবিচৰাৰ আৰু এটা কাৰণ আছিল। কেইবা বছৰৰ আগৰে পৰা ৰঘুৰ অন্তৰত এটা বাসনাৰ অংকুৰ বাঢ়িব লাগিছে;—সেইটো হৈছে চিৰকালৰ নিমিত্তে যমুনা-সলিলত তেওঁৰ অৱগাহন। যমুনাৰ পৰাও সে তাৰ অনুকুল উচ্ছ্বাস উত্থিত হৈছিল, তাত সন্দেহ নাই। এতিয়া তেওঁৰ ভয়,—জানোচা তেওঁৰ দুদ্দশাৰ কথা শুনিলে যমুনাৰ মন সলনি হয়। তথাপি বহুত ভাবি-চিন্তি মৰ সাহ দি আজি তেওঁ নন্দেশ্বৰৰ ঘৰ পালেগৈ আৰু অৰক্ষিত ধনৰ মোনা তুলি লৈ প্ৰস্থান কৰিলে।\nৰঘুৱে ঘৰ পাই পোনেই ধনৰ মোনাটো চন্দুকত ভৰালে; তাৰ পিচত পাটীত দীঘল দি পৰিল। তেওঁৰ গোটেই গা ঘামেৰে বুৰি গল; মনলৈ নানা চিন্তা আহিবলৈ ধৰিলে;—অতীত, বৰ্তমান আৰু ভবিষ্যতৰ কত মনোহাৰিণী আৰু বিভীষিকাময়ী মুৰ্ত্তি আহি [ ২১ ] সম্মুখত উপস্থিত হ’ল,—তাৰ সংখ্যা নাই। ক'ত সেই বাল্যকাল, যমুনাৰ লগত নিৰ্দ্দোষ ধেমালি! ক’ত এই দুখময় সাংসাৰিক জীৱন,—ঘৃণিত চৌৰ্য্যবৃত্তি! ক'ত সেই স্নেহময়ী জননীৰ স্বৰ্গীয় কোলা, জনকৰ স্নেহৰ চুম্বন, আৰু ক'ত এই সংসাৰৰ যন্ত্ৰণাময় কাৰাগাৰ,—পাপৰ আলিঙ্গন। ভাবোতে ভাবোতে মূৰ ঘূৰি গ'ল, তথাপি ভাবনাৰ অন্ত নপৰিল। এবাৰ ৰঘুৱে ভাবিলে, —“মই কি কৰিলোঁ? কিয় এক মুহুৰ্ত্ততে মোৰ মান-সম্ভ্ৰম, আত্ম-গৌৰৱত জলাঞ্জলি দিলোঁ? যাওক, সকলো যাওক, আকৌ টকাখিনি থৈ আহোঁগৈ। তেওঁ শোৱাৰ পৰা উঠি বহিল। আকৌ ভাবিলে—“নহয়, নিদিওঁ। এই টকাৰ অভাৱত নন্দেশ্বৰ বৰুৱাৰ একো কষ্ট নহয়; কিয়নো, তেওঁৰ হাতত থাকিলেও ই তেওঁৰ চন্দুকত নাইবা মাটিৰ তলত হে সোমাই থাকিব; তেওঁতো খৰচ নকৰে। আৰু মই তো চুৰ কৰা নাই, পৰম পিতাক সাক্ষী কৰি ধাৰলৈ আনিছোঁ; যিমান সোনকালে পাৰোঁ, পৰিশোধ কৰিবৰ চেষ্টাত থাকিম।”\nটকা গ্ৰহণ কৰিবলৈ ঠিক কৰি ৰঘুৱে চন্দুকটো মেলিলে; টকাখিনি উলিয়াই লেখিবলৈ ধৰিলে। মোনাত মুঠ ছশ টকা আছিল। তেওঁ লেখি বুজি টকাখিনি আকৌ চন্দুকত ভৰালে। সেই দিনা আৰু ৰঘুৰ খোৱা-বোৱা নহল, আকৌ পাটীত পৰি\nচিন্তা-সাগৰত টলংভটং কৰিবলৈ ধৰিলে।। [ ২২ ]\nৰাতিপুৱা যমুনাৰে সৈতে ৰঘুৰ সাক্ষাৎ হ’ল। যমুনাক দেখা মাত্ৰেই তেওঁৰ হৃৎপিণ্ড কঁপি উঠিল কিন্তু সেই কঁপনি আগৰ দৰে আবেগ-চকিত নহয়; তেওঁৰ মুখমণ্ডলত এটি বিষাদৰ কালিকাময়ী মুৰ্ত্তি। যমুনাৰ চকুতো আজি আগৰ দৰে বাসনা- বিহ্বল বিলোল কটাক্ষ নাই; ওঁঠত ফুটন্ত কুসুমৰ মধুৰিমাময়ী মিচিকিয়া হাঁহি নাই; বুকুত কঁপনি উঠিলেও তাৰ মূলত আবেগৰ নিৰ্ঝৰিণী নাই। যেন সম্মুখত কোনোবা প্ৰেত-যোনিৰ আবিৰ্ভাব দেখি তেওঁলোকৰ শিৰৰ তেজ গোট মাৰিছে!\nকপি কঁপি ৰঘুৱে মাতিলে,—“যমুনা!”\nৰঘুৰ হিয়াত আকৌ এটা খুন্দা লাগিল; তেওঁ কোনো উত্তৰ দিব নোৱাৰিলে।\nযমুনাই কলে,—“প্ৰিয়তম, আজি আপোনাৰ অৱস্থাৰ এনে পৰিবৰ্ত্তন দেখি মোৰ প্ৰাণ কান্দি উঠিছে। বুজিছোঁ আপোনাৰ প্ৰতি দৈব প্ৰতিকূল। কিন্তু ধৈৰ্য্য ধৰক প্ৰিয়তম, সুযোগ বিচাৰি লৈ পুৰুষাৰ্থ কৰক; আকৌ আপোনাৰ সুখৰ সময় আহিব।”\nৰঘুৱে ভাবিছিল যে, যমুনাই তেওঁৰ বিষয়ে একো শুনা নাই। এতিয়া তেওঁ যমুনাৰ কথা শুনি লাজতে মৰা প্ৰায় হল; মুখৰ মাত হৰিল। [ ২৩ ] যমুনাই ক'লে—“প্ৰিয়তম, আপুনি বিপদত পৰি নিজক নিজে ঘিণ কৰিছে; কিন্তু সংসাৰত উঠা-পৰা স্বাভাবিক নিয়ম। আপুনি এতিয়া যেনে-তেনে বৰ্ত্তমান বিপদৰ পৰা উদ্ধাৰ পাবলৈ চেষ্টা কৰক। এনে সুদিন আহিব পাৰে, যি দিনা আপুনি আকৌ আগৰ ধন, মান, প্ৰতিপত্তি লাভ কৰিব পাৰিব।”\nৰঘু।—“যমুনা, সংসাৰত নিৰাশ্ৰয় দীন-হীন এই অভাগাক তুমি এতিয়াও ভাল পাব পাৰিবা নে?”\nযমুনাৰ দুয়োখনি গাল ৰঙ্গা হৈ উঠিল, লাহেকৈ ক'লে— “যমুনা অসতী নহয়। যেনে অৱস্থাতে থাকোক আপুনিয়েই মোৰ প্ৰাণেশ্বৰ।”\nৰঘু।—যমুনা, ক্ষমা কৰিবা। আজিহে মই তোমাৰ মহিমাময়ী মূৰ্ত্তি দেখিলোঁ। আজিৰ পৰা তুমিয়েই মোৰ জীৱনৰ ধ্ৰুব তৰা। তোমাৰ এই লাবণ্যময়ী প্ৰতিমা চকুৰ আগত ৰাখি তোমাৰ আদেশ-মতে সংসাৰৰ লগত যুদ্ধ কৰিম।\nতেতিয়া দুইৰো বিষণ্ণ বদনত ডাৱৰৰ মাজত বিজুলী-ৰেখাৰ দৰে এটি জিলিকনি পৰিল; দুয়ো দুইকো আলিঙ্গন কৰি মুখ- চুম্বনেৰে বিদায় ললে।\nৰঘুৱে চাৰিশ টকাৰে ধাৰ মাৰি বাকী টকা হাতত লৈ খেতি কৰিবলৈ মন মেলিলে। সেই সময়ত মৰাপাটৰ দাম বৰকৈ চৰিছিল। ৰঘুৱে প্ৰায় চাৰিপূৰামান মাটিত মৰাৰ খেতি আৰম্ভ [ ২৪ ] কৰিলে; অতি সুশৃঙ্খল ভাবে কাম চলিবলৈ ধৰিলে। দুবছৰৰ মূৰত ৰঘুৱে দেখিলে যে, তেওঁ এহেজাৰ টকাৰ গৰাকী। তেওঁ টকাখিনি উলিয়াই আনি নন্দেশ্বৰৰ মোনাটোত আঠ শ ভৰালে। তাৰ পিচত কাগজ এডোখৰত লিখিলে,—“এদিন ঠিক এই ঠাইৰে পৰা ঈশ্বৰক সাক্ষী ৰাখি মই ছশ টকা ধাৰ কৰিছিলোঁ, আজি বাঢ়িযে সৈতে তাক পৰিশোধ কৰিলোঁ। আশা কৰোঁ, ধনৰ গৰাকীযে মোৰ এই ধৃষ্টতা মাজ্জনা কৰিব।” লিখা হ'লত কাগজখনো মোনাতে ভৰালে! ঠিক আগৰ বাৰৰ সমান পৰতে হাতত মোনাটো লৈ নন্দেশ্বৰৰ ঘৰলৈ খোজ ললে; কিন্তু খোজে খোজে তেওঁৰ হিয়া কঁপিবলৈ ধৰিলে। লাহে লাহে ৰঘু গৈ নন্দেশ্বৰৰ ঘৰ পালে, চাৰিওফাললৈ চাই-চিন্তি চৰা ঘৰলৈ সোমাই গ'ল, ধীৰে ধীৰে ধনৰ মোনাটো যথাস্থানত স্থাপন কৰিলে। তাৰ পাচত তেওঁ লাহে লাহে তাৰ পৰা ওলাই আহিল। পদূলি মুখতে নন্দেশ্বৰৰ লগত ৰঘুৰ সাক্ষাৎ হ'ল; তেওঁৰ গোটেই গাটো বতাহত কলগছ কঁপা দি কঁপি উঠিল; মূৰ ওপৰলৈ তুলিব নোৱৰা হ’ল। নন্দেশ্বৰে মাত লগালে : —“কোন, ৰঘু নে?”\nসেপ ঢুকি ৰঘুৱে উত্তৰ দিলে,-“হয়।”\nৰঘুৰ অৱস্থা দেখি নন্দেশ্বৰৰ মনত নানা প্ৰকাৰ সন্দেহ উপস্থিত হ'ল। ভাবিলে,—“নিশ্চয় ৰঘু কিবা এটা অসৎ উদ্দেশ্যেৰে তেওঁৰ ঘৰলৈ আহিছিল! অলপ পিচত তেওঁ আকৌ কলে,—“ যোৱা কলৈ? আহাঁ, অলপমান কথা বতৰাকে পাতোঁচোন।” [ ২৫ ] ৰঘুৰ কঁপনি আগতকৈও বেচি হ’ল। সেপ ঢুকি ঢুকি ক'লে—“মোৰ এটা কাম আছে, বহিব নোৱাৰোঁ।” তাৰ পিচত আৰু অপেক্ষা নকৰি তাৰ পৰা আঁতৰি গল।\nৰঘুৰ অৱস্থা আৰু গঢ়-গতি দেখি নন্দেশ্বৰৰ মনত বিষম সন্দেহ উপস্থিত হ'ল। তেওঁ পোনেই চৰা ঘৰত সোমাই সকলো বস্তু ঠিক আছেনে নাই চাবলৈ ধৰিলে। হঠাৎ তেওঁৰ চকুত পৰিল——হেৰোৱা টকাৰে সৈতে মেজৰ বুকত তেওঁৰ ধনৰ মোনাটো। তেওঁৰ অন্তৰাত্মা নাচি উঠিল। হায়! এই টকাৰ নিমিত্তেই তেওঁ কত দিন ভাত-পানী এৰি ব্যাকুল হ’ল! পুলিচৰ হতুৱাই কত অনুসন্ধান কৰালে! আজি দুবছৰ কত নিদ্ৰাহীন ৰজনী যাপন কৰিলে! আজি তেওঁ আনন্দত উত্ৰাবল হৈ উঠিল; এখন্তেকৰ নিমিত্তে আপোন-পাহৰা হ'ল। তাৰ পিছত ভাবিলে, -“ই নিশ্চয় ৰঘুৰ কাম : ঠিক কথা, সেই সময়ত ৰঘুৱে চাৰিওফালে ধাৰলৈ ধন বিচাৰি ফুৰিছিল আৰু আজিৰ ৰঘুৰ গঢ়-গতিয়েও তাকে প্ৰমাণ কৰে।”\nধনৰ মোনাটো লৈ নন্দেশ্বৰ ভিতৰ সোমাল আৰু লেখি-বুজি টকাখিনি চন্দুকত ভৰালে। সেই সময়ত তেওঁৰ মনত কেনে ভাব খেলাইছিল, তাক আমি কোৱা অসম্ভৱেই, তেওঁ নিজেও বুজিব নোৱাৰিছিল। অলপ বেলি ৰ-লাগি থকাৰ পিচত তেওঁ বাহিৰ ওলাল আৰু প্ৰকৃত তথ্য জানিবৰ নিমিত্তে ৰঘুৰ ঘৰলৈ খোজ ললে। [ ২৬ ] ৰঘুৰ কাৰ্য্য দেখি নন্দেশ্বৰে আচৰিত মানিলে। ৰাতি শোওঁতে তেওঁৰ টোপনি নাহিল, নানা প্ৰকাৰ চিন্তা-ভাবনাই অন্তৰত তোল পাৰ লগাবলৈ ধৰিলে; তেওঁৰ আৰু ৰঘুৰ চৰিত্ৰ ৰিজাই চাই, তেওঁ নিজক ধিক্কাৰ দিবলৈ ধৰিলে। হায়! তেওঁ অকল টকাৰ কাৰণেই কত পাশব কাৰ্য্যত মন-প্ৰাণ উছৰ্গা কৰিছে! কত দুখীয়াৰ মুখৰ টোপ কাঢ়ি আনিছে! কত কুট-নীতিৰ-কত ছল-চক্ৰান্তৰ আশ্ৰয় গ্ৰহণ কৰি, নিজক মানুহৰ শাৰীৰ পৰা তললৈ নমাইছে! অথচ তেওঁৰ একোৰে অভাব নাই। আন পক্ষে এটা সংসাৰত নিঃসম্বল ডেকাই অনায়াসে আঠ শ টকাৰ মায়া এৰি নিজৰ মান-সম্ৰম-মনুষ্যত্ব ৰক্ষা কৰিলে।\nযিমানেই ভাবিবলৈ ধৰিলে সিমানেই নন্দেশ্বৰৰ মন ঘূৰি আহিবলৈ ধৰিলে; জীৱনৰ অতীত বুৰঞ্জী তেওঁৰ মনত পৈশাচিক লীলা বুলি বোধ হ’ল, নিজক নিজে ঘিণাবলৈ ধৰিলে। ৰঘু-চৰিত্ৰৰ প্ৰবল আকৰ্ষণে তেওঁৰ আত্মাক চপাই নিলে; দিনে দিনে ৰঘুৰ প্ৰতি আপোন ভাব বাঢ়িবলৈ ধৰিলে। এটা কথা কিন্তু নন্দেশ্বৰে কেইবা দিনলৈকে স্থিৰ কৰিব পৰা নাছিল। তেওঁৰ টকা আছিল চন্দুকত, কিন্তু ৰঘুৰ কথা মতে তেওঁ সেই টকা মেজৰ ওপৰতহে পাইছিল। তেনেহলে তাক চন্দুকৰ পৰা মেজলৈ আনিলে কোনে? যমুনাৰো ইয়াত কিবা হাত আছে নে কি? যমুনাই পিতাকৰ অনুমান সঁচা বুলি স্বীকাৰ কৰিলে। [ ২৭ ] ৰঘু আৰু যমুনাৰ ভালপােৱাৰ কথা নন্দেশ্বৰৰ কাণত বহুত দিনৰ আগেয়ে পৰিছিল; কিন্তু তেতিয়া তেওঁ ৰঘুৰ অৱস্থাক ইতিকিং কৰি যমুনাক ৰঘুৰ পৰা আঁতৰাবলৈ চেষ্টা কৰিছিল। এই ঘটনাৰ পাচত তেওঁ বুজিলে তেওঁলোকৰ প্রণয় কিমান গাঢ়; সেই দিনাৰ পৰাই তেওঁ আপত্তি নকৰি তেনে সম্বন্ধৰ অনুকূলে চেষ্টা কৰিবলৈ ধৰিলে। ৰঘুৰ লগত দিনে দিনে তেওঁৰ ঘনিষ্ঠতা বাঢ়ি আহিল।।\nনন্দেশ্বৰ, যমুনা, ৰঘু আৰু তেওঁলােকৰ মিতিৰ-কুটুম সকলােৰে ইচ্ছাত শুভক্ষণত যমুনা আৰু ৰঘুৰ বিবাহ স্থিৰ হ’ল, নন্দেশ্বৰে আধা সম্পত্তি যৌতুকত দি ৰং মনেৰে ৰঘুৰ হাতত তেওঁৰ একমাত্র চেনেহৰ জিয়াৰী-আলাসৰ লাড়ু যমুনাক সঁপি দিলে।\nবিবাহৰ পিচত এদিন ৰাতি ৰঘু আৰু যমুনা জুৰ লবলৈ চোতালত বহিছে। ওপৰৰ পৰা জোনে তেওঁলােকৰ গাত সুধাময় বগা পােহৰ ছটিয়াই দিছে আৰু তৰাৰােৰৰ ক্ষীণ হাঁহিৰ জিলিঙ্গনি আহি তাতে লয় গৈছে। ৰঘুৱে কলে,-“যমুনা, দুবছৰৰ আগেয়ে তুমি মােক 'চোৰ' বুলি জনা হলে ঘিণ নকৰাকৈ পাৰিলাহেতেন নে?”\nযমুনাই ফুলা পদুমৰ দৰে মুখখনিৰ হাঁহিৰে জেউতি চৰাই ক'লে,-“আপােনাৰ এতিয়াও জানিবলৈ বাকী যে মই গভাই'ত [ ২৮ ] নোহোৱা হলে আপুনি চোৰ হব নোৱাৰিলেহেঁতেন। ৰঘুৱে আচৰিত হৈ কলে:—“তুমি আকৌ গভাইত হ’লা কেনেকৈ?”\nযমুনা।—আপোনাৰ টকাৰ আৱশ্যক বুজি সেই টকা ময়েই চন্দুকৰ পৰা উলিয়াই আপুনি সোমোৱাৰ আগে আগে আনি তাত থৈছিলোঁ। পিচ দিনা যে সুযোগ নেৰিবলৈ কৈছিলোঁ, আপুনি জানো পাহৰিলে?\n“তুমি দেবী, তোমাৰ লগত থাকি মোৰো দেৱত্ব লাভ হব”, ⸺এই বুলি ৰঘুৱে সাদৰেৰে যমুনাক বুকত সুমুৱাই লৈ দুয়ো গালত চুমা দিলে।\n"https://as.wikisource.org/w/index.php?title=সাতসৰী/চোৰ&oldid=51855"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৬ এপ্ৰিল ২০২০ তাৰিখে ২১:৫৩ বজাত সলনি কৰা হৈছিল।


Earthquake In Assam: বৃহৎ ভূমিকম্পই কঁপাব নেকি অসম? কিয় সঘনাই আহিছে ভূমিকম্প? জনালে অসমৰ বিজ্ঞানীয়ে why-do-so-many-earthquake-strike-assam-causes-explained-by-scientist-tvgautom– News18 Assam\nEarthquake In Assam: বৃহৎ ভূমিকম্পই কঁপাব নেকি অসম? কিয় সঘনাই আহিছে ভূমিকম্প? জনালে অসমৰ বিজ্ঞানীয়ে\nUpdated:April 30, 2021, 6:53 PM IST\nড০ দুৱৰাই কয় যে, 'বৰ্তমানলৈকে ভূমিকম্পৰ আগজাননী দিয়াটো বিশ্বৰ ক'তোৱেই সম্ভৱ হৈ উঠা নাই। গতিকে জনসাধাৰণে উৰাবাতৰিৰ ওপৰত ভিত্তি কৰি ভীতিগ্ৰস্ত হ'ব নালাগে।'\nLast Updated: April 30, 2021, 6:53 PM IST\nবুধবাৰে পুৱা অসম কঁপাই গ'ল এটা শক্তিশালী ভূমিকম্পই। শক্তিশালী ভূমিকম্পৰ পিছতে ৰাজ্যত সঘনাই আহিছে সৰু সৰু ভূমিকম্প। ফলত আতংকত দিন পাৰ কৰিছে সকলোৱে। শীঘ্ৰে বিধ্বংসী বৰভূঁইকপ অহাৰ কেতবোৰ উৰাবাতৰি বিয়পি পৰিছে ছচিয়েল মিডিয়াত। কিন্তু ভূমিকম্পৰ আগজাননী দিব পৰাটো প্ৰকৃততে সম্ভৱনে? আনহাতে শোণিতপুৰ জিলাৰ বৃহত্তৰ ঢেকিয়াজুলি অঞ্চলত সঘনাই হৈ থকা ভূমিকম্পৰ কাৰণ সন্দৰ্ভত ব্যাখ্যা আগবঢ়াইছে বিশেষজ্ঞই ।\nএই ক্ষেত্ৰত প্ৰতিক্ৰিয়া ব্যক্ত কৰিছে বিশিষ্ট ভূতত্ববিদ তথা NEIST , যোৰহাটৰ প্ৰাক্তন মুখ্য বিজ্ঞানী ড০ ৰঞ্জু দুৱৰাই। উল্লেখ্য যে, ড০ দুৱৰাই বিগত প্ৰায় ৩০ বছৰ ধৰি অসম তথা উত্তৰ পূৰ্বাঞ্চলত সংঘটিত ভূমিকম্পৰ ওপৰত চলা গৱেষণা আৰু অধ্যয়নৰ সৈতে জড়িত হৈ আছে ।\nআনহাতে এই ভূমিকম্পটোৰ অভিকেন্দ্ৰ অঞ্চলত ভূতত্ববিদ ড০ ৰঞ্জু দুৱৰাৰ সৈতে উপস্থিত হৈছিল News18 । বুধবাৰৰ ভূমিকম্পটোৰ অভিকেন্দ্ৰ ঢেকিয়াজুলিৰ উত্তৰ অঞ্চল বুলি চিহ্নিত হৈছে ৷ ভূমিকম্পৰ অভিকেন্দ্ৰ বুলি চিহ্নিত অঞ্চলটোত য’তে ত’তে পথাৰৰ মাটি তথা ঘৰৰ চোতালত ফাট মেলিছে ৷ পানী আৰু বালি ভূ-গৰ্ভৰ পৰা ওলাই আহিছে ৷ কিন্তু অঞ্চলটোত দেখিবলৈ পোৱা নগ'ল বিশেষ কোনো ক্ষয় ক্ষতিৰ চিন। সেয়েহে এই ভূমিকম্পৰ অভিকেন্দ্ৰ সোণাই-ৰূপাই অভয়াৰণ্যৰ সমীপৰ অৰুণাচল সীমান্ত বুলি ধাৰণা কৰা হৈছে।\nতদুপৰি কপিলি ফল্টৰ ওপৰত থকা শোণিতপুৰৰ এই ভূমিকম্প প্ৰৱণ অঞ্চলটোত বুধবাৰৰ ভূমিকম্পটোতকৈ অধিক মানৰ ভূমিকম্প অহাৰ সম্ভাৱনা নাই বুলি জানিবলৈ দিছে বিজ্ঞানীগৰাকীয়ে।\nশোণিতপুৰৰ ঢেকিয়াজুলী অঞ্চলত বুধবাৰৰ ভূমিকম্পটোৰ পিছত সৃষ্টি হোৱা বহুকেইটা সৰু সৰু ভূমিকম্প সন্দৰ্ভতো ব্যাখ্যা আগবঢ়াই বিশিষ্ট বিজ্ঞানীগৰাকীয়ে লগতে কয় যে, 'শোণিতপুৰৰ এই অঞ্চলটোৰ মাজেৰে কপিলি ফল্ট পাৰ হৈ গৈছে। আৰু এই ফল্ট ম'ভমেণ্ট বাবে অঞ্চলটোত সৰু-সুৰা ভূমিকম্প হৈ থাকে।'\n2-3-4 মানৰ ভূমিকম্প এই অঞ্চলটোৰ 30-40 কিলোমিটাৰ গভীৰতাত হৈ থকাটো স্বাভাৱিক বুলি উল্লেখ কৰি ভূতত্ববিদগৰাকীয়ে আৰু কয় যে, 'প্ৰত্যেকটো ফল্টৰ পৰাই ভূমিকম্পৰ সৃষ্টি নহয় আৰু কোনো এটা ফল্টৰ প্ৰকৃতিৰ পৰা তাত সৃষ্টি হ'ব পৰা ভূমিকম্পৰ মানৰ সীমাবদ্ধতা থাকে।'\n" 1897 চনৰ মেঘালয়ত হোৱা 8.7 মানৰ ভূমিকম্প বা 1950 চনত অৰুণাচল প্ৰদেশৰ ৰামিভেলিত সৃষ্টি হোৱা 8.6 মানৰ ভূমিকম্পৰ দৰে বৃহৎ ভূমিকম্প কপিলি ফল্টত সৃষ্টি হ'ব নোৱাৰে । ফল্টসমূহত কিমান বৃহৎ ভূমিকম্পৰ সৃষ্টি হ'ব পাৰে তাত সীমাবদ্ধতা থাকে। ", ভূতত্ববিদ ড০ ৰঞ্জু দুৱৰাই এনেদৰে কয় ।\nআনহাতে গুৱাহাটী মহানগৰৰ বহু অঞ্চলত পূৰ্বৰ জলাশয় বা পিটনিসমূহ পুতি তাত অবিজ্ঞানসন্মত ভাৱে গৃহ নিৰ্মাণ কৰা বাবে ভূমিকম্পৰ প্ৰাবল্য গুৱাহাটীত অধিক হোৱাৰ লগতে ক্ষয়-ক্ষতিৰ মাত্ৰাও অধিক হয় বুলি মত ব্যক্ত কৰে ড০ দুৱৰাই । কাৰণ এনে অঞ্চলত ভূমিকম্পৰ পৰা সৃষ্টি হোৱা তৰঙ্গসমূহৰ তীব্ৰতা বৃদ্ধি পায় আৰু ইয়াৰ ফলত ক্ষতিৰ পৰিমাণ বাঢ়ে।\nFirst published: April 30, 2021, 6:52 PM IST


হাস্পতাল নহয় যেন ভূতৰ নগৰী! লাওখোলা, নৰ-কংকালেৰে ভৰিছে এখন চিকিৎসালয় -\nHomeৰাষ্ট্ৰীয়হাস্পতাল নহয় যেন ভূতৰ নগৰী! লাওখোলা, নৰ-কংকালেৰে ভৰিছে এখন চিকিৎসালয়\nহাস্পতাল নহয় যেন ভূতৰ নগৰী! লাওখোলা, নৰ-কংকালেৰে ভৰিছে এখন চিকিৎসালয়\nডিজিটেল ডেস্ক : বিভিন্ন সময়ত চিকিৎসালয়বোৰত ৰোগীৰ শৰীৰক লৈ খেলা কৰা গুৰুতৰ অভিযোগ উত্থাপিত হৈ আহিছে। তেনে সময়তে পোহৰলৈ আহিছে এখন ব্যক্তিগত চিকিৎসালয়ৰ নাভূত-নাশ্ৰুত কাণ্ড। চিকিৎসালয়খনৰ পৰা উদ্ধাৰ কৰা হৈছে এটাৰ পাছত আনটো নৰ-কংকাল। কনমানি শিশুৰ লাওখোলাৰে উপচি আছে চিকিৎসালয়ৰ চৌহদ। আৰক্ষীৰ অনুসন্ধানত পোহৰলৈ আহিছে ভয়ংকৰ ঘটনা।\nমহাৰাষ্ট্ৰৰ ৱৰ্দ্ধা জিলাস্থিত এখন ব্যক্তিগত চিকিৎসালয়ত সংঘটিত হৈছে এই ঘটনা। ৱৰ্দ্ধা জিলাৰ আৰ্বি নামৰ অঞ্চলৰ কদম নাৰ্চিং হোম নামৰ এখন ব্যক্তিগত খণ্ডৰ চিকিৎসালয়ৰ জৈৱ গেছ প্ৰকল্পস্থলীৰ পৰা উদ্ধাৰ কৰা হৈছে এই নক-কংকাল আৰু লাওখোলাবোৰ। এতিয়ালৈকে ঘটনাস্থলীৰ পৰা ১১ টা লাওখোলা আৰু ৫৪ টা নৰ-কংকাল উদ্ধাৰ কৰিছে আৰক্ষীয়ে। এগৰাকী ১৩ বছৰীয়া কিশোৰীৰ অবৈধ গৰ্ভপাতৰ ঘটনা তদন্ত কৰিবলৈ যোৱা এটা আৰক্ষীৰ দলে ব্যক্তিগত চিকিত্সালয়খনৰ জৈৱ গেছ প্ৰকল্পস্থলীৰ পৰা উদ্ধাৰ কৰিছে এই লাওখোলা আৰু কংকাল। আৰক্ষীয়ে ইতিমধ্যে চিকিত্সালয়খনৰ পৰিচালক ৰেখা কদম আৰু তেওঁৰ এজন সহযোগীক গ্ৰেপ্তাৰ কৰিছে। আৰক্ষীয়ে ৪ জানুৱাৰীত এগৰাকী নাবালিকা ছোৱালীৰ গৰ্ভপাতৰ বিষয়ে জানিব পাৰিছিল। আৰক্ষীয়ে তেওঁলোকৰ স্থানীয় সূত্ৰৰ সহায়ত জানিব পাৰিছিল যে ছোৱালীজনীৰ পৰিয়ালক নাবালক ল’ৰা পৰিয়ালৰ হৈ ঘটনা সম্পৰ্কে কাৰো আগত মুখ নুখুলিবলৈ ভাবুকি দিছিল। ছোৱালীজনীৰ অবৈধ গৰ্ভপাতৰ কেইদিনমান পিছত অৰ্থাত্ ৯ জানুৱাৰীত এটা গোচৰ ৰুজু কৰা হৈছিল। গোচৰটোৰ তদন্তৰ বাবে ছোৱালীজনীক গৰ্ভপাত কৰোৱা কদম চিকিৎসালয়তো আৰক্ষীয়ে অভিযান চলাইছিল। অভিযানকালত চিকিৎসালয়খনৰ জৈৱ গেছ প্ৰকল্পৰ পৰা ১১ টা লাওখোলা আৰু ৫৪ টা ভ্ৰূণৰ হাড় উদ্ধাৰ কৰা হৈছে। এই লাওখোলা আৰু কংকালবোৰ কোনো প্ৰাপ্তবয়স্ক ব্যক্তি বা পূৰ্ণাংগ মানুহৰ নহয়। এইবোৰ হৈছে প্ৰাক্ প্ৰসৱ কালৰ গৰ্ভজাত ভ্ৰূণ।\nবৰ্তমান আৰক্ষীয়ে চিকিত্সালয়খনৰ পৰিচালক ৰেখা নীৰজ কদম আৰু তেওঁৰ সহযোগী নাৰ্ছ সংগীত কালেক গ্ৰেপ্তাৰ কৰিছে। সংবাদ মাধ্যমৰ বাতৰি অনুসৰি, তেওঁলোকে এগৰাকী ১৩ বছৰীয়া কিশোৰীগৰাকীৰ গৰ্ভপাত কৰাবলৈ ল’ৰাৰ পৰিয়ালৰ জৰিয়তে ভাবুকি দিয়া কাৰ্যত সহযোগ কৰিছিল। গৰ্ভপাতৰ বাবদ চিকিৎসালয়ে ৩০ হাজাৰ টকাও লৈছিল। ইয়াৰ উপৰি আৰক্ষীয়ে অভিযুক্ত ল’ৰা আৰু অভিভাৱকক গ্ৰেপ্তাৰ কৰিবলৈ সক্ষম হৈছে। তেওঁলোকে নাবালক ছোৱালীজনীক গৰ্ভপাত কৰিবলৈ বাধ্য কৰিছিল। লগতে ছোৱালীজনীৰ পৰিয়ালটোক এই বিষয়ে কাৰো আগত মুখ নুখুলিবলৈ হেঁচা দিছিল। ইয়াৰ অন্যথা যিকোনো পৰিস্থিতিৰ সন্মুখীন হ’ব লাগিব বুলিও ভাবুকি দিছিল ল’ৰা পক্ষৰ লোকসকলে।\nPrevious articleমোদীৰ টুইটে আউল লগাইছে যোগীৰ অংকত\nNext articleভোগালীৰ নিশা হাইলাকান্দিৰ ৰাজপথত সংঘটিত গুলীচালনা ঘটনা


ভোগালীৰ ভোগে কঢ়িয়াই আনক আনন্দৰ বতৰা, মেজিৰ জুইত নিঃশেষ হওঁক অসূয়া-অপ্ৰীতি – Pratham Khabar\nঘৰ/অসম/ভোগালীৰ ভোগে কঢ়িয়াই আনক আনন্দৰ বতৰা, মেজিৰ জুইত নিঃশেষ হওঁক অসূয়া-অপ্ৰীতি\nপুহ মাহত পথাৰৰ শস্য ভঁৰালত ভৰাই অসমীয়া লোকে পালন কৰে ভোগালী বিহু। সকলোৱে একেলগ হৈ মেজি সেৱা কৰি জা-জলপান খাই আনন্দ কৰে অসমীয়াই।\nTraditional Assamese Meji-ahouse made of straw, being burn by the village people of Parbatiya in Tezpur, Assam, during the Magh bihu celebration, the post harvesting festival on 15-01-11. PHOTO: UB PHOTOS.\nআজি হেঁপাহৰ ভোগালী বিহু। ৰাজ্যৰ চৌদিশে ভোগালীৰ উচাহ। পুৱাই মেজি জ্বলাই অগ্নিদেৱতাক সেৱা কৰিলে চহা অসমীয়াই। পৰম্পৰাগতভাৱে অগ্নিদেৱতাক সেৱা প্রতিগৰাকী অসমীয়াৰ। মেজিৰ জুয়ে অসূয়া-অপ্রীতি দূৰ কৰাৰ উদ্দেশ্যে প্রাৰ্থনা কৰিলে অসমীয়াই।\nPeople gathering in front ofatraditional flaming “Meji Ghar” on the occasion of ” Magh Bihu” the festival of feast in Guwahati on 14-01-06. Pix by UB Photos.\nক’ভিড আতংকৰ মাজতে এইবাৰো বিহু উদযাপন ৰাজ্যবাসীৰ। আজি পৱিত্র দুমাহীৰ দিনটোত হেঁপাহৰ বিহুক লৈ উলাহৰ অন্ত নাই ৰাজ্যবাসীৰ মাজত।\nক’ভিডসৃষ্ট পৰিৱেশৰ মাজতে অসমীয়া লোকে ক’ভিড প্ৰট’কল মানি এইবাৰ বিহু উদযাপন কৰিছে। মেজিৰ জুয়ে সকলো অশান্তি-অসূয়া দূৰ কৰি সকলোৰে জীৱনলৈ কঢ়িয়াই আনক সুখ-সম্প্ৰীতিৰ বতৰা।\nAssam Bhogali Bihu Bihu Celebration Magh Bihu


ফেটি লিভাৰ ডিজিজ্ (Fatty Liver Disease) - ডা. মুকুল শৰ্মা - সাহিত্য ডট অৰ্গ\nলিভাৰ বা যকৃত হ’ল আমাৰ শৰীৰৰ আটাইতকৈ ডাঙৰ গ্ৰন্থি৷ ই আমাৰ শৰীৰৰ বহুতো গুৰুত্বপূৰ্ণ কাৰ্য্য সম্পাদন কৰে, তাৰ ভিতৰত উল্লেখযোগ্য হ’ল আমি খোৱা খাদ্যৰ পৰা পোৱা চৰ্বী, কাৰ্বহাইড্ৰেট, প্ৰটিন, খনিজ লবণ আদিৰ বিপাক ক্ৰিয়া সম্পাদন কৰা৷ ইয়াৰ উপৰিও আমাৰ শৰীৰত উৎপন্ন হোৱা বিভিন্ন ধৰণৰ বিষতুল্য ৰাসায়নিক পদাৰ্থবিলাকক বিশুদ্ধীকৰণ কৰে, আমি সেৱন কৰা বিভিন্ন বেমাৰৰ ঔষধবিলাকো লিভাৰতে বিপাকীত হয়, লগতে ই পিত্ত বা Bile উৎপন্ন কৰে যিয়ে আমি খোৱা চৰ্বীজাতীয় খাদ্যবস্তুবিলাক পাচন প্ৰক্ৰিয়াত সহায় কৰে৷ ফেটি লিভাৰ ডিজিজ্ এনেকুৱা এটা অৱস্থা যত লিভাৰত চৰ্বী জমা হয়৷ যেতিয়া লিভাৰৰ ওজনতকৈ ৫-১০ শতাংশ অধিক চৰ্বী জমা হয় ইয়াৰ ফলত আমাৰ সম্পূৰ্ণ শৰীৰৰ স্বাস্থ্যৰ ওপৰত বিৰূপ প্ৰভাৱ পৰে আৰু লিভাৰৰ কোষবিলাক ধ্বংস হবলৈ ধৰে৷\nফেটি লিভাৰ ডিজিজ্ মুখ্যতঃ দুই প্ৰকাৰৰ৷\nএলকহলিক লিভাৰ ডিজিজ্ এলকহল বা মদ্য সেৱনৰ অভ্যাসৰ ফলত হয় আৰু নন-এলকহলিক লিভাৰ ডিজিজৰ মূল কাৰণ হ’ল অস্বাস্থ্যকৰ আহাৰ সেৱনৰ অভ্যাস, অত্যধিক চৰ্বীজাতীয়, ভজা-পোৰা, অত্যধিক শৰ্কৰাজাতীয় খাদ্য সেৱনৰ অভ্যাস, শাৰীৰিক পৰিশ্ৰমৰ অভাৱ ইত্যাদি৷\nকেতিয়াবা গৰ্ভাৱস্থাৰ বাবেও ফেটি লিভাৰ ডিজিজ্ হব পাৰে৷ বহুদিন চিকিৎসা নকৰাকৈ থকা ফেটি লিভাৰ ডিজিজ্ অৱশেষত গৈ হেপাটাইটিছ বা লিভাৰ চিৰ’চিচৰও সৃষ্টি কৰিব পাৰে৷\n#ফেটি লিভাৰ ডিজিজৰ কাৰণসমূহ: –\nমেদবহুলতা, অস্বাস্থ্যসন্মত খাদ্য, দৈনিক মদ্যপানৰ অভ্যাসে ফেটি লিভাৰ ডিজিজ্ হোৱাৰ আশংকা বৃদ্ধি কৰে৷ অন্য কিছুমান সমস্যা যেনে – ডায়েবেটিজ, প্ৰাক ডায়েবেটিজ, তেজত উচ্চ মাত্ৰাৰ কলেষ্টেৰল, ট্ৰাইগ্লিচাৰাইড, উচ্চ ৰক্তচাপ, ভাইৰাছ জনিত হেপাটাইটিছ ইত্যাদিয়েও এই সমস্যাটো হোৱাত উদগনি যোগায়৷ কিছুমানৰ ক্ষেত্ৰত ই বংশগত হয়৷ পুষ্টিহীনতা আৰু অতি কম সময়ৰ ভিতৰতে শৰীৰৰ অত্যধিক ওজন হ্ৰাস ইত্যাদিও এই সমস্যাৰ কাৰক হিচাপে দেখা দিব পাৰে৷ মধ্যবয়সীয়া আৰু অধিক ওজনযুক্ত লোক যাৰ ওপৰোক্ত সমস্যাবোৰৰ অতি কমেও এটা সমস্যা থাকে তেনে মানুহ এই সমস্যাটোৰ দ্বাৰা আক্ৰান্ত হোৱাৰ আশংকা অতি বেছি থাকে৷\nসাম্প্ৰতিক গৱেষণাই আৰু এটা কথা উনুকিয়াই দিছে যে ক্ষুদ্ৰান্ত্ৰত হোৱা অত্যধিক বেক্টেৰিয়াৰ সংক্ৰমণৰ পৰাও এই সমস্যাটোৰ সৃষ্টি হব পাৰে৷\n#ফেটি লিভাৰ ডিজিজৰ লক্ষণ: – প্ৰথম অৱস্থাত সাধাৰণতে এই সমস্যাটোৰ কোনো চকুত পৰা ধৰণৰ লক্ষণেই দেখা পোৱা নাযায়৷ সচৰাচৰ দেখা দিয়া লক্ষণবিলাক হ’ল পেটৰ মাজভাগত বা ওপৰ পেটৰ সোঁফালে বিষ হব পাৰে, ভাগৰ ভাগৰ লাগিব পাৰে, শৰীৰ দুৰ্বলতা, ওজন হ্ৰাস, ভোক নলগা, লিভাৰ ফুলি যোৱা, ডিঙি আৰু কাষলতিৰ তলৰ ছাল ডাঠ ক’লা ৰঙৰ হৈ যোৱা৷ সাধাৰণতে দৈনন্দিন স্বাস্থ্য পৰীক্ষাৰ সময়তহে এই অৱস্থাতো ধৰা পৰে৷ লগতে বমি বমি ভাব, কোনো কামত মন নবহা, ভ্ৰম ইত্যাদিও হব পাৰে৷\nআৰম্ভণিতে ফেটি লিভাৰ ডিজিজ্ তেজৰ লিভাৰ ফাংচন টেষ্টৰ(Liver function test) দ্বাৰা নিৰ্ণয় কৰা হয়৷ আল্ট্ৰাচনগ্ৰাফী আৰু চি টি স্কেনৰ দ্বাৰা এই নিৰ্ণয় আৰু গাঢ় হয়৷ কেতিয়াবা লিভাৰৰ বায়’প্চিও কৰিব লগীয়া হব পাৰে৷\n#আয়ুৰ্বেদৰ সহায়ত ফেটি লিভাৰ ডিজিজৰ চিকিৎসা: –\nআয়ুৰ্বেদত লিভাৰক যকৃত হিচাপে জনা যায়৷ যকৃতৰ কাৰ্য্য পিত্ত দোষৰ দ্বাৰা নিয়ন্ত্ৰিত হয়৷ সেয়েহে লিভাৰৰ কোনো সমস্যাৰ সৃষ্টি হ’লে পিত্ত বিকাৰজনিত লক্ষণ যেনে- এলাৰ্জী, ছালৰ ৰোগ, উচ্চ কলেষ্টেৰল, ভাগৰুৱা, পাচন প্ৰক্ৰিয়াৰ সমস্যা ইত্যাদি লক্ষণ দেখা দিয়ে৷ যদি লিভাৰৰ এই সমস্যা বহু দিনলৈ চিকিৎসা নকৰাকৈ ৰখা হয় তেনেহলে গম্ভীৰ স্বাস্থ্য সমস্যা যেনে – হেপাটাইটিছ, চিৰ’চিচ্, জণ্ডিচ আৰু শেষত কৰ্কট ৰোগ পৰ্যন্ত হব পাৰে৷ যদিও ফেটি লিভাৰ ডিজিজ্ আৰোগ্য কৰাৰ বাবে কোনো চমৎকাৰী ঔষধ নাই তথাপিও প্ৰকৃতিৰ বুকুত বহুতো এনেকুৱা ঔষধি গুণেৰে ভৰপূৰ গছ লতা আছে যাৰ দ্বাৰা লিভাৰক বিশুদ্ধীকৰণ কৰি ইয়াক সুস্থ কৰি ৰাখিব পৰা যায়৷ যিহেতু লিভাৰ হ’ল আমাৰ শৰীৰক বিশুদ্ধীকৰণ কাৰী অংগ আৰু লগতে আমাৰ পাচন প্ৰক্ৰিয়া থিকে ৰখাৰ বাবে, খাদ্যৰ পৰা পোষকতত্ত্ব বিলাক তেজলৈ শোষণ কৰিবলৈ, শৰীৰক সংক্ৰমণৰ পৰা বচাই ৰাখিবলৈ আমাক এটা সুস্থ সবল লিভাৰৰ দৰকাৰ হয়৷ আয়ুৰ্বেদত লিভাৰটোক বিশুদ্ধীকৰণ কৰিবলৈ ব্যৱহাৰ কৰা বিভিন্ন ঔষধি গুণযুক্ত গছ লতাৰ বৰ্ণনা আছে৷ তাৰ ভিতৰত উল্লেখযোগ্য হ’ল – – – – – –\n১/ক্ষিৰীবৃক্ষ – (Milk thistle) ইয়াৰ বীজে যকৃত বিশুদ্ধীকৰণ কৰাৰ লগতে বিষাক্ত ৰাসায়নিক দ্ৰব্যৰ পৰা হোৱা যকৃতৰ ক্ষয় ক্ষতি প্ৰতিৰোধ কৰে৷ লিভাৰ টনিক বনাবলৈ ব্যৱহাৰ হোৱা চিলিমাৰিন নামৰ পদাৰ্থবিধ ইয়াৰ পৰাই উৎপাদন কৰা হয়৷\n২/আঙুৰ – যকৃতৰ বিশুদ্ধীকৰণ কৰাৰ লগতে ই ফেটি লিভাৰ ডিজিজৰ ফলত হোৱা যকৃতৰ জড়তা কমাত সহায় কৰে৷\n৩/কালমেঘ- সকলোৰে পৰিচিত কালমেঘেও যকৃতৰ বিশুদ্ধীকৰণ কৰাৰ উপৰিও ইয়াৰ ৰোগ প্ৰতিৰোধ ক্ষমতা বঢ়াই যকৃতক অধিক সুৰক্ষা প্ৰদান কৰে৷ লগতে ই গলব্লাডাৰৰ কাৰ্য্যক্ষমতা বৃদ্ধি কৰে৷\n৪/হিম্স্ৰা – যকৃতৰ কোষবিলাকলৈ নতুন চেতনা প্ৰদান কৰে, ফলত যকৃতৰ কাৰ্য্যক্ষমতা বৃদ্ধি পায় আৰু ইয়াক সুস্থ কৰি ৰাখে৷\n৫/কাসনী- ই পিত্তৰ(bile) উৎপাদন বৃদ্ধি কৰি পাচন প্ৰক্ৰিয়াত সহায় কৰে৷\n৬/কাকমাসী – এই গছৰ নিৰ্যাস স্বাভাৱিকতে বিষাক্ততা নাশক হয় বিশেষকৈ ৰাসায়নিক পদাৰ্থৰ পৰা হোৱা বিষাক্ততা৷\n৭/অৰ্জুন- ই যকৃতৰ কোষবিলাকক বিষাক্ত পদাৰ্থৰ বিৰুদ্ধে যুঁজিবলৈ চালিকাশক্তি প্ৰদান কৰে আৰু কলেষ্টেৰল নিয়ন্ত্ৰণ কৰে৷\nইয়াৰ উপৰিও বহুতো আয়ুৰ্বেদীয় শাস্ত্ৰীয় আৰু পেটেণ্ট ঔষধ বজাৰত উপলব্ধ হয় যাক ফেটি লিভাৰ ডিজিজত ব্যৱহাৰ কৰিব পৰা যায়৷\n*অত্যধিক আৰু দৈনিক মদ্যপান পৰিহাৰ কৰিব লাগে৷\n*দৰকাৰ নোহোৱাকৈ চিকিৎসকৰ পৰামৰ্শ অবিহনে কোনো ঔষধৰ সেৱন কৰিব নালাগে৷\n*কম কেলৰিযুক্ত সুষম আহাৰ যি ভিটামিন আৰু খনিজ লৱণ সমৃদ্ধ হয় গ্ৰহণ কৰিব লাগে৷\n*শৰীৰক বিশুদ্ধীকৃত কৰিব পৰা ফলমূল যেনে – তৰমুজ, আম, নাচপতি, জাম ইত্যাদিৰ সেৱন বেছিকৈ কৰিব লাগে৷\n*ৰিফাইনযুক্ত কাৰ্বহাইড্ৰেটৰ সেৱন বন্ধ কৰিব লাগে৷ যেনে – ময়দাৰ দ্বাৰা বনোৱা খাদ্য (পাউৰুটি, কেক, পেষ্টি, চাউমিন, নুডুলচ্ ইত্যাদি), মছলাযুক্ত খাদ্য, চৰ্বীজাতীয় খাদ্য, শীতল পানীয় ইত্যাদি৷\n*দৈনিক শাৰীৰিক পৰিশ্ৰম আৰু ব্যায়ামৰ অভ্যাস কৰিব লাগে৷\n*দেহৰ ওজন হ্ৰাস কৰাৰ বাবে ব্যৱস্থা গ্ৰহণ কৰিব লাগে৷\nডা. মুকুল শৰ্মা, বঙাইগাঁৱ #৯৫০৮০২৬৮২৫\n← পাটৰ পাক – অমিতাভ মহন্ত\n‘থ্ৰী ফ্লে’ভাৰছ্ অফ্ কৰ্নেট’ ত্ৰিল’জী’ – উদ্দীপ তালুকদাৰ →